സ്വയം നോക്കുമ്പോൾ | Shalom Times Malayalam\nസ്വർഗത്തിലെത്താനുള്ള എല്ലാ കുറുക്കുവഴികളും ജീവിച്ചിരിക്കുമ്പോഴേ അയാൾ സ്വന്തമാക്കിയിരുന്നു. അതുകൊണ്ടുതന്നെ മരണത്തിന്റെ സന്ദേശവുമായി ചെന്തീപോലെ മാലാഖ എത്തിയപ്പോൾ കൂടെ പുറപ്പെട്ടു.\n”സ്വർഗത്തിലേക്ക് ഇനിയും എത്ര ദൂരമുണ്ട്?” ഇടയ്ക്ക് അയാൾ കുശലം ചോദിച്ചു.\n”അതിന് നമ്മൾ സ്വർഗത്തിലേക്കല്ലല്ലോ പോകുന്നത്” മാലാഖ ചെറുതായി പുഞ്ചിരിച്ചു.\n”ഞാൻ നീതിമാനാണല്ലോ… പിന്നെ…” അയാൾ തന്റെ ന്യായമായ സംശയം ചോദിച്ചു. മാലാഖ തന്റെ കൈയിലിരുന്ന ചുരുൾ നിവർത്തി. അതിലൊന്ന് നോക്കിയിട്ട് ഒരു ചെറുചിരിയോടെ പറഞ്ഞു: ”നിങ്ങൾ സ്വയം നീതിമാനാണെന്നു വിളിച്ചാലും ദൈവം മറ്റൊരു പേരാണ് നിങ്ങൾക്കിട്ടിരിക്കുന്നത്, കപടനാട്യക്കാരൻ!”\n”ഞാനെങ്ങനെ കപടനാട്യക്കാരനാകും. ഞാൻ നടത്തിയിട്ടുള്ള ദാനധർമങ്ങളുടെ കണക്കും എന്റെ കൈയിലുണ്ട്. അതുവച്ച് ഞാൻ തെളിയിച്ചുതരാം.” ദേഷ്യവും സങ്കടവും കലർന്ന സ്വരത്തിൽ അയാൾ പറഞ്ഞു.\nമാലാഖ വിഷമഭാവത്തിൽ വിശദീകരിച്ചു: ദൈവാലയത്തിലും പ്രാർത്ഥനായോഗങ്ങളിലും നീ നല്ല മനുഷ്യനായി അഭിനയിക്കുകയായിരുന്നു. നീ അനുഭവിച്ചിട്ടില്ലാത്ത ആത്മീയതയുടെ മഹത്വത്തെക്കുറിച്ച് നിനക്കറിയാമെന്ന മട്ടിൽ പ്രസംഗിക്കുകയായിരുന്നു. കേൾക്കുന്നവരുടെ പ്രശംസ പിടിച്ചുപറ്റാൻ.”\nഅല്പസമയം രണ്ടുപേരും ഒന്നും മിണ്ടിയില്ല. മാലാഖ പറഞ്ഞത് ശരിയാണെന്ന് അയാൾക്ക് തോന്നി. അപ്പോൾ മറ്റൊരാൾ അതിലെ കടന്നുവന്നു, വിശുദ്ധ മാക്‌സിമോസ്.”\nവിശുദ്ധൻ അയാളുടെ അടുത്തെത്തി. ”കുഞ്ഞേ നീ വിഷമിക്കരുത്. ആത്മാവിലെ നിരാശ അകറ്റുക. ഇതാണ് നിനക്ക് പറ്റിയത്. നിന്റെ ആത്മാവിനുള്ളിലെ തിന്മയെ പുറത്തേക്ക് ധാർമികമാണെന്ന് തോന്നുന്ന ജീവിതശൈലിയിൽ നീ ഒളിപ്പിച്ചുവച്ചു. ഒപ്പം നിന്റെ മനോഭാവത്തെ നീ വ്യാജമായ നിഷ്‌കളങ്കതയിൽ മറച്ചുവച്ചു. രണ്ടും തെറ്റായിരുന്നു. നിനക്കായി ഞാൻ പ്രാർത്ഥിക്കാം. ഭൂമിയിൽ നിനക്കായി അർപ്പിക്കപ്പെടുന്ന ദിവ്യബലികൾ നിന്നെ ദൈവത്തിലേക്കെത്തിക്കും.” വിശുദ്ധൻ മെല്ലെ നടന്നകന്നു.


ഷൊര്‍ണൂര് എംഎല്‍എ പി.കെ.ശശിക്കെതിരായ പീഡന പരാതി ഒതുക്കാന് ശ്രമം: ഒരു കോടി രൂപയും ഡിവൈഎഫ്‌ഐയില് ഉന്നത സ്ഥാനവും വാഗ്ധാനം ചെയ്തുവെന്നു പരാതിക്കാരി•ഇ വാർത്ത | evartha\nഷൊര്‍ണൂര് എംഎല്‍എ പി.കെ.ശശിക്കെതിരായ പീഡന പരാതി ഒതുക്കാന് ശ്രമം: ഒരു കോടി രൂപയും ഡിവൈഎഫ്‌ഐയില് ഉന്നത സ്ഥാനവും വാഗ്ധാനം ചെയ്തുവെന്നു പരാതിക്കാരി\nevartha Desk September 4, 2018, 9:49 am September 4, 2018\nഷൊര്‍ണൂര് എംഎല്‍എ പികെ ശശിക്ക് എതിരെ ഡിവൈഎഫ്‌ഐ വനിത നേതാവ് നല്‍കിയ ലൈംഗീക പീഡന പരാതി സിപിഎം അന്വേഷിക്കും. അന്വേഷണത്തിന് സംസ്ഥാന സെക്രട്ടറിയേറ്റ് അംഗങ്ങള് ഉള്‍പ്പെട്ട സമിതിക്ക് രൂപം നല്‍കാന് ഇന്നലെ ചേര്‍ന്ന അവൈലബിള് പോളിറ്റ് ബ്യുറോ നിര്‍ദ്ദേശിച്ചു.\nമണ്ണാര്‍ക്കാട് പാര്‍ട്ടി ഓഫീസില് വെച്ച് പീഡിപ്പിക്കാന് ശ്രമിച്ചു എന്നാണ് ഡിവൈഎഫ്‌ഐ വനിതാ നേതാവ് സിപിഎം പോളിറ്റ് ബ്യുറോ അംഗം ബൃന്ദാ കാരാട്ടിന് നല്‍കിയ പരാതിയില് ആരോപിച്ചിരിക്കുന്നത്. ആഗസ്ത് 14 നാണ് പരാതി ബൃന്ദയ്ക്ക് കൈമാറിയത്.\nഈ പരാതിയില് തീരുമാനം ഉണ്ടാകാത്തതിനെ തുടര്‍ന്ന് കഴിഞ്ഞ ദിവസം നിയമ വിദ്യാര്‍ത്ഥി കൂടി ആയ പെണ്‍കുട്ടി സിപിഎം ജനറല് സെക്രട്ടറിക്ക് ഇ മെയിലിലൂടെ പരാതി അയച്ചു. പരാതി ഒതുക്കി തീര്‍ക്കാന് തനിക്ക് ഒരു കോടി രൂപയും ഡിവൈഎഫ്‌ഐയില് ഉന്നത സ്ഥാനവും വാഗ്ധാനം ചെയ്തുവെന്നും പരാതിക്കാരി വ്യക്തമാക്കി.\nഎംഎല്‍എ ഫോണിലൂടെ അശ്ലീലസംഭാഷണം നടത്തിയെന്നും പരാതിക്കാരി പറഞ്ഞു. ഇതിന്റെ ശബ്ദരേഖയും പരാതിക്കൊപ്പം യുവതി നല്‍കി. യെച്ചുരിക്ക് അയച്ച ഈ പരാതിയാണ് ഇന്നലെ ചേര്‍ന്ന സിപിഎം അവൈലബിള് പോളിറ്റ് ബ്യുറോ ചര്‍ച്ച ചെയ്തത്.\nപരാതിയെ കുറിച്ച് അന്വേഷണം നടത്താനും ശശിയില് നിന്ന് വിശദീകരണം തേടാനും സിപിഎം കേന്ദ്ര നേതൃത്വം തീരുമാനിച്ചു. അന്വേഷണം സിപിഎം സംസ്ഥാന സെക്രട്ടറിയറ്റ് അംഗങ്ങള് ഉള്‍പ്പെട്ട സമിതിയാകും നടത്തുക. അന്വേഷണ സമിതിയില് ഒരു വനിത അംഗം ഉണ്ടായിരിക്കണം എന്നും സിപിഎം ജനറല് സെക്രട്ടറി സംസ്ഥാന നേതൃത്വത്തോട് നിര്‍ദ്ദേശിച്ചിട്ടുണ്ട്. അന്വേഷണ റിപ്പോര്‍ട്ട് ലഭിച്ചാല് ഉടന് നടപടി ഉണ്ടാകും എന്ന് സിപിഎം കേന്ദ്ര നേതാക്കള് വ്യക്തമാക്കി.


Bigg Boss Malayalam Season3Latest Episode 12 Highlights\nBigg Boss Malayalam Season3Latest Episode 12 April Highlights: ബിഗ്ഗ് ബോസ്സ് വീട്ടിലെ 56ആം ദിവസ കാഴ്ചകൾ\nUpdated: April 13, 2021 10:53:53 pm\nരാവിലെ പരസ്പരം സംസാരിക്കുന്നതിനിടയിലാണ് പ്രപഞ്ചത്തിലെ എല്ലാ ജീവികൾക്കും നമ്മൾ മതിപ്പ് നൽകുമ്പോൾ നമ്മുടെ ജീവിതവും മികച്ചതാകുമെന്നു ഋതു പൊളി ഫിറോസിനോട് പറയുന്നത്.\n‘ഈ പറഞ്ഞതിന് വിരുദ്ധമായല്ലേ കഴിഞ്ഞ ദിവസം നിങ്ങൾ എല്ലാവരും ചേർന്ന് എന്നെ കോർണർ ചെയ്തതതെന്നു ഫിറോസ് തിരിച്ചു ചോദിയ്ക്കുന്നു.’ ഒരു ഭാര്യയെന്ന നിലയിൽ നിങ്ങൾ തെറ്റ് ചെയ്യുമ്പോൾ അത് ചൂണ്ടികാണിക്കേണ്ട ബാധ്യത സജനയ്ക്കുണ്ടെന്നും, സജ്ന അത് ചെയ്യാത്തത് താൻ വിമർശിക്കുകയായിരുന്നുവെന്നും, തന്റെ ഭർത്താവായിരുന്നുവെങ്കിൽ താൻ ഒരു ഭാര്യയെന്ന നിലയിൽ അത് ചെയ്തേനെയെന്നും ഋതു പറയുന്നു.’ എന്നാൽ തന്റെ സ്ഥിരം അടവായ സംസാരത്തിൽ നിന്ന് ചില വാക്കുകൾ മാത്രമടർത്തിമാറ്റി മറുവാദമുന്നയിക്കുന്ന രീതി പൊളി ഫിറോസ് ഇവിടേയും തുടരുന്നു. ഫിറോസിനെ ഋതു ഒരു ഉദാഹരണത്തിനു ഭർത്താവ് എന്ന് പറഞ്ഞതിനെ, നിങ്ങൾ എന്നെ ഭർത്താവായി സങ്കൽപ്പിച്ചോയെന്നു ചോദിച്ചു ഫിറോസ് വാക്കുപോര് തുടങ്ങുന്നു.\nനിങ്ങളുടെ വിവരമില്ലായ്മാ കൊണ്ടാണ് നിങ്ങൾക്കിങ്ങനെ തോന്നുവെന്നു പറയുന്ന ഋതുവിനോട് വിഷായാധിഷ്‌ഠിതമായി സംസാരിക്കാതെ, അവരുടെ ഭാഷശൈലിയെയും ഇംഗ്ലീഷ് ഉപയോഗത്തെയും കളിയാക്കുന്ന ഫിറോസ് ഒരവസരത്തിൽ ഋതുവിനെ പാഗൽ ലഡ്കിയെന്നു വരെ വിളിയ്ക്കുന്നു. ഇത്തരം വാക്കുകൾ ഒരു സമൂഹത്തിൽ ഉപയോഗിയ്ക്കുമ്പോൾ ഫിറോസ് സൂക്ഷിക്കണമെന്നു ഋതു വീണ്ടും മുന്നറിയിപ്പു നൽകുന്നു.\nഒന്ന് മുതൽ പതിമൂന്നു വരെയുള്ള സ്ഥാനങ്ങൾക്കാണ് അവർ പരസ്പരം മത്സരിക്കുന്നത്. ‘എനിക്ക് ഒന്നാം സ്ഥാനം വേണമെന്നതിനു ഞാൻ ഏതറ്റം വരെയും മത്സരിക്കുമെന്ന്’ പൊളി ഫിറോസ് പറയുമ്പോൾ തന്നെ പരസ്പരമുള്ള ചർച്ച വാക്കേറ്റത്തിലേയ്ക്ക് നീങ്ങുമെന്നുറപ്പാണ്.\nബിഗ്ഗ് ബോസ്സ് വീടിനെ പടക്കളമാക്കിയ സ്ഥാന നിർണ്ണയ ടാസ്‌ക്\nഒന്ന് മുതൽ 13 വരെയുള്ള സ്ഥാനങ്ങൾ പരസ്പരം ചർച്ച ചെയ്തു തീരുമാനിക്കുകയെന്നതായിരുന്നു ഇന്നത്തെ ഡെയ്‌ലി ടാസ്‌ക്.\nഒന്നാം സ്ഥാനത്തിനു വേണ്ടി ഫിറോസ് ദമ്പതികളും, രമ്യയും, സായിയും മത്സരിച്ചപ്പോൾ, തന്റെ പേർസണൽ കാര്യം പുറത്തു പറയുമെന്ന് പറഞ്ഞു തന്നോട് പൊളി ഫിറോസ് സംസാരിച്ചതിനെക്കുറിച്ചു രമ്യ പറയുന്നു. രമ്യ നനഞ്ഞ ഓലപ്പടക്കമാണെന്നും അതിനെ വെള്ളമൊഴിച്ചു കിടത്താൻ തനിക്കറിയാമെന്നും പൊളി ഫിറോസ് പറയുന്നു. ഒരു ക്യാപ്റ്റൻസി ടാസ്കിൽ പോലും വരാത്ത രമ്യയെ ഒരു ഗയിമറായി കാണാൻ കഴിയില്ലായെന്നു പൊളി ഫിറോസ് പറയുന്നു.\nഎന്നാൽ വീണ്ടും ഫിറോസ് രമ്യയുടെ വ്യകതിപരമായ കാര്യങ്ങളിലെ പരാമർശിച്ചു സംസാരിക്കാൻ ശ്രമിച്ചത് വലിയ വഴക്കിൽ കലാശിയ്ക്കുന്നു.പല കാര്യങ്ങൾ പറഞ്ഞും സഹമത്സരാർത്ഥികളെ ബ്ലാക്‌മെയ്ൽ ചെയ്യുന്ന ആളാണ് പൊളി ഫിറോസ്, കിടിലനും, സായിയും, അടക്കമുള്ളവർ ആരോപിയ്ക്കുന്നു. ഒന്നിലേറെ പെൺകുട്ടികളെ പല തവണയായി ഫിറോസ് ബ്ലാക്ക് മെയിൽ ചെയ്യാൻ ശ്രമിച്ചിട്ടുണ്ടെന്ന് കിടിലൻ ഫിറോസ് ചൂണ്ടിക്കാണിക്കുന്നു. സ്ത്രീകളെ ബഹുമാനിയ്ക്കുന്നു വന്നു പറയുന്ന പൊളി ഫിറോസ് സജ്നയെ പോലും തന്റെ പുരുഷമേധാവിത്വം വെച്ചു കണ്ടിഷൻ ചെയ്തു പെൺകുട്ടിയെ പറ്റിയ്ക്കുകയാണ് എന്നാണു കിടിലൻ ഫിറോസിന്റെ അഭിപ്രായം.\nചൂട് പിടിച്ച വാക്കേറ്റത്തിനിടയിൽ എല്ലാ ബിഗ്ഗ് ബോസ്സ് കുടുംബാഗങ്ങളും, രമ്യ തന്നെയും, തന്നെക്കുറിച്ചു അറിയുന്ന കാര്യം പൊതു വേദിയിൽ പറയാനാവശ്യപ്പെടുന്നുവെങ്കിലും പൊളി ഫിറോസ് ഒഴിഞ്ഞു മാറുകയാണ്. ഇതേ വിഷയത്തിൽ സൂര്യയും ഫിറോസിനോട് വാദിക്കുന്നുവെങ്കിലും ഫിറോസ്പി ടികൊടുക്കാതെ വഴുതി മാറുകയാണ്. മോഹൻലാൽ വരുന്ന എപ്പിസോഡിൽ ഈ വിഷയം വീണ്ടും ചർച്ചയാകുമെന്നുറപ്പാണ്.\nസ്ഥാനനിർണ്ണയ ഡസ്ക്കിൽ ഈ ബഹളങ്ങൾക്കിടയിലും ചില ബുദ്ധിപരമായ തിരഞ്ഞെടുക്കലുകൾ നടന്നു3ആം സ്ഥാനത്തിനു വേണ്ടി മത്സരിച്ച മണിക്കുട്ടൻ പത്താം നമ്പറിൽ പോയി നിന്ന് പറഞ്ഞതു ഒരാൾ പത്താം നമ്പർ തിരഞ്ഞെടുത്താൽ അയാൾ മികച്ച കളിക്കാരനല്ലാതാകുന്നില്ല , കാരണം ലോക പ്രശസ്ത ക്രിക്കറ്ററായ സച്ചിന്റെ നമ്പർ പത്താണെന്നാണു.\nഒടുവിൽ ബിഗ്ഗ് ബോസ്സ് ഇടപ്പെട്ടു സ്ഥാന നിർണ്ണയം പൂർത്തിയാക്കാൻ പറഞ്ഞതിനെ തുടർന്നു രമ്യ ഒന്നാം സ്ഥാനത്തും, അഡോണി രണ്ടാമതും, റംസാൻ മൂന്നാമതും ,ടിമ്പൽ നാലാമതും , അനൂപ് അഞ്ചാമതുമായി സ്ഥാന നിർണ്ണയം നടത്തി 13-ാം സ്ഥാനത്തിനു ഫിറോസ്സിനെയും സജ്‌നയേയും തിരഞ്ഞെടുത്തു. ടാസ്ക് കഴിഞ്ഞിട്ടും പൊളി ഫിറോസ് സായിയും മണിക്കുട്ടനുമായുള്ള വാഗ്വാദം തുടരുകയാണ്.\nമണിക്കുട്ടൻ പൊളി ഫിറോസിനോട്, ഫിറോസിനു സ്വന്തം നിലപാടുകൾ പറയാം പക്ഷെ പെൺകുട്ടികളെ ബ്ലാക്‌മെയ്ൽ ചെയ്‌താൽ താൻ പടികടന്നു പോകേണ്ടി വന്നാലും ഫിറോസ് അതിന്റെ പ്രത്യാഘതമറിയുമെന്നു’ തറപ്പിച്ചു പറയുന്നു. ഈ പ്രശ്‌നം ശ്രീ മോഹൻലാൽ വരുന്ന വിഷു എപ്പിസോഡ് വരെ നീളുമെന്നു ഏതാണ്ട് ഉറപ്പാണ്.\nWeb Title: Bigg boss malayalam season3episode 12 april live online updates


ആഞ്ജനേയ ക്ഷേത്രത്തില് സ്ഥലപരിമിതി മൂലം ഭക്തര്‍ക്ക് ദര്‍ശനം നടത്താന് പ്രയാസപ്പെടുന്നു; തന്റെ ഭൂമി വിട്ടുകൊടുത്ത് ഇസ്ലാം മതവിശ്വാസി – Utharadesam\nബെംഗളൂരു: രാജ്യത്ത് പലയിടത്തും മതത്തിന്റെ പേരില് കൊല്ലുകയും ന്യൂനപക്ഷങ്ങളെ ഒറ്റപ്പെടുത്തുകയും ചെയ്യുന്ന പ്രവണത വര്‍ധിക്കുമ്പോഴും മതേതരത്വത്തിന്റെ മഹാമാതൃക തീര്‍ത്ത് ഇസ്ലാം മത വിശ്വാസി. ബെംഗളൂരു സ്വദേശിയായ എച്ച്.എം.ജി ബാഷയാണ് ആളുകള്‍ക്കിടയില് വ്യത്യസ്തനാകുന്നത്. കയറ്റുമതി വ്യാപാരിയായ ബെംഗളൂരു കൊടുഗോഡിയില് താമസിക്കുന്ന ബാഷ ഹൈവെ സൈഡിലുള്ള തന്റെ ഭൂമിയില് നിന്ന് നാല് സെന്റ് ഭൂമി ആഞ്ജനേയ ക്ഷേത്രത്തിന് നല്‍കുകയായിരുന്നു.\nബെംഗളൂരു-ഹോസ്‌കോട്ടെ ഹൈവേയിലാണ് സ്ഥലമുള്ളത്. ഇതിനടുത്താണ് ആഞ്ജനേയ സ്വാമി ക്ഷേത്രം. ഇവിടെയെത്തുന്ന ഭക്തര് സ്ഥലപരിമിതി മൂലം പ്രയാസപ്പെടുന്നത് കണ്ടാണ് തന്റെ 80 ലക്ഷം വില വരുന്ന സ്ഥലം ക്ഷേത്രത്തിന് നല്‍കാന് ബാഷ തീരുമാനിച്ചത്. ഇടുങ്ങിയ സ്ഥലത്ത് ഏറെ പ്രയാസപ്പെട്ട് പ്രദക്ഷിണം വെച്ചുകൊണ്ടിരുന്ന ഭക്തര്‍ക്ക് ഇനി കൂടുതല് സൗകര്യത്തോടെ ദര്‍ശനം നടത്താന് സാധിക്കും.\nബാഷയുടെ പ്രവൃത്തിയെ ക്ഷേത്രഭാരവാഹികള് അഭിനനന്ദിച്ചു.\nWatching Hindus struggle to offer prayers, Muslim man in Bengaluru donates land for Lord Hanuman temple\nTags: Watching Hindus struggle to offer prayersMuslim man in Bengaluru donates land for Lord Hanuman temple\nതദ്ദേശ തെരഞ്ഞെടുപ്പ്: രാജസ്ഥാനില് ബിജെപിക്കും പിന്നിലായി കോണ്‍ഗ്രസ്, 11 ജില്ലകളില് ബിജെപി തനിച്ച് ഭരണം നേടി\nകണ്ണൂരിലെ ബിജെപി സ്ഥാനാര്‍ത്ഥി കാസര്‍കോട് സ്വദേശിയായ കാമുകനോടൊപ്പം നാടുവിട്ടു\nപ്രായമായ സ്ത്രീ മാത്രമുള്ള വീട്ടില് അതിക്രമിച്ച് കയറി മോഷണം; സ്വര്‍ണമാല കവര്‍ന്നു\nകേന്ദ്ര സര്‍വകലാശാല ലാബ് അസിസ്റ്റന്റ് ആയ യുവതിയെ ഓര്‍ച്ച പുഴയില് മരിച്ച നിലയില് കണ്ടെത്തി


പെട്രോള്,ഡീസല് വാഹനങ്ങള് ഒഴിവാക്കുന്ന കാലം വിദൂരമല്ല; പരിസ്ഥിതി സൗഹാര്‍ദ വാഹനങ്ങള് ഇറക്കണമെന്ന് നിതിന് ഗഡ്കരി | The Indian Telegram\nപെട്രോള്,ഡീസല് വാഹനങ്ങള് ഒഴിവാക്കുന്ന കാലം വിദൂരമല്ല; പരിസ്ഥിതി സൗഹാര്‍ദ വാഹനങ്ങള് ഇറക്കണമെന്ന് നിതിന് ഗഡ്കരി\nന്യൂഡല്‍ഹി: പെട്രോള്, ഡീസല് ഇന്ധനങ്ങള് ഉപയോഗിക്കുന്ന വാഹനങ്ങള് നിരത്തില് നിന്ന് ഒഴിവാക്കുന്ന കാലം വിദൂരമല്ലെന്ന് കേന്ദ്ര ഗതാഗതമന്ത്രി നിതിന് ഗഡ്‌രി. വര്‍ധിച്ചുവരുന്ന പരിസ്ഥിതി മലിനീകരണം തടയാന് പെട്രോള്-ഡീസല് എന്‍ജിനുകള്‍ക്ക് പകരം വാഹന നിര്‍മാതാക്കള് മലിനീകരണ തോത് വളരെ കുറഞ്ഞ ബദല് മാര്‍ഗങ്ങളിലേക്ക് നീങ്ങണം. ഇല്ലെങ്കില് ഇത്തരം വാഹങ്ങള് നിരത്തില്‍നിന്ന് തുടച്ചുനീക്കാന് ഒരുമടിയും കാണിക്കില്ലെന്ന് നിതിന് ഗഡ്കരി മുന്നറിയിപ്പ് നല്‍കി. ഡല്‍ഹിയില് കാര് നിര്‍മാതാക്കളുടെ സൊസൈറ്റി സംഘടിപ്പിച്ച ചടങ്ങില് സംസാരിക്കുകയായിരുന്നു മന്ത്രി.\nവാഹന നിര്‍മാതാക്കള് പുതിയ ഗവേഷണങ്ങളിലേക്ക് തിരിയണം. അധികം വൈകാതെ ഇലക്ട്രിക് വാഹനങ്ങള്‍ക്കായി കേന്ദ്രസര്‍ക്കാര് പ്രത്യേക നയം രൂപപ്പെടുത്തുമെന്നും ഗഡ്ഗരി അറിയിച്ചു. ഭാവിയില് ബസ്, കാര്, ടാക്‌സി, ബൈക്ക് തുടങ്ങി സകല വാഹനങ്ങളും ഇലക്ട്രിക്കിലേക്ക് മാറും, ഇന്ത്യയും എത്രയും പെട്ടെന്ന് അതേ വഴിയില് സഞ്ചരിക്കണമെന്നും അദ്ദേഹം പറഞ്ഞു.\nനേരത്തെ 2030ഓടെ പരമ്പരാഗത ഇന്ധന വാഹനങ്ങള് നിരോധിച്ച് ഇലക്ട്രിക് വാഹനങ്ങള് നിര്‍ബന്ധമാക്കുമെന്ന് കേന്ദ്രസര്‍ക്കാര് വൃത്തങ്ങള് വ്യക്തമാക്കിയിരുന്നു.\n‘നമ്മള് ബദല് ഇന്ധന മാര്‍ഗങ്ങളിലേക്ക് നീങ്ങിയെ പറ്റു, നിങ്ങള്‍ക്ക് സമ്മതമാണെങ്കിലും ഇല്ലെങ്കിലും ഞാന് ഇത് നടപ്പാക്കാന് പോവുകയാണ്. ഇക്കാര്യത്തില് നിങ്ങളുമായി ഒരു ചോദ്യവുമില്ല. ബദല് മാര്‍ഗങ്ങളിലേക്ക് ചുവടുമാറ്റിയില്ലെങ്കില് എല്ലാവരും തൂത്തെറിയപ്പെടും. ഇക്കാര്യത്തില് എനിക്ക് വ്യക്തമായ ധാരണയുണ്ട്. ഇത്തരം മലിനീകരണം തടയാന് കേന്ദ്ര ഗവണ്‍മെന്റിന് വളരെ കൃത്യമായ നയങ്ങളുമുണ്ട്.’ 57ാംമത് സിയാം (സൊസൈറ്റി ഓഫ് ഇന്ത്യന് ഓട്ടോമൊബൈല് മാനുഫാക്‌ച്ചേഴ്‌സ്) വാര്‍ഷിക യോഗത്തില് സംസാരിക്കവെ നിതിന് ഗഡ്കരി പറഞ്ഞു. അധികം വൈകാതെ ഇലക്ട്രിക് വാഹനങ്ങള്‍ക്കായി കേന്ദ്രസര്‍ക്കാര് പ്രത്യേക നയം രൂപപ്പെടുത്തുമെന്നും അദ്ദേഹം കൂട്ടിചേര്‍ത്തു.\nഇലക്ട്രിക് വാഹനങ്ങളില് നിങ്ങള് കൂടുതല് ഗവേഷണം നടത്തണം. ആദ്യം ഞാന് ഇത് സൂചിപ്പിച്ചപ്പോള് നിര്‍മാണ ചെലവ് വളരെ കൂടും ബാറ്ററികള്‍ക്ക് വില അധികമാണെന്ന് നിങ്ങള് പറഞ്ഞു. എന്നാല് ഇന്ന് ബാറ്ററികള്‍ക്ക് 40 ശതമാനം വില കുറവാണ്. സമയം ഇനിയും വൈകിയിട്ടില്ല ഇലക്ട്രിക് പരീക്ഷണം ഇപ്പോള് ആരംഭിച്ചാലും മാസ് പ്രൊഡക്ഷനില് ചെലവ് കുറയ്ക്കാന് സാധിക്കും. എല്ലാ കാര്യങ്ങള്‍ക്കും തുടക്കത്തില് അല്‍പം ബുദ്ധിമുട്ട് സാധാരണമാണ്. ഭാവിയില് ബസ്, കാര്, ടാക്‌സി, ബൈക്ക് തുടങ്ങീ സകല വാഹനങ്ങളും ഇലക്ട്രിക്കിലേക്ക് മാറും, ഇന്ത്യയും എത്രയും പെട്ടെന്ന് അതേ വഴിയില് സഞ്ചരിക്കണം ഗഡ്കരി പറഞ്ഞു.\nRead more on: nitin gadkari\nഇറാനില് ഇന്ത്യ നിര്‍മ്മിക്കുന്ന ചബഹാര് തുറമുഖം 2018 ഓടെ പ്രവര്‍ത്തനക്ഷമമാകുമെന്ന് നിതിന് ഗഡ്കരി\nദേശീയപാതകളിലെ വേഗപരിധി ഇനി മണിക്കൂറില് 120 കിലോമീറ്ററായി ഉയര്‍ത്തുന്നു\nഡ്രൈവിങിനിടെ മൊബൈല് ഫോണ് ഉപയോഗിക്കുന്നവരുടെ അറിവിലേക്ക്: സര്‍വ്വേഫലം ഇതൊക്കെയാണ്\nഡ്രൈവര് രഹിത കാറുകള് അനുവദിക്കില്ല; തൊഴിലില്ലായ്മ സൃഷ്ടിക്കുമെന്ന് ഗഡ്കരി\nഇന്ത്യയില് ആദ്യമായി ഇലക്ട്രിക് ടാക്‌സികള് നാഗ്പ്പൂരില് സര്‍വ്വീസ് ആരംഭിച്ചു\nകേന്ദ്രസര്‍ക്കാരിന്റെ മൂന്നാം വാര്‍ഷികം: യുവാക്കളെ ലക്ഷ്യമിട്ട് 900 നഗരങ്ങളില് ‘മോദിഫെസ്റ്റ്’\nപണമുണ്ടാക്കാന് വിദേശത്ത് റോഡ് നിര്‍മ്മാണം ഏറ്റെടുക്കാന് ഇന്ത്യ\nദുബൈയിലെ ബുര്‍ജ് ഖലീഫയെക്കാള് ഉയരമുള്ള കെട്ടിടം മുംബൈയില് നിര്‍മിക്കും; കേന്ദ്രമന്ത്രി നിതിന് ഗഡ്കരി\n3 mins ago Pravasi News\n6 mins ago gallerry\n29 mins ago Kerala\n41 mins ago Sports News\n46 mins ago Kerala


instant response | പെണ്ണ് പിടിക്കാൻ ആണോ അതോ പേടിച്ചാണോ നേതാവ് ഇടയ്ക്കിടെ നാടുവിടുന്നത് എന്ന് ഉത്തരം പറയാനാവാതെ വലയുകയാണ് അണികൾ:ആദർശത്തിന്റെ പേരു പറഞ്ഞ് നടുകടലിലേക്ക് തള്ളിയിട്ടു പോയ മകന്റെ തോന്ന്യാസത്തിന് പകരം ചെയ്യാൻ എത്തിയ അമ്മയ്ക്ക് മുമ്പോട്ട് പോകാനുള്ള ശേഷി ഇല്ലാതായി;കോൺഗ്രസ് മുക്ത ഭാരതം എന്ന സംഘപരിവാർ സ്വപ്നത്തിന് നേതാക്കൾ തന്നെ കുടപിടിക്കുമ്പോൾ കണ്ണീരൊഴുക്കുന്നത് അനേകായിരം പാവം പ്രവർത്തകർ...ഇൻസ്റ്റന്റ് റെസ്‌പോൺസ് - MarunadanMalayalee.com\nOctober 09, 2019 | 04:58 PM IST | Permalink\nകോൺഗ്രസ് നേരിടുന്ന സമാനതകളില്ലാത്ത വെല്ലുവിളി ജനാധിപത്യ വിശ്വാസികളെ വീണ്ടും വീണ്ടും ആശങ്കാകുലരാക്കുകയാണ്. കോൺഗ്രസിന് ഇന്ന് ഒരു നേതാവില്ലാത്ത അവസ്ഥയിലാണ്. കേരളത്തിലും പഞ്ചാബിലും മാത്രമാണ് കോൺഗ്രസിന് എന്തെങ്കിലും അടിത്തറ ബാക്കിയുള്ളത്. ഈ രണ്ടിടങ്ങളിലും കോൺഗ്രസ് നിലനിൽക്കുന്നത് രണ്ടിടങ്ങളിലും പ്രാദേശികമായി വേറിട്ട് നിൽക്കുന്നതുകൊണ്ടും പ്രാദേശിക നേതാക്കളുടെ മിടുക്കുകൊണ്ടുമാണ്. മോദി അമിത്ഷാ കൂട്ടുകെട്ട് രാജ്യം മുഴുവൻ കാവിക്കൊടി പാറിക്കുമ്പോൾ ഈ തരംഗം നിലനിൽക്കുമ്പോൾ രാജസ്ഥാനിലും മധ്യപ്രദേശിലും ചത്തീസ്ഗഡിലും നടന്ന തെരഞ്ഞെടുപ്പിൽ നാണക്കേടില്ലാത്ത പ്രകടനം കാഴ്ചവയ്ക്കാനും ഭരണം പിടിച്ചെടുക്കാനും കോൺഗ്രസിന് കഴിഞ്ഞിട്ടും ഇക്കഴിഞ്ഞ ലോക്‌സഭ തെരഞ്ഞെടുപ്പ് സമ്മാനിച്ചത് ഞെട്ടലും വിറയലുമാണ്.\nലോക്‌സഭ തെരഞ്ഞെടുപ്പോടെ കോൺഗ്രസ് തീർന്നു എന്ന ചിന്ത കോൺഗ്രസ് നേതാക്കളിൽ തന്നെ ഉണ്ടായിരിക്കുകയാണ്. അതിന് കേവലം ആറ് മാസം മുൻപ് മാത്രമാണ് മൂന്ന് സംസ്ഥാനങ്ങളിൽ മത്സരം നടന്നത് എന്നും അധികാരം ഉറപ്പിച്ചത് എന്നും ഞൊടിയിടയിലാണ് കോൺഗ്രസ് നേതാക്കൾ മറന്നത്. അന്ന് ഓടിയൊളിച്ച രാഹുൽ ഗാന്ധി പിന്നെ ഇതുവരെ പ്രത്യക്ഷപ്പെട്ടിട്ടില്ല. വയനാടിലെ എംപി സീറ്റെങ്കിലും നിലനിർത്താൻ ഇടയ്ക്ക് ഇടയ്ക്ക് വന്ന് അവിടുത്തെ ചില കാര്യങ്ങൾ ചെയ്യുന്നത് ഒഴിച്ചാൽ കോൺഗ്രസിന്റഎ ഏറ്റവും മുതിർന്ന നേതാവ് എന്നതും താരമൂല്യമുള്ള നേതാവ് എന്നത് രാഹുൽ ഗാന്ധ നിറവേറ്റുന്നതെ ഇല്ല. അമ്മ മുതൽ സഹോദരി വരെ കാല് പിടിച്ച് പറഞ്ഞിട്ടും അത് കേൾക്കാതെ ഓടി ഒളിക്കുകയായിരുന്നു അദ്ദേഹം.\nരാഹുലിനെ കാത്തിരിക്കുകയാണ് ഇപ്പോഴും കോൺഗ്രസ് നേതാക്കൾ. രാഹുൽ വരുന്നത് വരെ സ്ഥാനം ഏറ്റെടുത്ത സോണിയ ഗാന്ധി ആവട്ടെ ഏത് നിമിഷവും അധികാരം ഒഴിയുന്നതിന് വേണ്ടി തൽക്കാലത്തേക്ക് ഒരു പദവി തലയിൽ വെച്ചിരിക്കുന്നു എന്നല്ലാതെ ഒന്നുമില്ല. അനാരോഗ്യമാണ് സോണിയ ഗാന്ധി നേരിടുന്ന ഏറ്റവും വലിയ വെല്ലുവിളി. നല്ല നേതാക്കളെ പകരം കണ്ടെത്തി ദൗത്യം ഏൽപ്പിക്കുന്നതിന് പാർട്ടിക്ക് ഇപ്പോഴും കഴിയുന്നില്ല. കാരണം പകരം നേതാവായി വരാൻ ആരെങ്കിലും സന്നദ്ധത കാണിച്ചാൽ മറ്റുള്ളവർ കാലിൽ പിടിച്ച് നിലത്ത് അടിക്കും. അതായത് കോൺഗ്രസ് സ്വയം നശിക്കാൻ തീരുമാനിച്ചിരിക്കുന്നു എന്ന് അർത്ഥം.അതേസമയം രാഹുൽ ഗാന്ധി എന്തിന് വേണ്ടിയാണ് രാവിലേയും വൈകുന്നേരവും വിദേശത്തേക്ക് പോകുന്നത് എന്ന് സാധാരണ പ്രവർത്തകർ പോലും ചോദിച്ച് തുടങ്ങിയിരിക്കുന്നു.\nഎന്തെങ്കിലും അധ്വാനിച്ച ശഷം കുറച്ച് ദിവസം വിശ്രമിക്കാൻ പോകുന്നത് മനസ്സിലാക്കാൻ കഴിയും. പക്ഷേ ഒന്നും ചെയ്യാതെ വീട്ടിൽ ഇരിക്കുന്ന രാഹുൽ ഗാന്ധി ഈ തെരഞ്ഞെടുപ്പ പ്രഖ്യാപിച്ച വേളയിൽ കമ്പോടിയയിലേക്ക് പോയത്. പെണ്ണ് പിടിക്കാൻ വേണ്ടിയാണ് കമ്പോടിയയിലേക്ക് പോയത് എന്ന് ആരെങ്കിലും കുറ്റം പറഞ്ഞാൽ എങ്ങനെയാണ് കോൺഗ്രസ് പ്രവർത്തകർക്ക് അത് ന്യായീകരിക്കാൻ കഴിയുന്നത്. രാഹുലിനെ പ്രതീക്ഷിച്ച് ഇനി മുന്നോട്ട് പോയാൽ ഈ പ്രസ്ഥാനം അന്ത്യശ്വാസം വലിക്കും എന്ന് ഉറപ്പാണ്. രാഹുൽ ഗാന്ധിയെ അദ്ദേഹത്തിന്റെ പണിക്ക് വിടുക. കോൺഗ്രസ് പോലെ ഒരു വലിയ പാർട്ടിയെ നയിക്കാനുള്ള തന്റേടമോ ധീരതയോ രാഹുൽ ഗാന്ധിക്ക് ലവലേശം ഇല്ല. ഈ വിഷയമാണ് ഇന്നത്തെ ഇൻസ്റ്റന്റ് റെസ്‌പോൺസ് ചർച്ച ചെയ്യുന്നത്. പൂർണ രൂപം വീഡിയോയിൽ കാണുക.


സ്വര്‍ണക്കടത്ത്: അന്വേഷണം ജയഘോഷിലേക്കു നീളും; മൊഴി കണക്കിലെടുക്കാതെ എന്‍ഐഎ- Kerala gold smuggling case news wrap July 20 updates\nവിമാനത്താവള കള്ളക്കടത്ത് കേസില് യുഎഇ കോണ്‍സുലേറ്റ് ജനറലിന്റെ ഗണ്‍മാന് എസ്ആര് ജയഘോഷിന്റെ മൊഴി പൂര്‍ണമായി വിശ്വസിക്കാതെ എന്‍ഐഎ\nUpdated: July 20, 2020 4:04:58 pm\nതിരുവനന്തപുരം: യുഎഇ കോണ്‍സുലേറ്റിലെ അറ്റാഷെയുടെ ഫ്ലാറ്റ് കസ്റ്റംസ് പരിശോധിച്ചു. പാറ്റൂരിലെ ഫ്ലാറ്റിലെ സന്ദര്‍ശക റജിസ്റ്ററും പരിശോധിച്ചു. സ്വപ്‌നയും സംഘവും തിരുവനന്തപുരത്ത് വാടക വീടുകളെടുത്തത് സ്വർണക്കടത്തുമായി ബന്ധപ്പെട്ട കാര്യങ്ങൾക്കാണെന്നാണ് അന്വേഷണസംഘത്തിന്റെ വിലയിരുത്തൽ. ഇതേ തുടർന്നാണ് അറ്റാഷെയുടെ ഫ്ലാറ്റിലും പരിശോധന നടത്തിയത്.\nജയഘോഷിന്റെ മൊഴി പൂര്‍ണമായി വിശ്വസിക്കാതെ എന്‍ഐഎ\nവിമാനത്താവള കള്ളക്കടത്ത് കേസില് യുഎഇ കോണ്‍സുലേറ്റ് ജനറലിന്റെ ഗണ്‍മാന് എസ്ആര് ജയഘോഷിന്റെ മൊഴി പൂര്‍ണമായി വിശ്വസിക്കാതെ എന്‍ഐഎ. സ്വര്‍ണക്കടത്തില് തനിക്ക് പങ്കില്ലെന്നാണു ജയഘോഷിന്റെ മൊഴി. എന്നാല് അന്വേഷണം ഇയാളിലേക്കു നീങ്ങുമെന്നാണു സൂചന. കോണ്‍സുലേറ്റിലേക്ക് ബാഗുകള് ശേഖരിച്ചുനല്‍കിയിരുന്നെന്നും ഇതില് സ്വര്‍ണമാണെന്ന് അറിഞ്ഞിരുന്നില്ലെന്നും ജയഘോഷ് എന്‍ഐഎക്ക് മൊഴി നല്‍കിയതായാണു വിവരം. ബാഗുകളിലുണ്ടായിരുന്നത് സ്വര്‍ണമാണെന്നു മാധ്യമങ്ങളിലൂടെയാണ് അറിഞ്ഞതെന്നും ജയഘോഷ് മൊഴി നല്‍കിയിരുന്നു. സ്വര്‍ണം കടത്തിയ നയതന്ത്രബാഗ് വാങ്ങാന് കസ്റ്റംസ് ഓഫീസിലേക്കു സരിത്തിനും സ്വപ്‌ന സുരേഷും പോയ വാഹനത്തില് ജയഘോഷുമുണ്ടായിരുന്നതായി എന്‍ഐഎ കണ്ടെത്തിയിട്ടുണ്ട്.\nസരിത്തിനൊപ്പമാണു വാങ്ങാനാണു വിമാനത്താവളത്തില് പോയതെന്നും നയതന്ത്ര ബാഗാണെന്നാണു കരുതിയതെന്നുമാണു ജയഘോഷ് അന്വേഷണ ഉദ്യോഗസ്ഥരോട് പറഞ്ഞിരിക്കുന്നത്. അതേസമയം, സ്വര്‍ണക്കടത്ത് പിടിക്കപ്പെട്ടശേഷം ജയഘോഷ് സരിത്തിനെയും സ്വപ്നയെയും പല തവണ ഫോണില് വിളിച്ചതിന്റെ രേഖകള് എന്‍ഐഎയ്ക്ക് ലഭിച്ചതായാണു വിവരം. ജയഘോഷിന്റെ മൊഴിയില് പൊരുത്തേക്കേടുണ്ടെന്ന നിഗമനത്തിലാണ് എന്‍ഐഎ.\nകുഴിവിള കരിമണല് സ്വദേശിയായ ജയഘോഷ് കഴിഞ്ഞ ദിവസം ആത്മഹത്യയ്ക്ക് ശ്രമിച്ചതിനെത്തുടര്‍ന്ന് ആശുപത്രിയിലാണ്. ഇയാളെ കാണാനില്ലെന്ന ബന്ധുക്കളുടെ പരാതിയെത്തുടര്‍ന്ന് തുമ്പ പൊലീസ് നടത്തിയ തെരച്ചിലിനിടെയാണു കണ്ടെത്തിയത്. കൈഞരമ്പ് മുറിച്ച് രക്തം വാര്‍ന്ന നിലയില് കുടുംബവീടിനു സമീപത്തെ പറമ്പില് കിടക്കുകയായിരുന്നു ജയഘോഷ്. താന് തെറ്റ് ചെയ്തിട്ടില്ലെന്നും സ്വര്‍ണക്കടത്തില് പങ്കുമില്ലെന്നും ആശുപത്രിയില് കൊണ്ടുപോകുംവഴി ജയഘോഷ് കരഞ്ഞുപറഞ്ഞിരുന്നു. ഇത് അന്വേഷണം വഴിതെറ്റിക്കാനുള്ള നീക്കമാണോയെന്നാണ് എന്‍ഐഎ പരിശോധിക്കുന്നത്.\nAlso Read: എല്‍ഡിഎഫ് യോഗം അടുത്തയാഴ്ച; സ്വര്‍ണക്കള്ളക്കടത്ത് വിവാദം ചര്‍ച്ചയാകും\nജയഘോഷിന്റെ നിയമനത്തിൽ സംശയം\nഎആര് ക്യാമ്പിലെ പൊലീസുകാരനായിരുന്ന ജയഘോഷിന്റെ ഗണ്‍മാന് നിയമനത്തിലും എന്‍ഐഎയ്ക്ക് സംശയം. കോണ്‍സുലേറ്റ് ജനറലിന്റെ ഗണ്‍മാനായി ജയഘോഷിന്റെ സേവന കാലാവധി നീട്ടി നല്‍കിയത് ഡിജിപിയാണെന്ന് മനോരമ ഓണ്‍ലൈന് റിപ്പോര്‍ട്ട് ചെയ്തു. 2019 ഡിസംബര് 18ന് കോണ്‍സുലേറ്റ് ജനറല് നല്‍കിയ കത്തിന്റെ അടിസ്ഥാനത്തിലായിരുന്നു നടപടി. 2017 ജൂണ് 27നും 2018 ജൂലൈ 7നും 2019 ജനുവരി നാലിനും ജയഘോഷിന്റെ സേവനം ഡിജിപി നീട്ടിനല്‍കിയിരുന്നതായും റിപ്പോര്‍ട്ടില് പറയുന്നു. എന്നാല് കേന്ദ്ര ആഭ്യന്തരസുരക്ഷാ കമ്മിറ്റിയുടെ ശിപാര്‍ശ പ്രകാരമാണു സുരക്ഷ നല്‍കിയതെന്നാണു പൊലീസ് പറയുന്നത്.\nഎല്‍ഡിഎഫ് യോഗത്തിൽ ചർച്ചയാവും\nസര്‍ക്കാരിനെ പ്രതിരോധത്തിലാക്കിയ സ്വര്‍ണക്കള്ളക്കടത്ത് കേസ് സബന്ധിച്ച വിവാദങ്ങള് അടുത്തയാഴ്ച ചേരുന്ന എല്‍ഡിഎഫ് യോഗം ചർച്ച ചെയ്യും. തിരുവനന്തപുരത്ത് ജൂലൈ 28-നാണ് യോഗം.\nസർക്കാർ വിവാദത്തിലായ സാഹചര്യത്തിൽ സിപിഎം മന്ത്രിമാരുടെ പേഴ്‌സണല് സ്റ്റാഫിലെ അംഗങ്ങളുടെ യോഗം 23-ന് ചേരുന്നുണ്ട്. മുഖ്യമന്ത്രിയും മന്ത്രിമാരും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും യോഗത്തില് പങ്കെടുക്കുമെന്നാണ് റിപ്പോര്‍ട്ട്.\nWeb Title: Swapna suresh sarith m sivasankar gold smuggling case news wrap july 20 updates


യുഡിഎഫ് സ്ഥാനാർഥിത്വം സംബന്ധിച്ച തർക്കങ്ങളും ചർച്ചകളും അവസാനിപ്പിക്കണമെന്ന് എ.കെ ആന്റണി. | Malayali Manasu\nHome Kerala യുഡിഎഫ് സ്ഥാനാർഥിത്വം സംബന്ധിച്ച തർക്കങ്ങളും ചർച്ചകളും അവസാനിപ്പിക്കണമെന്ന് എ.കെ ആന്റണി.\nയുഡിഎഫ് സ്ഥാനാർഥിത്വം സംബന്ധിച്ച തർക്കങ്ങളും ചർച്ചകളും അവസാനിപ്പിക്കണമെന്ന് എ.കെ ആന്റണി.\nമണ്ഡലങ്ങളിലെ യുഡിഎഫ് സ്ഥാനാർഥിത്വം സംബന്ധിച്ച തർക്കങ്ങളും ചർച്ചകളും അവസാനിപ്പിക്കണമെന്ന് മുതിർന്ന കോൺഗ്രസ് നേതാവ് എ.കെ ആന്റണി.\nസീറ്റ് കിട്ടാത്തതിന്റെ പേരിൽ മനസ്സിൽ മുറിവുകൾ സൂക്ഷിക്കുന്ന സുഹൃത്തുക്കളുടെ വേദന മനസ്സിലാക്കുന്നു.\nഎന്നാൽ ഇത്തരം ചർച്ചകൾ അവസാനിപ്പിക്കണമെന്ന് പാർട്ടി ഹൈക്കമാൻഡ് പറഞ്ഞുകഴിഞ്ഞാൽ അവിടം കൊണ്ട് അത്തരം പ്രശ്നങ്ങൾ അവസാനിപ്പിക്കാൻ അവർ തയ്യാറാവണം.\nഇനിയുള്ള ചർച്ചകൾ മുഴുവനും യുഡിഎഫ് സ്ഥാനാർഥിയെ വിജയിപ്പിക്കുന്നതിനുള്ളതായിരിക്കണമെന്നും അദ്ദേഹം ആവശ്യപ്പെട്ടു. ഡൽഹിയിൽ വാർത്താസമ്മേളനത്തിൽ സംസാരിക്കുകയായിരുന്നു എകെ ആന്റണി.\nPrevious articleരാജ്യത്ത് ഉയർന്നുവരുന്ന കോവിഡിന്‍റെ രണ്ടാം തരംഗത്തെ പിടിച്ചുനിർത്തണമെന്ന് പ്രധാനമന്ത്രി നരേന്ദ്ര മോദി.\nNext articleകോട്ടയം ജില്ലയിൽ മൂന്ന് മെഗാ വാക്സിനേഷൻ ക്യാമ്പുകൾ


യന്ത്രക്കരുത്തില് ഭാസുരഭാവി കൊരുക്കാന് വാവക്കാട് കയര്‍സംഘം – MoonamVazhi – Entire Cooperative News Online\nHome ആർട്ടിക്കിൾ യന്ത്രക്കരുത്തില് ഭാസുരഭാവി കൊരുക്കാന് വാവക്കാട് കയര്‍സംഘം\nകേരളത്തിലെ വലിയ കയര് സഹകരണ സംഘങ്ങളില് ഒന്നായ എറണാകുളം\nവാവക്കാട് കയര് വ്യവസായ സഹകരണ സംഘത്തില് ഇപ്പോള് 2463 അംഗങ്ങളുണ്ട്.\nആറരപ്പതിറ്റാണ്ടു മുമ്പു രൂപം കൊണ്ട ഈ സംഘം ആധുനികീകരണത്തിലൂടെ\nമുന്നോട്ടു കുതിക്കാന് ഒരുങ്ങുകയാണ്.\nസര്‍ക്കാരില്‍നിന്നു ലഭിച്ച ആധുനിക ഓട്ടോമാറ്റിക് കയര്‍പിരി യന്ത്രങ്ങളില് ( അൗീോമശേര ടുശിിശിഴ ങമരവശില അടങ ) കോവിഡിനുശേഷം പുതിയൊരു ഭാവി ഇഴചേര്‍ത്തെടുക്കാന് ഒരുങ്ങുകയാണു കേരളത്തിലെ ഏറ്റവും വലിയ കയര് സഹകരണ സംഘങ്ങളില് ഒന്നായ വാവക്കാട് കയര് വ്യവസായ സഹകരണ സംഘം. കയര് വ്യവസായ രംഗത്തെ ഏറ്റവും പഴയ സഹകരണ സംഘങ്ങളില്‍പ്പെടുന്ന ഇത് എറണാകുളം ജില്ലയില് വടക്കേക്കര പഞ്ചായത്തിലെ വാവക്കാട് പ്രദേശത്താണു പ്രവര്‍ത്തിക്കുന്നത്. 2463 അംഗങ്ങളുണ്ട്. കേരളത്തില് മറ്റൊരു കയര് സഹകരണ സംഘത്തിനും ഇത്രയും അംഗങ്ങളുള്ളതായി അറിവില്ലെന്നു വാവക്കാട് സംഘം അധികൃതര് പറയുന്നു.\n1950 കളില് കയര്‍ത്തൊഴിലാളികളുടെ സമരമുഖത്താണ് ഈ സംഘത്തിന്റെ പിറവി. ഇതിന്റെ സംഘാടനത്തില് എസ്.എന്.ഡി.പി. യോഗത്തിന്റെയും കമ്യൂണിസ്റ്റ് പാര്‍ട്ടിയുടെയും പ്രവര്‍ത്തകരുടെ കരങ്ങളുണ്ടായിരുന്നു. 1956 ജനുവരി രണ്ടിനു സംഘം രജിസ്റ്റര് ചെയ്തു. ഒക്ടോബര് 27 നു പ്രവര്‍ത്തനം ആരംഭിച്ചു. വാവക്കാട്, കുഞ്ഞിത്തൈ, കട്ടത്തുരുത്ത്, പാല്യത്തുരുത്ത്, ഒറവന്തുരുത്ത് പ്രദേശങ്ങളാണു പ്രവര്‍ത്തനമേഖല.\n57 അംഗങ്ങളുമായി തുടക്കം\nഎസ്.എന്.ഡി.പി. യോഗത്തിന്റെ പ്രാദേശിക നേതാവായിരുന്ന തൈപ്പൊക്കത്ത് സുബ്രഹ്മണ്യനും പൊതുപ്രവര്‍ത്തകനായിരുന്ന പള്ളിക്കര ജി.കെ. തിലകനുമൊക്കെയാണു സ്ഥാപിക്കാന് മുന്‍കൈയെടുത്തത്. സുബ്രഹ്മണ്യനാണു സ്ഥാപക പ്രസിഡന്റ്; തിലകന് സെക്രട്ടറിയും. 57 അംഗങ്ങളെ ചേര്‍ത്തായിരുന്നു സംഘത്തിന്റെ തുടക്കം. ഇതു വളര്‍ന്ന് ഒരു ഘട്ടത്തില് 3294 അംഗങ്ങള്‍വരെയെത്തി. പിന്നീട് പലരും കൊഴിഞ്ഞുപോയി. എങ്കിലും, ഇന്നും 2463 അംഗങ്ങളുണ്ട്.\nവടക്കേക്കരയിലെ മുന് പഞ്ചായത്ത് അംഗങ്ങളായ പി.കെ. ശ്രീധരന്, വി.എന്. ബാലന്, വി.കെ. ശ്രീധരന് തുടങ്ങി നിരവധി പൊതുപ്രവര്‍ത്തകരുടെ കൂട്ടായ പ്രവര്‍ത്തനംകൊണ്ട് നൂറുകണക്കിനു പാവപ്പെട്ടവരുടെ ആശ്രയമായി ഈ സംഘം വളര്‍ന്നു. വടക്കേക്കര പഞ്ചായത്ത് രൂപവത്കരിച്ച കാലത്ത് 1952 ല് പഞ്ചായത്തു ഭരണസമിതിയംഗമായിരുന്നു വി.കെ. ശ്രീധരന്. 1962 ല് പഞ്ചായത്തംഗമായിരുന്നു പി.കെ. ശ്രീധരന്. 1984 ല് പഞ്ചായത്തംഗമായിരുന്നു വി.എന്. ബാലന്. 1953 ല് ഇവര് രൂപം കൊടുത്ത ഗ്രാമസേവാ സംഘം എന്ന സാമൂഹിക സേവന സ്ഥാപനം ഇന്നും പ്രവര്‍ത്തിക്കുന്നു. ഇതിന്റെ പ്രവര്‍ത്തകര് തന്നെയായിരുന്നു വാവക്കാട് കയര് വ്യവസായ സഹകരണ സംഘത്തിന്റെയും പ്രധാന പ്രവര്‍ത്തകര്. ആ നില ഇന്നും തുടരുന്നു. ഇപ്പോള് വാവക്കാട് കയര് വ്യവസായ സഹകരണ സംഘം പ്രസിഡന്റായ കെ.എന്. സതീശന് തന്നെയാണു ഗ്രാമസേവാസംഘത്തിന്റെയും പ്രസിഡന്റ്. 53 ല് ഗ്രാമസേവാ സംഘം രൂപവത്കരിക്കുമ്പോള് വി.എന്. ബാലനായിരുന്നു പ്രസിഡന്റ്. പി.കെ. ശ്രീധരനാണു ഗ്രാമസേവാ സംഘം എന്ന പേരു നിര്‍ദേശിച്ചത്. വടക്കേക്കര പഞ്ചായത്തിലെ എണ്ണൂറോളം കുടുംബങ്ങളില്‍നിന്നു 10 പൈസവീതം പിരിച്ചെടുത്തുകൊണ്ടായിരുന്നു ക്ഷേമ പ്രവര്‍ത്തനങ്ങള്. ഇപ്പോള് 65 വയസ്സു കഴിഞ്ഞവര്‍ക്കു മാസം 125 രൂപ പെന്‍ഷന് നല്‍കുന്നതടക്കമുള്ള സഹായങ്ങള് ചെയ്യുന്നു.\nകയര് നിര്‍മാണ മേഖലയിലെ ചൂഷണത്തിനെതിരായ സമരത്തിലൂടെയാണു വാവക്കാട് കയര് സഹകരണ സംഘം സ്ഥാപിക്കപ്പെട്ടത്. സ്വകാര്യ വ്യക്തികളുടെ ഉടമസ്ഥതയിലായിരുന്നു പണ്ട് ഇവിടങ്ങളില് കയര് ഉല്‍പ്പാദനം. തൊഴിലാളികള്‍ക്കു മതിയായ കൂലി ലഭിച്ചിരുന്നില്ല. 1953 ല് സര്‍ക്കാര് തൊഴിലാളികള്‍ക്കു മിനിമംകൂലി പ്രഖ്യാപിച്ചു. പക്ഷേ, കയര്‍നിര്‍മാണം വന്‍തോതില് ഏറ്റെടുത്തു നടത്തിയിരുന്ന ഉടമകള് മിനിമംകൂലി കൊടുക്കാന് തയാറായില്ല. മിനിമംകൂലി പ്രഖ്യാപനത്തിനു മുമ്പുതന്നെ ഈ പ്രശ്‌നത്തില് കമ്യൂണിസ്റ്റ് നേതാക്കള് തൊഴിലാളികളെ സംഘടിപ്പിക്കുകയും സമരങ്ങള് നടത്തുകയും ചെയ്തിരുന്നു. കമ്യൂണിസ്റ്റ് നേതാക്കളായിരുന്ന കെ.യു. ദാസ്, എന്.കെ. മാധവന്, പള്ളിപ്പുറം പ്രഭാകരന് തുടങ്ങിയവരാണ് അതിനു നേതൃത്വം നല്‍കിയത്.\nമിനിമംകൂലി പ്രഖ്യാപിച്ച ശേഷവും അതു നല്‍കാതിരുന്നതിനെത്തുടര്‍ന്നു സമരം തുടങ്ങി. കയര് നിര്‍മാണശാല ഉടമകളായിരുന്ന കുടുംബത്തിന്റെ വീടിനു മുന്നിലായിരുന്നു സമരം. സമരം ചെയ്തിട്ടും മിനിമംകൂലി നടപ്പാക്കാതെ വന്നപ്പോഴാണു സഹകരണ സംഘം രൂപവത്കരണത്തിലേക്കു നീങ്ങിയത്. സര്‍ക്കാര് പ്രഖ്യാപിച്ച മിനിമംകൂലി കൊടുക്കാതെ ഉടമകള് ഉല്‍പ്പാദനം നിര്‍ത്തിവച്ചു. പണിയില്ലാതെ വന്നപ്പോഴാണു സഹകരണ സംഘം രൂപവത്കരിച്ചാലോ എന്നു ചിന്തിച്ചത്. ഈ സംഘം രൂപത്കരിക്കുമ്പോള് കേരളത്തില് കയര് വ്യവസായരംഗത്തു സഹകരണ സംഘങ്ങള് തുടങ്ങിയിരുന്നില്ല. കേരളത്തിലെ ആദ്യത്തെ കയര് വ്യവസായ സഹകരണ സംഘം ഇതായിരിക്കാമെന്നു കരുതുന്നവരുണ്ട്.\nതുടക്കത്തില് നാല്‍പ്പതോളം റാട്ടുകള് ഉണ്ടായിരുന്നു. സംഘത്തിനു നല്ല വളര്‍ച്ചയുണ്ടായി. ഒരുകാലത്തു 178 റാട്ടുകള് വരെയുണ്ടായിരുന്നു. ഒരുറാട്ടില് മൂന്നു തൊഴിലാളികള് വീതമാണു പ്രവര്‍ത്തിച്ചിരുന്നത്. രണ്ടു പേര് കയര് പിരിക്കാനും ഒരാള് ചക്രം തിരിക്കാനും. ഇപ്പോള് പരമ്പരാഗതറാട്ടുകളില്ല. പകരം, വൈദ്യുതിയിലും സൗരോര്‍ജത്തിലും പ്രവര്‍ത്തിക്കുന്ന ഇലക്ട്രോണിക് റാട്ടുകളാണ്. ഇവിടെ ഉല്‍പ്പാദിപ്പിക്കുന്ന കയര് ‘ പറവൂര് സ്‌പെഷ്യല് കയര് ‘ എന്നാണ് അറിയപ്പെടുന്നത്. നല്ല മുറുക്കമുള്ള കയറാണിത്. അതിനാല് കൃഷിയാവശ്യങ്ങള്‍ക്കു പറ്റിയതാണ്. ഒാരോ മുടികളായാണു നിര്‍മാണം. ഇലക്ട്രോണിക് ആയതിനാല് ഒരു റാട്ടില് ഇപ്പോള് രണ്ടു പേര് വീതമാണു പ്രവര്‍ത്തനം. രണ്ടു പേരും ചേര്‍ന്നു 150 മുടി കയര് പിരിച്ചാല് ഓരോരുത്തര്‍ക്കും 350 രൂപ വീതമാണു കൂലി. 150 മുടി കയറിനു 20 കിലോ ഭാരം വരും. ഓരോ മുടിയും കൂട്ടിക്കെട്ടിവച്ച് ഉരുട്ടിക്കെട്ടിയാണു വില്‍പ്പന. കയര്‍ഫെഡ് ആവശ്യപ്പെടുന്നതനുസരിച്ച് അവരുടെ കോട്ടപ്പുറത്തോ മുനമ്പത്തോ ഉള്ള ഗോഡൗണുകളില് ടെമ്പോയില് എത്തിക്കുകയാണു ചെയ്യുക. കയര്‍ഫെഡില്‍നിന്നു യഥാസമയം തുക കിട്ടാത്ത പ്രശ്‌നമുണ്ട്.\nറോഡു ഗതാഗത സൗകര്യം കുറവായിരുന്ന പണ്ടുകാലത്തു വലിയ വള്ളങ്ങളില് കയര് കൊച്ചിയിലെ മട്ടാഞ്ചേരിയില് എത്തിച്ചായിരുന്നു വില്‍പ്പന. 410 കെട്ടു കൊള്ളുന്ന വള്ളങ്ങളിലാണ് അന്നൊക്കെ കയര് കൊണ്ടുപോയിരുന്നത്. തുടക്കത്തില് സ്വന്തം ഓഫീസുണ്ടായിരുന്നില്ല. 1985 ലാണു സ്വന്തം സ്ഥലത്ത് ഓഫീസ് തുടങ്ങിയത്. അതുവരെ ചെറുപിള്ളില് എന്ന കുടുംബത്തിന്റെ ഒരു പീടികമുറിയില് വാടകയ്ക്കാണു പ്രവര്‍ത്തിച്ചിരുന്നത്. അഞ്ചേക്കര് 26 സെന്റ് ഭൂമി ഇപ്പോള് സംഘത്തിനുണ്ട്. അഞ്ചു കെട്ടിടങ്ങളും. മൂന്നെണ്ണം ഗോഡൗണുകളാണ്. ഒരെണ്ണത്തില് പച്ചത്തൊണ്ട് സൂക്ഷിക്കുന്നു. ഒരെണ്ണം ഓഫീസും.\nസെക്രട്ടറിയായിരുന്ന കെ.കെ. വത്സല 2021 ജൂണ് 30നു വിരമിച്ചു. ഇപ്പോള് സ്ഥിരം ജീവനക്കാരില്ല. ശമ്പളക്കുടിശ്ശികയും മറ്റും കൊടുത്തുതീര്‍ക്കാന് 10 സെന്റ് വില്‍ക്കാന് അനുവദിക്കണമെന്നു സര്‍ക്കാരിനോട് അപേക്ഷിച്ചിട്ടുണ്ട്. ബാങ്കുകള്‍ക്കുണ്ടായിരുന്ന 1,97,00,000 രൂപയുടെ കാഷ് ക്രെഡിറ്റ് സര്‍ക്കാര് കൊടുത്തുതീര്‍ത്തു. അതിനാല് കാര്യമായി മറ്റു ബാധ്യതകളില്ല.\n22 പേര്‍ക്കു തൊഴില്\nനിലവില് 19 സ്ത്രീകളടക്കം 22 പേരാണു തൊഴിലെടുക്കുന്നത്. കോവിഡ് മൂലം പലപ്പോഴായി ആറു മാസത്തോളം പ്രവര്‍ത്തനം പൂര്‍ണമായി നിര്‍ത്തിവയ്‌ക്കേണ്ടി വന്നിരുന്നു. കോവിഡ് ഇപ്പോഴും ഈ പ്രദേശത്തു രൂക്ഷമാണ്. ആറു സൗരറാട്ടുകളടക്കം 20 ഇലക്ട്രോണിക് റാട്ടുകളാണുള്ളത്. കോവിഡും തൊഴിലാളികളെ കിട്ടാനില്ലാത്തതും മൂലം ആറു റാട്ടുകളിലാണ് ഇപ്പോള് പ്രവര്‍ത്തനം. ഇതില് രണ്ടെണ്ണം കട്ടത്തുരുത്തിലാണു പ്രവര്‍ത്തിക്കുന്നത്. 2018 ലെ പ്രളയം സംഘത്തില് വലിയ നാശനഷ്ടമുണ്ടാക്കി. ഉല്‍പ്പന്നങ്ങളും മൂന്ന് ഇലക്ട്രോണിക് റാട്ടുകളും നശിച്ചു. അന്ന് ഉത്തരേന്ത്യയില് നിന്നുള്ള ഒരു സന്നദ്ധസംഘടന സംഭാവന ചെയ്തതാണു സൗരോര്‍ജത്തില് പ്രവര്‍ത്തിക്കുന്ന ആറ് ഇലക്ട്രോണിക് റാട്ടുകള്. തുടര്‍ച്ചയായ മഴയുള്ളപ്പോള് സൗരോര്‍ജ റാട്ടുകള് പ്രവര്‍ത്തിപ്പിക്കാനാവില്ല. 2019 ലെ പ്രളയം ഇവിടെ കാര്യമായി ബാധിച്ചില്ല. ഇവിടത്തെ പരമ്പരാഗത റാട്ടുകളില് മൂന്നെണ്ണം ആലപ്പുഴ കലവൂരിലെ അന്താരാഷ്ട്ര കയര് മ്യൂസിയത്തില് പ്രദര്‍ശിപ്പിച്ചിട്ടുണ്ട്.\nആറ് ഓട്ടോമാറ്റിക് കയര്‍പിരി യന്ത്രങ്ങള് (അടങ) വന്നിട്ടുണ്ട്. സര്‍ക്കാര് സൗജന്യമായി നല്‍കിയതാണിവ. നിലവിലുള്ള റാട്ടുകളില് രണ്ടു പേര് ചേര്‍ന്നു ശരാശരി 15 കിലോ മുതല് 22 കിലോ വരെ കയറാണ് ഉണ്ടാക്കാനാവുന്നതെങ്കില് എ.എസ്.എമ്മുകളില് 50 കിലോയെങ്കിലും ഉല്‍പ്പാദിപ്പിക്കാനാവും. പ്രവര്‍ത്തിപ്പിക്കാന് ഒരാള് മതി. കുറച്ചു തൊഴിലാളികളെക്കൊണ്ട് കൂടുതല് കയര് ഉല്‍പ്പാദിപ്പിക്കാനാവുമെന്നര്‍ഥം. തൊഴിലാളിക്ഷാമത്തിന് ഇതു കുറെയൊക്കെ പരിഹാരമാവും. ഇതു പ്രവര്‍ത്തിപ്പിക്കാന് പ്രത്യേക പരിശീലനം ആവശ്യമാണ്. പക്ഷേ, കോവിഡ് പ്രതിസന്ധി മൂലം പരിശീലനം മുടങ്ങി. കോവിഡിനു ശേഷം പരിശീലനം പൂര്‍ത്തിയാക്കി ഈ എ.എസ്.എമ്മുകള് പ്രവര്‍ത്തിപ്പിച്ചു തുടങ്ങുമെന്നു സംഘം പ്രസിഡന്റ് കെ.എന്. സതീശന് പറഞ്ഞു. 20 വര്‍ഷത്തോളം ഇവിടെ കയര്‍ത്തൊഴിലാളിയായിരുന്നു സതീശന്. സി.പി.എം. വടക്കേക്കര ലോക്കല് കമ്മറ്റിയംഗമാണ്.\nസി.പി.എം. നിയന്ത്രണത്തിലുള്ള സംഘത്തിന്റെ വൈസ്പ്രസിഡന്റ് എ.കെ. തമ്പിയാണ്. സംഘത്തിലെ കയര്‍ത്തൊഴിലാളിയാണ് അദ്ദേഹം. ഡയറക്ടര്‍ബോര്‍ഡംഗങ്ങളായ പി.എ. വള്ളി, ഷെന്‍സി രാജീവ് എന്നിവരും ഇവിടത്തെ തൊഴിലാളികള്‍തന്നെ. മറ്റു ഡയരക്ടര്‍ബോര്‍ഡംഗങ്ങളായ എം.ഡി. മണിലാല്, വി.കെ. ഗിരിജ, കെ.എസ്. ഐഷ എന്നിവരും കയര്‍ത്തൊഴിലാളി പശ്ചാത്തലമുള്ളവരാണ്.\nഅമ്പതാം വാര്‍ഷികത്തിനു സുവര്‍ണ ജൂബിലി ആഘോഷിക്കാന് കഴിഞ്ഞില്ലെങ്കിലും 60 വര്‍ഷം പൂര്‍ത്തിയാക്കിയ 2016 ല് ഷഷ്ഠിപൂര്‍ത്തി ആഘോഷിച്ചു. വാവക്കാട് എസ്.എന്.ഡി.പി. ശാഖയുടെ 75-ാം വാര്‍ഷിക സ്മരണികയില് പ്രദേശത്തെ ഒരു പ്രമുഖ സ്ഥാപനമെന്ന നിലയില് ഈ സംഘത്തെക്കുറിച്ച് ലേഖനമുണ്ടായിരുന്നു.\nനിരവധി പുരസ്‌കാരങ്ങള് ഈ സംഘത്തെ തേടിവന്നിട്ടുണ്ട്. 2012 ല് മികച്ച കയര് സഹകരണ സംഘം പ്രസിഡന്റിനുള്ള പുരസ്‌കാരം ഈ സംഘത്തിന്റെ പ്രസിഡന്റായിരുന്ന വി.എന്. ബാലനും മികച്ച ബിസിനസ് മാനേജര്‍ക്കുള്ള പുരസ്‌കാരം ഇവിടത്തെ വി.എസ്. വേണുവിനും ലഭിച്ചു. അറുപതാമത്തെയും അറുപത്തൊന്നാമത്തെയും അറുപത്തഞ്ചാമത്തെയും സഹകരണ വാരാഘോഷങ്ങളില് മികച്ച കയര് സഹകരണ സംഘമായി തിരഞ്ഞെടുക്കപ്പെട്ടു. 2015 ല് പറവൂര് സര്‍ക്കിള് സഹകരണ യൂണിയനിലെ മികച്ച കയര് സഹകരണ സംഘത്തിനുള്ള പുരസ്‌കാരം നേടി. 2019 ല് ആലപ്പുഴയില് നടന്ന കയര്‍കേരള പ്രദര്‍ശനത്തില് മികച്ചസംഘങ്ങളില് രണ്ടാം സ്ഥാനത്തിനുള്ള സമ്മാനം കരസ്ഥമാക്കി.\n2,47,61,563 അറ്റനഷ്ടമുള്ള സംഘത്തിനു 53,195 രൂപയുടെ വ്യാപാരലാഭം 2020 – 21 ലുണ്ട്. മൊത്തം 2,52,76,167 രൂപയുടെ ബിസിനസ് ഇക്കാലത്തു നടത്തി. ബാങ്ക് ക്രെഡിറ്റ് ബാധ്യത തീര്‍ന്നത് ആശ്വാസകരമാണെന്നും 10സെന്റ് വില്‍ക്കാന് കഴിയുകയും എ.എസ.്എമ്മുകള് പ്രവര്‍ത്തനനിരതമാവുകയും ചെയ്താല് കൂടുതല് മെച്ചം കൈവരിക്കാനാവുമെന്നും പ്രസിഡന്റ് കെ.എന്. സതീശന് പറഞ്ഞു.


kizhakkekkotta skyway: 102 മീറ്റര് നീളം, 35 സിസിടിവികള്, സെല്‍ഫി കോര്‍ണര്...; കിഴക്കേകോട്ടയിലെ ആകാശപ്പാത തുറക്കുന്നു - report about construction of skyway in thiruvananthapuram kizhakkekkotta | Samayam Malayalam\nreport about construction of skyway in thiruvananthapuram kizhakkekkotta\n102 മീറ്റര് നീളം, 35 സിസിടിവികള്, സെല്‍ഫി കോര്‍ണര്...; കിഴക്കേകോട്ടയിലെ ആകാശപ്പാത തുറക്കുന്നു\nAuthored by Samayam Desk | Lipi | Updated: Apr 19, 2022, 6:27 PM\nകിഴക്കേക്കോട്ടയില് ആകാശപ്പാത നിര്‍മാണം അവസാനഘട്ടത്തില്\nസംസ്ഥാനത്തെ ഏറ്റവും നീളം കൂടിയ മേല്‍പ്പാലം\nമേയ് ആദ്യവാരം തുറന്ന് കൊടുക്കും\nതിരുവനന്തപുരം(Thiruvananthapuram): കിഴക്കേകോട്ടയിലെ കാല്‍നടയാത്രാദുരിതത്തിന് പരിഹാരമാകുന്ന ആധുനിക ആകാശപ്പാതയുടെ നിര്‍മ്മാണം അവസാനഘട്ടത്തില്. മേയ് ആദ്യവാരം പൊതുജനങ്ങള്‍ക്കായി തുറന്നുകൊടുക്കുമെന്നാണ് അധികൃതര് അറിയിച്ചിരിക്കുന്നത്. കോര്‍പറേഷന് സഹകരണത്തോടെ4കോടി ചെലവില് ആക്‌സോ എന്‍ജിനീയേഴ്‌സ് പ്രൈവറ്റ് ലിമിറ്റഡാണ് നിര്‍മാണം നടത്തിയത്. 102 മീറ്റര് നീളമുള്ള മേല്‍പാലം സംസ്ഥാനത്തെ ഏറ്റവും നീളം കൂടിയതാണ്. പടിക്കെട്ടിനു പുറമേ ലിഫ്റ്റും ആകാശപ്പാതയുടെ പ്രത്യേകതയാണ്.\nഇവിടെ സ്ഥാപിക്കുന്ന5അടിയുള്ള വലിയ ക്ലോക്കിന്റെയും സെല്‍ഫി കോര്‍ണറിന്റെയും പണിയാണ് ഇപ്പോള് നടക്കുന്നത്. ഈ ജോലികള് ഈ മാസം തന്നെ പൂര്‍ത്തിയാക്കും. അവസാനഘട്ട പരിശോധന കഴിഞ്ഞ് നിര്‍മ്മാണം നടത്തുന്ന ആക്സോ എന്‍ജിനിയേഴ്‌സ് റിപ്പോര്‍ട്ട് നഗരസഭയ്ക്ക് കൈമാറും. മുഖ്യമന്ത്രി പിണറായി വിജയനെക്കൊണ്ട് പാലത്തിന്റെ ഉദ്ഘാടനം നടത്തണമെന്നാണ് നഗരസഭ കരുതുന്നത്. മുഖ്യമന്ത്രിക്ക് അസൗകര്യമുണ്ടെങ്കില് മറ്റ് മന്ത്രിമാരെ വച്ച് ഉദ്ഘാടനം നിര്‍വഹിക്കും.\nമിന്നലേറ്റ് നിരവധി പേർക്ക് കേൾവിക്ക് തകരാർ, ചെവി മുറിഞ്ഞു, കഠിന മുഴക്കം, സംഭവം തിരുവനന്തപുരം, വീഡിയോ കാണാം\nഗാന്ധി പാര്‍ക്കിന് സമീപത്ത് നിന്നും ആരംഭിക്കുന്ന ആകാശപ്പാത ആറ്റുകാല് ബസ് സ്റ്റോപ്പ്, കോവളം വിഴിഞ്ഞം ബസ് സ്റ്റോപ്പ് എന്നിവിടങ്ങളിലൂടെ പാളയം, സ്റ്റാച്യു ബസ് സ്റ്റോപ്പുകളുടെ ഭാഗത്ത് അവസാനിക്കും. ഇതില് ഗാന്ധി പാര്‍ക്കിന് സമീപവും കോവളം ബസ് സ്റ്റോപ്പ് ഭാഗത്തും ലിഫ്റ്റ് ഉണ്ട്. ആറ്റുകാല് ബസ് സ്റ്റോപ്പ്, കോവളം ബസ് സ്റ്റോപ്പ് ഭാഗം, പാളയം ഭാഗം, ഗാന്ധി പാര്‍ക്കിന് സമീപം എന്നിവിടങ്ങളില് ഇറങ്ങാനും കയറാനും സൗകര്യമുണ്ട്. 15 പേര്‍ക്ക് വീതം കയറാവുന്ന രണ്ട് ലിഫ്ടുകളാണ് പാലത്തില് സജ്ജീകരിക്കുന്നത്. സി.സി ടിവി കാമറ ഉള്‍പ്പെടെയുള്ള ആധുനിക സുരക്ഷാ സംവിധാനങ്ങളും ഇവിടെ ഒരുക്കുന്നുണ്ട്. ശീതീകരിച്ച പൊലീസ് എയ്ഡ്‌പോസ്റ്റും ടൂറിസം ഇന്‍ഫര്‍മേഷന് സെന്ററും ഇവിടെയുണ്ടാകും. 450 സ്‌ക്വയര് ഫീറ്റിലാണ് എല്.ഇ.ഡി വാള് സജ്ജീകരിക്കുന്നത്. 100 മീറ്റര് പരിധിയില് സൗജന്യ വൈഫൈ ഉപയോഗിക്കാനും പൊതുജനങ്ങള്‍ക്ക് കഴിയും.\nതലസ്ഥാനത്തെ കലാസാംസ്‌കാരിക മേഖലയിലെ ജീവിച്ചിരിക്കുന്നവരും മരിച്ചവരുമായ പ്രമുഖരുടെ ചിത്രങ്ങള് ഉള്‍പ്പെടുത്തിയ 'അഭിമാനം അനന്തപുരി സ്‌ക്വയര്', അംബേദ്കര്, നെഹ്‌റു, ഇഎംഎസ്, അബ്ദുല്‍കലാം, മഹാത്മാഗാന്ധി എന്നിവരുടെ 15 അടിയോളമുള്ള ചിത്രങ്ങള്, നടപ്പാതയ്ക്ക് അകത്ത് കാസര്‍കോട് മുതല് തിരുവനന്തപുരം വരെയുള്ള പ്രധാന വിനോദസഞ്ചാര കേന്ദ്രങ്ങളുടെയും സ്ഥലങ്ങളുടെയും ചിത്രങ്ങള് എന്നിവയെല്ലാം ഉള്‍ക്കൊള്ളിച്ചിട്ടുണ്ട്.\nകഴിഞ്ഞ ഒക്ടോബറില് പൂര്‍ത്തിയാക്കേണ്ട ഫുട് ഓവര് ബ്രിഡ്ജിന്റെ നിര്‍മ്മാണം കൊവിഡ് കാരണമാണ് വൈകിയത്. കോട്ടയ്ക്ക് സമാനമായി പൈതൃകം സംരക്ഷിച്ചുകൊണ്ട് പൗരാണിക രീതിയിലാണ് ബ്രിഡ്ജ് ഡിസൈന് ചെയ്തിരിക്കുന്നത്. നിര്‍മ്മാണം പൂര്‍ത്തിയാകുന്നതോടെ നഗരത്തിലെ ഏറ്റവും തിരക്കുള്ള കിഴക്കേകോട്ടയിലെ കാല്‍നട യാത്രക്കാരുടെ യാത്രാക്ലേശം പരിഹരിക്കാന് കഴിയുമെന്ന് ഉദ്യോഗസഥര് പറഞ്ഞു. നഗരവാസികളുടെ ദീര്‍ഘകാലത്തെ സ്വപ്നമാണ് ഇപ്പോള് യാഥാര്‍ത്ഥ്യമാകുന്നത്.\nTopic: Thiruvananthapuram News, Kizhakkekkotta skyway, Trivandrum corporation\nആര്‍ട്ടിക്കിള് ഷോഭാര്യയ്ക്ക അയച്ച് മെസേജ് വായിച്ചത് ഭര്‍ത്താവ്: വീട്ടിലേക്ക് ക്ഷണിച്ച് പൂട്ടാന് നീക്കം, പോലീസ് സ്‌റ്റേഷനിലേക്ക് ഓടിക്കയറി യുവാവ്\nWeb Title : report about construction of skyway in thiruvananthapuram kizhakkekkotta


ഹജ്ജ്-ഇബ്റാഹീം നബി(അ)യുടെ ജീവിക്കുന്ന സ്മാരകം – Hajj Padasala\nHome / Articles / ഹജ്ജ്-ഇബ്റാഹീം നബി(അ)യുടെ ജീവിക്കുന്ന സ്മാരകം\nislam padasala June 3, 2016\tArticles Leaveacomment 1,775 Views\nഇസ്്‌ലാമിലെ ‘ഇബാദത്തി’ ന്റെ നാലാമത്തെ ഘടകമാണ് ഹജ്ജ്. ‘ ഉദ്ദേശിക്കുക’ എന്നാണ് ആ പദത്തിന്റെ അര്‍ത്ഥം. അറേബ്യാ രാജ്യത്തെ മക്കാ പട്ടണത്തില് പോയി അവിടെ ഹസ്രത്ത് ഇബ്്‌റാഹീമിനാല് നിര്‍മ്മിതമായ കഅ്്ബാ ദേവാലയത്തെ പ്രദക്ഷിണം നടത്തുകയും മക്കാ പരിസരത്തുള്ള വിവിധ പുണ്യ സ്ഥലങ്ങളില് സന്നിഹിതനായി ഏതാനും കര്‍മ്മങ്ങളും അനുഷ്്ഠാനങ്ങളും നിര്‍വ്വഹിക്കുകയാണ്, അതുദ്ദേശിച്ചു പുറപ്പെടുകയാണ് അതുകൊണ്ടുള്ള വിവക്ഷ.\nബലി ഇബ്‌റാഹീമി മില്ലത്തിന്റെ അന്തസ്സത്ത\nവിശുദ്ധ ഖുര്‍ആനും തൗറാത്തും വ്യക്തമാക്കുന്നുണ്ട്, ഇബ്്‌റാഹീമി മില്ലത്തിന്റെ മൗലികാടിസ്ഥാനം ബലിയായിരുന്നുവെന്ന്. ഇബ്്‌റാഹീ (അ) മിന്റെ പ്രവാചകീയവും ആത്മീയവുമായ ജീവിതത്തിന്റെ മൗലിക സവിശേഷത അതേ ബലി തന്നെ. ആ ത്യാഗത്തിന്നും പരീക്ഷണത്തിന്നും പൂര്‍ണ്ണമായും സന്നദ്ധമായപ്പോഴാണ് അദ്ദേഹത്തിന്റെയും സന്തതികളുടെയും മേല് സര്‍വ്വവിധ അനുഗ്രഹങ്ങളും ആശിസ്സുകളും വര്‍ഷിക്കപ്പെട്ടത്.\nഎന്നാല് എന്തായിരുന്നു ആ ബലി.? അത് കേവലം രക്തത്തിന്റെയും മാംസത്തിന്റെയും ബലിയായിരുന്നില്ല. ആത്മാവിന്റെയും ഹൃദയത്തിന്റെയും ബലിയായിരുന്നു. ദൈവേതരമായ സകലതിനോടുമുള്ള സ്‌നേഹത്തെ ദൈവമാര്‍ഗ്ഗത്തില് ബലിയര്‍പ്പിക്കലായിരുന്നു. തനിക്കേറ്റവും പ്രിയങ്കരമായതിനെ ദൈവ സവിധത്തില് സമര്‍പ്പിക്കലായിരുന്നു. ദൈവത്തോടുള്ള അനുസരണത്തിന്റെ, അവനുള്ള അടിമത്തത്തിന്റെ- പൂര്‍ണ്ണമായ അടിമത്തത്തിന്റെ – നിരുപമമായ പ്രകടനമായിരുന്നു അത്. ദൈവാഭീഷ്ടത്തിനു മുമ്പില് തന്റെ മുഴുവികാരങ്ങളും ആഗ്രഹങ്ങളും അഭിലാഷങ്ങളും കയ്യൊഴിക്കുക, ദൈവത്തിന്റെ ആജ്ഞക്കു മുമ്പില് തന്റെ എല്ലാവിധ ഉദ്ദേശ്യങ്ങളും താല്്പര്യങ്ങളും പരിത്യജിക്കുക – ഇതായിരുന്നു ആ ബലി. ആ ആന്തരികഭാവത്തിന്റെ പ്രതീകാത്മക രൂപമാണ് പ്രത്യക്ഷത്തിലുള്ള മൃഗബലി.\nഇസ്്‌ലാം ബലിയര്‍പ്പണം തന്നെ\n‘ സ്വന്തത്തെ മറ്റുള്ളവര്‍ക്കായി സമര്‍പ്പിക്കുക, അനുസരണത്തിനും അടിമത്തത്തിന്നും ശിരസ്സ് കുനിക്കുക’ – ഇതാണ് ഇസ്്‌ലാമിന്റെ അര്‍ത്ഥം. ഇതേ തത്ത്വമാണ് ഇബ്്‌റാഹീമി(അ) ന്റെയും ഇസ്്മാഈലി (അ) ന്റെയും ത്യാഗത്തിലും ബലിയര്‍പ്പണത്തിലും പ്രകടമായിക്കാണുന്നതും. ആ പിതാവും പുത്രനും പ്രകടിപ്പിച്ച അനുസരണത്തിന്റെയും ആജ്ഞാനുവര്‍ത്തിത്വത്തിന്റെയും വികാരത്തെ വിശുദ്ധ ഖുര്‍ആന് ‘ ഇസ്്്‌ലാം’ എന്ന പദം കൊണ്ടാണ് വിവരിച്ചിരിക്കുന്നത്. (അവരിരുവരും മുസ്്‌ലിമാവുകയും (കീഴ്‌വഴങ്ങുകയും) പിതാവ് പുത്രനെ നെറ്റിയില് കമഴ്ത്തിക്കിടത്തുകയും ചെയ്തപ്പോള്). തന്നത്താന് ദൈവത്തിലര്‍പ്പിക്കുകയും അവന്റെ ആസ്ഥാനത്ത് ശിരസ്സ് കുനിക്കുകയും ചെയ്കയെന്ന അതേ ‘ഇസ്്‌ലാം’ ആണ് ഇബ്്‌റാഹീമി മാര്‍ഗ്ഗത്തിന്റെ അന്തസ്സത്ത. ഇസ്്‌ലാമിന്റെ ആന്തരാര്‍ത്ഥവും അതുതന്നെ.\nഹജ്ജ്- ഇബ്്‌റാഹീമിന്റെ സ്മാരകം\nപുത്രനെ ബലികൊടുക്കുന്നുവെന്ന് ഇബ്്‌റാഹീം(അ)മിന്ന് സ്വപ്‌നദര്‍ശനമുണ്ടായി. അതിനെ സ്വാഗതം ചെയ്തുകൊണ്ട് വിദൂരസ്ഥമായ മക്കയിലെ കുന്നിന് പ്രദേശത്ത് വച്ച് ഓമനപുത്രന്റെ കണ്ഠനാളത്തില് കത്തിയമര്‍ത്താന് തുനിഞ്ഞപ്പോള് അദ്ദേഹം ഒരശരീരി കേട്ടു: ‘ ഓ ഇബ്്‌റാഹീം! താങ്കള് സ്വപ്്‌നം സത്യസാക്ഷാല്‍ക്കരിച്ചിരിക്കുന്നു. ഇപ്രകാരമാണ് സുകൃതവാന്മാര്‍ക്ക് നാം പ്രതിഫലം നല്കുക… മഹത്തായ ഒരു ബലി നല്കി അദ്ദേഹത്തെ (ഇസ്്മാഈലിനെ) നാം വീണ്ടെടുത്തു.’\nപുത്രനെ ദൈവമന്ദിരത്തിന്റെ പരിചരണത്തിന്നും തൗഹീദിന്റെ പ്രബോധനത്തിനുമായി സമര്‍പ്പിക്കുക; തദ്വാരാ ആ ഭവനം ഭൂമുഖത്ത് ദൈവാരാധനയുടെ കേന്ദ്രമായി വാഴുക – ഇതായിരുന്നു സ്വപ്്‌നത്തിന്റെ സാക്ഷാല് താല്പര്യമെന്ന് ഇബ്്‌റാഹീം(അ)മിന്നു ബോധ്യമായി.\nജനശൂന്യവും ഫലശൂന്യവും ജലശൂന്യവുമായിരുന്നു ആ സ്ഥലം. അതിനാല് ഹസ്രത്ത് ഇബ്്‌റാഹീം (അ) ദൈവത്തോട് ഇപ്രകാരം പ്രാര്‍ഥിച്ചു: ‘ അല്ലാഹുവേ! ഇവിടെ, നിന്റെ പരിശുദ്ധ മന്ദിരത്തിന്റെ പരിസരത്ത്, എന്റെ സന്താനങ്ങളെ ഞാന് പാര്‍പ്പിച്ചിരിക്കുന്നു. അവര്‍ക്ക് ആഹാരമേര്‍പ്പെടുത്തിയാലും! ജനഹൃദയങ്ങളെ അങ്ങോട്ടാകര്‍ഷിച്ചാലും.’ ആ സ്ഥലത്തും ആ ഭവനത്തിലും അതിന്റെ പരിസരത്തിലും ഇബ്്‌റാഹീം(അ)മിന്റെ പല സ്മാരക ചിഹ്നങ്ങളുമുണ്ട്.\nഅദ്ദേഹം നില്ക്കുകയും നമസ്‌കരിക്കുകയും ചെയ്ത സ്ഥലമുണ്ട്; ബലിയറുത്ത ഇടമുണ്ട്. അതിനാല് ജനലക്ഷങ്ങള് ദൂരദിക്കുകളില്‍നിന്ന് അവിടെച്ചെന്ന് ആ പൗരാണിക ദേവാലയത്തെ പ്രദക്ഷിണം നടത്തുകയും ഇസ്്മാഈലി(അ)നെ അനുസ്മരിച്ചുകൊണ്ട് ബലിയറുത്ത് സാധുക്കള്‍ക്ക് ദാനം ചെയ്യുകയും വേണം. അക്കാലത്തവര് ശാന്തിയുടെയും സമാധാനത്തിന്റെയും പ്രതീകങ്ങളായിരിക്കണം. ആര്‍ക്കുനേരെയും ആയുധമേന്തുകയോ ഒരുറുമ്പിനെപ്പോലും ഉപദ്രവിക്കുകയോ അരുത്. സുഖാനുഭൂതികളും അലങ്കാരാര്‍ഭാടങ്ങളും പരിവര്‍ജ്ജിക്കണം.\nചുരുക്കത്തില് കുറച്ചു ദിവസങ്ങള് ഇബ്്‌റാഹീ(അ)മിന്റെ സ്്മാരകങ്ങളുമായി ഇടപഴകി ഇബ്്‌റാഹീമി ജീവിതംനയിച്ച്, ഇബ്്‌റാഹീമീ മാര്‍ഗ്ഗമനുസരിച്ച് ദൈവത്തെ സ്മരിക്കണം. ഇതാണ് ഹജ്ജിന്റെ യാഥാര്‍ത്ഥ്യം.\nഹജ്ജ് രൂപംകൊള്ളുന്ന ഘടകങ്ങളേവയെന്നും അവ നിശ്ചയിച്ചതിലടങ്ങിയ യുക്തിയും ഫലങ്ങളുമെന്തെന്നും സാമാന്യമായൊന്നു പരിശോധിക്കാം.\nഎല്ലാ കര്‍മ്മങ്ങളും ഉദ്ദേശ്യത്തെ ആസ്പദിച്ചാണിരിക്കുന്നതെങ്കിലും ഉദ്ദേശം കര്‍മ്മത്തിലൂടെയാണ് പ്രകടിപ്പിക്കപ്പെടുക. നമസ്‌കാരത്തില് ‘ തക്്ബീറത്തുല് ഇഹ്്‌റാം’ അതിനുള്ള ഉദ്ദേശ്യത്തിന്റെ പ്രഖ്യാപനമാണ്. ഹജ്ജിന്റെ ‘ഇഹ്്‌റാമും’ അപ്രകാരം തന്നെ. ഇഹ്്‌റാമോടു കൂടി മനുഷ്യന് സാധാരണ ജീവിതം വിട്ട് ഒരു പ്രത്യേകമായ സുഖാനന്ദങ്ങള്‍ക്കും അലങ്കാരാര്‍ഭാടത്തിനും ഉന്മേഷോല്ലാസത്തിനും ഉപാധികളായ സര്‍വ്വവസ്തുക്കളും അവന്നു നിഷിദ്ധമായിത്തീരുന്നു. ഇഹ്്‌റാം കെട്ടിയാല് നായാട്ട് പാടില്ല; കാരണം, ജീവികളെ വധിക്കുന്നത് കേവലം സ്വാര്‍ത്ഥപ്രേരണ കൊണ്ടാണ്. ഭാര്യയുമായി സംസര്‍ഗ്ഗം നിഷിദ്ധമാണ്. എന്തുകൊണ്ടെന്നാല്, ശാരീരികവും വൈകാരികവുമായ അനുഭൂതികളില്‍നിന്ന് പരിശുദ്ധമായിരിക്കേണ്ട സന്ദര്‍ഭമാണത്. തയ്പിച്ച വസ്ത്രങ്ങള് ധരിച്ചുകൂടാ – അന്തസ്സിന്റെയും പ്രൗഢിയുടെയും ചിഹ്നമാണത്. അതുകൊണ്ടായിരുന്നു അറബികള് നഗ്നരായി പ്രദക്ഷിണം നടത്തിയിരുന്നത്. ദൈവത്തിന്റെ സവിധത്തില് അതൊരപമര്യാദയും സംസ്‌കാരശൂന്യതയുമായിരുന്നതിനാല് ഇസ്്‌ലാം അതനുവദിച്ചില്ല. ഇഹ്്‌റാമോടുകൂടി, രാജാവും യാചകനുമെല്ലാം താന്താങ്ങളുടെ തുന്നിയ വസ്ത്രങ്ങളഴിച്ചുവച്ച് മാനവന്റെ പ്രാഥമിക ദശയിലെ തുന്നാത്ത വസ്ത്രം ധരിക്കണം. രണ്ടു തുണി മാത്രം – ഒന്ന്, അരക്ക് കീഴ്‌പോട്ടും മറ്റൊന്ന് തലമറയാതെ, ചുമലിലൂടെ വലതുകൈ പുറത്തായിരിക്കത്തക്ക വിധം താഴോട്ടും തൂക്കിയിടണം. ഇബ്്‌റാഹീമി (അ) ന്റെ കാലഘട്ടത്തിലെ വസ്ത്രത്തിന്റെ പ്രതിരൂപമാണിത്. ആ അനുഗൃഹീത കാലഘട്ടത്തിലെ വസ്ത്രത്തിന്റെ പ്രതിഛായ നമ്മുടെ പ്രത്യക്ഷ വേഷവിധാനത്തിലൂടെ പ്രകടമാവുന്നതിനു വേണ്ടിയാണ് ഇപ്രകാരം ചെയ്യുന്നത്. പ്രപഞ്ച മഹാരാജാവിന്റെ ദര്‍ബാറില് ഹാജറാവുമ്പോഴുള്ള യൂനിഫോറമെന്നോണം അത് കേവലം സാധാരണവും അകൃത്രിമവും നിരാര്‍ഭാടവും അലങ്കാര രഹിതവുമായിരിക്കണമെന്നു നിശ്ചയിച്ചിരിക്കുന്നു.\nത്വവാഫ്, അഥവാ പ്രദക്ഷിണം\nഹ: ഇബ്‌റാഹീ (അ) മിന്റെ കാലഘട്ടത്തില് വഴിപാടും ബലിയും നടത്തിയിരുന്നത് ബലിവേദിക്ക് ചുറ്റു പ്രദക്ഷിണം നടത്തിക്കൊണ്ടായിരുന്നു. കഅ്ബാ പ്രദക്ഷിണവും പ്രദക്ഷിണ വേളയിലെ പ്രാര്‍ത്ഥനയും മുഖേന ആ ആചാരമാണ് നാം അനുഷ്ഠിക്കുന്നത്. ഹജ്ജ് ചെയ്യുന്ന മനുഷ്യന് തന്നെത്താന് ബലി വേദിയിലേക്കുയര്‍ത്തുകയാണ്. അഥവാ ആ മാനസികാവസ്ഥയിലാണയാള്. അതിനാല് ബലിവേദിക്ക് ചുറ്റും പ്രദക്ഷിണം ചെയ്തുകൊണ്ട് അല്ലാഹുവിനോട് പാപമോചനത്തിനായി പ്രാര്‍ത്ഥിക്കുന്നു: നാഥാ! ഞങ്ങള്‍ക്ക് ഇഹലോകത്തും പരലോകത്തും നല്ലത് വരുത്തണമേ! നരക ശിക്ഷയില്‍നിന്ന് ഞങ്ങളെ രക്ഷിക്കേണമേ!’ എന്നത് അപ്പോഴുള്ള പ്രാര്‍ത്ഥനയുടെ ഒരു പ്രസക്ത ഭാഗമത്രെ.\nത്വവാഫ് (പ്രദക്ഷിണം) ഒരു രൂപത്തിലുള്ള ഇബ്‌റാഹീമി നമസ്‌കാരമാണ്. ആ പൗരാണിക കാലഘട്ടത്തിന്റെ സ്മാരകമെന്ന നിലയില്. അതുകൊണ്ടാണ് നബിതിരുമേനി(സ) ഇപ്രകാരം അരുള്‍ചെയ്തത്: ‘ തവാഫ് നമസ്‌കാരം തന്നെയാണ്. പക്ഷേ, അതില് സംസാരം അനുവദിച്ചിരിക്കുന്നു വെന്ന വ്യത്യാസമുണ്ട്. എന്നാല് നല്ലതല്ലാതെ ഒന്നും സംസാരിച്ചുപോകരുത്.’ ത്വവാഫിനെപ്പറ്റി ഖുര്‍ആന് ഇപ്രകാരം പ്രസ്താവിച്ചിരിക്കുന്നു.: ‘ ആ പൗരാണിക മന്ദിരത്തെ അവര് പ്രദക്ഷിണം നടത്തുകയും ചെയ്യട്ടെ.’\n‘ കറുത്ത കല്ല് ‘ എന്നാണ് ഹജറുല് അസ്‌വദിന്റെ പദാര്‍ത്ഥം. കറുത്ത വര്‍ണ്ണത്തിലുള്ള ഒരു കല്ലാണിത്. കഅ്ബാ മന്ദിരത്തിന്റെ ചുമരിന്റെ ഒരു മൂലയില് ആളുയരത്തിലാണ് സ്ഥാപിച്ചിരിക്കുന്നത്. കഅ്്ബ ദശക്കണക്കിന് പ്രാവശ്യം പൊളിക്കുകയും പുനര്‍നിര്‍മിക്കുകയുമുണ്ടായി. ചിലപ്പോള് വെള്ളപ്പൊക്കത്തില് പെട്ടു; മറ്റു ചിലപ്പോള് അഗ്നിബാധക്കിരയായി. അങ്ങനെ ഹ: ഇബ്്‌റാഹീം(അ) പണിത അസ്തിവാരത്തിന്റേതായ ഒരു കല്ലും അവശേഷിച്ചിരുന്നില്ല, ഈയൊരു കല്ലൊഴിച്ച്. ആ പൗരാണിക ഘട്ടത്തിന്റെ സ്മാരകമായി അത് മാത്രമേ അവശേഷിച്ചുള്ളൂ. അറബികള് ജാഹിലീ കാലത്ത് വളരെ ശ്രദ്ധാപൂര്‍വ്വം അത് സംരക്ഷിച്ചുപോന്നു. പതിനാലു നൂറ്റാണ്ടു കാലത്തെ ഇസ്്‌ലാമിക ഘട്ടത്തിലും അത് അതേപടി നിലകൊള്ളുന്നു. (ഹി: 318 ല് ‘ബാത്തിനി’ കള് അല്്പദിവസത്തേക്ക് പുറത്തെടുത്തുകൊണ്ടുപോയെങ്കിലും യഥാസ്ഥാനത്ത് തന്നെ കൊണ്ടുവന്നുവച്ചു.) ഹജറുല് അസ്‌വദ് നിലകൊള്ളുന്ന ചുമരിന്റെ ഭാഗത്തേക്ക് തിരിഞ്ഞു നിന്നാല് ബൈത്തുല് മഖ്്ദിസ് നമ്മുടെ മുന് ഭാഗത്തായിരിക്കും – ആ വിധത്തിലാണത് സ്ഥാപിച്ചിരിക്കുന്നത്. അതിനാല് ഹജറുല് അസ്‌വദിന്ന് അഭിമുഖമായി നില്ക്കുന്ന ഭാഗത്തിന്ന് ‘റുക്്‌ന് ശാമീ’ എന്നാണ് പേര്. ബൈത്തുല് മഖ്്ദിസിന്റെ ഭാഗത്തേക്കുള്ള സൂചനയായിരിക്കാനാണ് അത് അവിടെ തന്നെ സ്ഥാപിച്ചിരിക്കുന്നത്. കഅ്്ബാ പ്രദക്ഷിണം തുടങ്ങുന്നതിന്നും അവസാനിപ്പിക്കുന്നതിനും ഒരടയാളമുണ്ടായിരിക്കുകയെന്നതാണ് ഈ ശില സ്ഥാപിച്ചതിന്റെ ഉദ്ദേശ്യം. ഓരോ പ്രദക്ഷിണമവസാനിക്കുമ്പോഴും അതിനെ മുത്തുകയോ, ഹൃദയഭാഗം കൊണ്ട് സ്്പര്‍ശിക്കുകയോ, കൈകൊണ്ടോ വടികോണ്ടോ മറ്റു വല്ലതും കൊണ്ടോ സ്പര്‍ശിച്ച് അതിനെ മുത്തുകയോ ആവാം. അതൊന്നും സാധ്യമായില്ലെങ്കില് ആ ഭാഗത്തേക്ക് ആംഗ്യം കാണിച്ചാലും മതി. കേവലം ഒരു സാധാരണ കല്ലാണിത്. യാതൊരു ദൃശ്യശക്തിയും ദിവ്യതേജസ്സും അതിലില്ല. ഒരു സ്മാരകശിലമാത്രമാണിത്. വികാരഭരിതനായ ഒരു സന്ദര്‍ശകന്റെ ഹൃദയാന്തരാളത്തില് മഹത്തായ പല സ്്മരണകളും അതുണര്‍ത്തുന്നുവെന്ന് മാത്രം: വിദൂരഭൂതത്തില് ഹ: ഇബ്്‌റാഹീം(അ) മുതല് മുഹമ്മദ് മുസ്്തഫാ(സ) വരെയുള്ള പ്രവാചകവര്യന്മാരുടെ പവിത്രമായ അധരങ്ങളുടേയും അനുഗൃഹീതമായ കരങ്ങളുടേയും സ്പര്‍ശനമേറ്റ ശിലയാണിത്; ഖുലഫാഉര്‍റാശിദുകള്, സഹാബാകിറാം, സലഫുസ്സാലിഹുകള് തുടങ്ങിയ മഹാന്മാരുടെ ചുംബനമേറ്റ ശിലയാണിത് – അങ്ങനെ പല ചിന്തകളും നമ്മുടെ മനസ്സിലൂടെ കടന്നു പോവുന്നു. അത് നമ്മുടെ ഹൃദയങ്ങളിലും നയനങ്ങളിലും തീവ്രമായ വികാരത്തിന്റെ അസാധാരണമായ അലകള് സൃഷ്ടിക്കും. പക്ഷേ, മുസ്്‌ലിംകളായ നമുക്ക് ദൃഢബോധ്യമുണ്ട്, അതൊരു കല്ല് മാത്രമാണ്; അതിന്നു യാതൊരു കഴിവുമില്ലെന്ന്. തൗഹീദിന്റെ കാവല്‍ഭടനായിരുന്ന ഉമര് ഫാറൂഖ്(റ) അതിനെ ചുംബിക്കുമ്പോള് പറഞ്ഞവാക്കുകള് ഇസ്്‌ലാമിക വിശ്വാസത്തിന്റെ വെട്ടിത്തുറന്ന പ്രഖ്യാപനമാണ്: ‘ ഹജറുല് അസ്‌വദ്, നീ കേവലം ഒരു സാധാരണ കല്ലാണെന്നെനിക്കറിയാം. ഉപകാരമോ ഉപദ്രവമോ ചെയ്യാന് നിനക്ക് കഴിയില്ല. മുഹമ്മദ് (സ) നിന്നെ മുത്തുന്നത് കണ്ടതു കൊണ്ട് മാത്രമാണ് ഞാന് നിന്നെ മുത്തുന്നത്.’ ചുരുക്കത്തില് ആ ചുംബനസ്പര്‍ശനങ്ങള് ബഹുമാനാദരത്തിന്റെയല്ല, ഇബ്‌റാഹീം (അ) മിന്റെയും ഇസ്്മാഈലിന്റെയും ആത്മീയ സന്തതികള്‍ക്ക് അവരോടുള്ള സ്‌നേഹത്തിന്റെ പ്രകടനം മാത്രമാണ്. അതിനെ മുത്തിയില്ലെങ്കിലും ഹജ്ജിന് യാതൊരു കോട്ടവും സംഭവിക്കുകയില്ല. അത്രയേ അതിന്ന് പ്രാധാന്യമുള്ളൂ.\n‘ സ്വഫാ’ , ‘ മര്‍വാ’\n‘ കഅ്ബാ’യുടെ പ്രാന്തങ്ങളിലുള്ള രണ്ടു മലകളാണ് ‘സ്വഫാ’യും ‘മര്‍വാ’യും. ഇബ്്‌റാഹീം (അ) യാത്ര ചെയ്തിരുന്ന കഴുതയേയും ഭൃത്യന്മാരെയും ഇറക്കിയതു ‘സ്വഫാ’ യിലായിരുന്നു. അവിടെനിന്നു ഇസ്്മാഈലി(അ)നെ കുട്ടി ആല്്പം അകലെ പോയി, അദ്ദേഹത്തെ അറുക്കാനൊരുമ്പെട്ടപ്പോള് അശരീരി കേട്ട് നിറുത്തി വെക്കുകയും ഒരാടിനെ ബലി കൊടുക്കുകയും ചെയ്തു. ആ സ്ഥലമാണ് മര്‍വാ. ഹ: ഹാജറ ഇസ്്മാഈലിനെ എടുത്തുകൊണ്ടു ഇവിടെ വരികയും ദാഹവിവശയായപ്പോള് വെള്ളമന്വേച്ച് സഫക്കും മര്‍വാക്കുമിടയില് ഓടുകയും അവസാനം ‘സംസം’ നീരുറവ കണ്ടെത്തുകയും ചെയ്തുവെന്നു റിപ്പോര്‍ട്ടുണ്ട്. ഹാജറിന്റെ അസ്വസ്ഥമായ ആ ഓട്ടത്തിന്റെ സ്മാരകമാണ് ഹജ്ജിലുള്ള സഫാ-മര്‍വക്കിടയിലെ ‘ സഅ്‌യ്’. ഏതായാലും ആദ്യം സ്വഫായിലും പിന്നീട് മര്‍വായിലും കയറി കഅ്്ബായുടെ നേരെ തിരിഞ്ഞുനിന്ന് അല്ലാഹുവിനെ സ്തുതിക്കുകയും പ്രാര്‍ത്ഥിക്കുകയും ചെയ്യുകയെന്നത് ഹജ്ജ് കര്‍മങ്ങളില് പെട്ടതാണ്. ഹ: ഇബ്്‌റാഹീം(അ) മിന്നും ഹ: ഹാജറിനും ദൈവിക ശക്തിയുടെ അത്ഭുത തേജസ്സ് അനുഭവപ്പെട്ട രണ്ട് സ്ഥലങ്ങളാണിവ. ഖുര്‍ആന് അതെപറ്റി പ്രസ്താവിക്കുന്നത് നോക്കുക: ‘ നിശ്ചയം, സ്വഫായും മര്‍വായും അല്ലാഹുവിന്റെ ചിഹ്നങ്ങളില് പെട്ടതത്രെ. ദൈവമന്ദിരത്തെ ഹജ്ജോ ഉംറയോ ചെയ്യുന്നവര് അവ രണ്ടും പ്രദക്ഷിണം ചെയ്യുന്നതില് തെറ്റില്ല.’\nദുല്‍ഹജ്ജ് ഒമ്പതിന് ഹാജിമാര് മുഴുവന് അറഫായില് ചെന്നു നില്ക്കുകയും ഉച്ച മുതല് അസ്തമയം വരെ പ്രാര്‍ത്ഥനയിലും കീര്‍ത്തനങ്ങളിലുമായിക്കഴിയുകയും വേണം. ഹജ്ജിന്റെ സര്‍വ്വപ്രധാനമായ ഘടകമാണിത്. അവിടെ കണ്ണെത്താ ദൂരത്തില് നാനാ വര്‍ണ്ണക്കാരും ഭാഷക്കാരും വേഷക്കാരുമായ ജനലക്ഷങ്ങള് ഒരേ യൂനിഫോമില് പരന്ന് നിരന്നു നിന്ന് പാപമോചനത്തിന്നായി തങ്ങളുടെ നാഥനോട് യാചിച്ചു വിലപിക്കുന്നതും അല്ലാഹുവുമായി പുതിയ പ്രതിജ്ഞയിലേര്‍പ്പെടുന്നതുമായ കാഴ്ച ഹൃദയാവര്‍ജ്ജകവും അവിസ്മരണീയവുമത്രെ. അവിടെയുള്ള ‘ജബലുര്‍റഹ്്മത്തി’ ന്റെ സമീപത്ത് നിന്നുകൊണ്ട് മുസ്്‌ലിം ലോകനേതാവ് ഭൂഗോളത്തിന്റെ നാനാ ഭാഗത്തുനിന്നും വന്നെത്തിയ പ്രതിനിധികളോട് പൊതുപ്രഭാഷണം നടത്തുന്നു; അവരുടെ കര്‍ത്തവ്യങ്ങള് അനുസ്മരിപ്പിക്കുന്നു. അറഫാത്തിലെ ഈ നില്‍പ് ഒരു വശത്ത് ഇസ്്‌ലാമിന്റെ ശക്തിയുടെയും പ്രഭാവത്തിന്റെയും ഉജ്ജ്വലമായ പ്രകടനമത്രെ. മറുവശത്ത് പുനരുത്ഥാനനാളിലെ പ്രപഞ്ചമഹാസമ്മേളനത്തിന്റെ അനുസ്്മരണവുമാണത്. ഇതുകൊണ്ടാണ് ഹജ്ജ് സൂറഃ അന്ത്യദനത്തെക്കുറിച്ച പരാമര്‍ശത്തോടെ ആരംഭിച്ചത്.\nഅറഫാത്തിലെ മഹാ സമ്മേളനവും അവിടത്തെ അഭൂതപൂര്‍വ്വമായ ദൃശ്യങ്ങളും ഹൃദയങ്ങളില് പശ്ചാത്താപത്തേയും ദിവ്യകാരുണ്യത്തേയും സംബന്ധിച്ച പ്രളയസമാനമായ വികാരം ഉളവാക്കുന്നു. ഓരോ വ്യക്തിയും മുന്നിലും പിന്നിലും ഇടതുവശത്തും വലതു വശത്തും കണ്ണെത്താത്ത ദൂരത്തില് ഈ മഹാദൃശ്യം കാണുമ്പോള് വാക്കുകള്‍ക്ക് വിവരിക്കാനാവാത്ത ഒരു വികാരവേലിയേറ്റം അവനിലുണ്ടാവുന്നു. ജീവിതത്തിലൊരിക്കലും അത് വിസ്്മരിക്കാന് അവന്ന് സാധ്യമാവുകയില്ല.\nനടത്തത്തിന്റെയും ഓട്ടത്തിന്റെയും തിരക്കിന്റെയും പ്രവാഹത്തിന്റെയും നിമിഷങ്ങളാണ് ഹജ്ജ്. അറബികള് സൂര്യാസ്തമയശേഷമായിരുന്നു അറഫയില്‍നിന്നു പുറപ്പെട്ടിരുന്നത്. അതിനാല് മിനായിലേക്കു അതേപടി പുറപ്പെടുന്ന പക്ഷം തിരക്ക് കൊണ്ട് വഴി താറുമാറാവും. അതിനാല് അല്്പം വിശ്രമവും അവധാനവും ലഭിക്കാനായി അവര് ‘ മുസ്ദലിഫ’ യെ ഒരിടവേളയായി നിശ്ചയിച്ചിരുന്നു. അവിടെ ‘മശ്അറുല് ഹറാം’ എന്നൊരു പള്ളിയുണ്ട്. അതിനാല് ഇസ്്‌ലാമും ഈ സമ്പ്രദായം നിലനിറുത്തി. ഇബാദത്തിന് സവിശേഷ പ്രാധാന്യമുള്ള ഒരു സ്ഥലമാണിത്. അതിനാല് അറഫയില് നിന്ന് വൈകുന്നേരം തന്നെ പുറപ്പെട്ട് രാത്രി മുഴുവന് അവിടെ താമസിക്കുകയും പ്രഭാതോദയത്തോടെ കുറച്ചു നേരം ആരാധനയില് കഴിച്ചു കൂട്ടുകയും വേണമെന്ന് ഇസ്്്‌ലാം നിശ്ചയിച്ചു. ‘ അറഫായില്‍നിന്ന് പുറപ്പെട്ടാല് ‘ മശ്്അറുല് ഹറാ’മിന്റെ അടുത്തുവെച്ച് നിങ്ങള് അല്ലാഹുവെ സ്മരിക്കുക. അവനെ നിങ്ങള് സ്മരിക്കുക അവന് നിങ്ങളെ നേര് മാര്‍ഗ്ഗത്തിലാക്കിയപോലെ. നിങ്ങള് മുമ്പ് വഴി പിഴച്ചവരായിരുന്നു.’\nബലിയുടെ യഥാര്‍ത്ഥ സ്ഥലം ‘മര്‍വാ’ മലയാകുന്നു. അവിടെ വെച്ചാണ് ഇബ്‌റാഹീം(അ) ബലി നടത്തിയത്. അതിനാല് റസൂല്(സ) തിരുമേനി ഇപ്രകാരം അരുള് ചെയ്തു: ‘ മര്‍വാ’ യാണ് ബലി സ്ഥലം. പിന്നെ മക്കയിലെ എല്ലാ വീഥികളും’. പില്ക്കാലത്ത് ജനസംഖ്യ ക്രമപ്രവൃദ്ധമായി വര്‍ദ്ധിച്ചു. ഹജ്ജിന്റെ വൃത്തം വിശാലമായി. ബലിസീമാതീതമായി വര്‍ദ്ധിച്ചു. മര്‍വയിലെയും മക്കയിലെയും മൈതാനമെല്ലാം ജനനിബിഡമായ പട്ടണത്തിന്റെ രൂപം കൈക്കൊണ്ടു. അതിനാല് പട്ടണത്തില് നിന്ന് അല്പം അകലെ ഒരു സ്ഥലം ഈയാവശ്യാര്‍ത്ഥം തിരഞ്ഞെടുക്കപ്പെട്ടു. അതാണ് മിന. ഇവിടെ ഹാജിമാര് മുഴുവന് രണ്ടുമൂന്നു ദിവസം താമസിക്കുകയും പരസ്പരം ഇടപഴകുകയും പരിചയപ്പെടുകയും ചെയ്യുന്നു. പരസ്പരം സല്ക്കാരങ്ങള് നടത്തുന്നു. ഇവിടെ വെച്ചാണ് ബലികൊടുക്കുന്നത്. ചന്തയും കച്ചവടവും ഇവിടെ വെച്ചു നടക്കുന്നു.\nജാഹിലിയ്യാ കാലത്ത് അറബികള് ഇവിടെ സമ്മേളിച്ച് ഓരോ ഗോത്രക്കാരും താന്താങ്ങളുടെ പ്രപിതാക്കന്മാരുടെ മഹത്വങ്ങള് വര്‍ണ്ണിച്ച് ഊറ്റം കൊള്ളാറുണ്ടായിരുന്നു. മിക്കവാറും അത് യുദ്ധത്തിലും കലഹത്തിലും ചെന്നവസാനിക്കുകയും ചെയ്തിരുന്നു. ആ നിരര്‍ത്ഥമായ ആചാരത്തെ തടയുന്നതിന്ന് ഏറ്റവും ഉത്തമമായ മാര്‍ഗ്ഗമെന്ന നിലയില് അല്ലാഹുവിനെ സ്തുതിക്കുവാനും അവനെ ആരാധിക്കുവാനും ഇസ്്‌ലാം അനുശാസിച്ചു. ഗോത്രങ്ങളുടെയും സമുദായങ്ങളുടെയും ദുരഭിമാനത്തിന്റെയും ആത്മപ്രശംസയുടെയും പ്രകടനരംഗമാവുന്നതിനു പകരം പരസ്പരം പരിചയപ്പെടലിന്റെയും സ്‌നേഹത്തിന്റെയും സാഹോദര്യത്തിന്റെയും ഐക്യത്തിന്റെയും രംഗമായി ഇസ്്‌ലാം ‘മിനാ’ യെ നിശ്ചയിച്ചു. അല്ലാഹു ആജ്ഞാപിക്കുന്നു: ‘ ചില നിശ്്ചിത ദിവസങ്ങളില് അല്ലാഹുവിനെ സ്മരിക്കുക!’.\nഹ: ഇസ്്മാഈലി (അ) ന്റെ ബലിയുടെ സ്മാരകവും അദ്ദേഹത്തിന്റെ ആത്മീയബലിയുടെ പ്രതീകവുമാണ് ഹജ്ജ് കാലത്തെ മൃഗബലി. മിനായിലെ ത്രിദിന താമസക്കാലത്ത് ജനങ്ങള് വിപുലമായ തോതില് പൊതുസല്‍ക്കാരങ്ങള് നടത്തുകയും ബന്ധുമിത്രാദികള്‍ക്കും സാധുക്കള്‍ക്കും അശരണര്‍ക്കും ആഹാരം നല്കുകയും ചെയ്യുകയാണ് ബലി കൊണ്ടുള്ള ഫലം. ‘ അല്ലാഹു അവര്‍ക്ക് പ്രദാനം ചെയ്ത മൃഗങ്ങളുടെ മേല് നിശ്ചിത ദിവസങ്ങളില് അവന്റെ നാമം ഉച്ചരിക്കാന് വേണ്ടിയത്രെ, അത് – ആ മൃഗമാംസത്തില് നിന്ന് നിങ്ങള് ഭക്ഷിക്കുകയും അവശനായ ദരിദ്രനെ ഭക്ഷിപ്പിക്കുകയും ചെയ്യുക.’\nചില സന്ദര്‍ഭങ്ങളില് മൃഗബലി നടത്താന് കഴിഞ്ഞില്ലെന്നുവരാം. എങ്കില് പത്തു ദിവസം വ്രതമനുഷ്ഠിക്കണം. – മൂന്നു ദിവസം ഹജ്ജ് കാലത്തും ഏഴ് ദിവസം മടങ്ങിവന്ന ശേഷവും. എന്തുകൊണ്ടെന്നാല് വ്രതവും ആത്മാര്‍പ്പണത്തിന്റെ ഒരു പ്രതിരൂപമത്രെ.\nബലികൊടുത്ത ശേഷം മിനായില് വെച്ച് ഹാജി തലമുടി മുണ്ഡനം ചെയ്യുകയോ വെട്ടിക്കുകയോ ചെയ്യുന്നു. നേര്‍ച്ചനേര്‍ന്നവന് നേര്‍ച്ച പൂര്‍ത്തീകരിക്കുമ്പോള് മുണ്ഡനം ചെയ്യുന്ന പൗരാണികാചാരത്തെ അനുസ്മരിപ്പിക്കുകയാണിത്. മറ്റൊരു പൗരാണിക സ്മാരകത്തിലേക്കുള്ള സൂചനകൂടി ഒളിഞ്ഞിരിക്കുന്നുണ്ട് ഈ ആചാരത്തില്. നാഗരികതയുടെ പ്രാരംഭഘട്ടത്തില് ഒരാളെ അടിമത്തത്തില്‍നിന്ന് സ്വതന്ത്രനാക്കുമ്പോള് തല മുണ്ഡനം ചെയ്യുക പതിവായിരുന്നു. അടിമത്തത്തിന്റെ ചിഹ്നമായിട്ടാണത് ഗണിക്കപ്പെട്ടിരുന്നത്. ഹജ്ജ് അല്ലാഹുവിന്നുള്ള നിരന്തരമായ അടിമത്തവും കീഴ്‌വണക്കവുമായതിനാല് ആ പുരാതനാചാരത്തെ അതേ പടി നിലനിര്‍ത്തിയിരിക്കയാണ്. ‘ തല മുണ്ഡനം ചെയ്തവരായും മുടി വെട്ടിച്ചവരായും കൊണ്ട്. ‘\nമിനാ മൈതാനത്ത് കല്ലുകൊണ്ടുള്ള മൂന്ന് സ്തൂപങ്ങളുണ്ട്. ഹ: ഇബ്‌റാഹീം(അ) തന്റെ പുത്രന് ഇസ്്മാഈലി(അ)നെ ബലി കൊടുക്കാന് പോയപ്പോള് ആ മൂന്നിടങ്ങളില്‍വെച്ച് പിശാച് അദ്ദേഹത്തെ വ്യതിചലിപ്പിക്കാന് ശ്രമിച്ചുവെന്നും അദ്ദേഹം പിശാചിനെ കല്ലെറിഞ്ഞുവെന്നും പറയപ്പെടുന്നു.\nമുമ്പ് കാലത്ത് ശാപം പ്രകടിപ്പിക്കാനുള്ള മാര്‍ഗ്ഗമായിരുന്നു കല്ലേര്. ഇത്‌കൊണ്ടാണ് പിശാചിനെ ‘റജീം’ എന്ന് വിളിക്കുന്നത്. അല്ലാഹുവിനെ സ്തുതിച്ചുകൊണ്ടും പ്രകീര്‍ത്തനം ചെയ്തുകൊണ്ടും പ്രസ്തുത മൂന്നുസ്തൂപങ്ങളിലേക്ക് കല്ലെറിയണം. പിശാചിന്റെ ദുര്‍ബോധനങ്ങളില് നിന്ന് അഭയം തേടുകയും വേണം. കല്ലെറിയല് പ്രത്യക്ഷത്തില് ഒരു നിരര്‍ത്ഥ ജോലിയായി തോന്നാനിടയുള്ളതുകൊണ്ട് നബി(സ) ഇപ്രകാരം വ്യക്തമാക്കിയിരിക്കുന്നു: ‘ അല്ലാഹുവിന്റെ സ്മരണ നിലനിര്‍ത്തുകമാത്രമാണ് കല്ലെറിയുന്നതിന്റെ ഉദ്ദേശ്യം.’ വിശുദ്ധ ഖുര്‍ആനും ഈ യാഥാര്‍ത്ഥ്യം വ്യക്തമാക്കിയിട്ടുണ്ട്: ‘ ഹജ്ജ്കര്‍മ്മങ്ങള് നിര്‍വ്വഹിച്ചു കഴിഞ്ഞാല്, നിങ്ങളുടെ പ്രപിതാക്കന്മാരെ നിങ്ങള് (മുമ്പ്) സ്മരിച്ചിരുന്ന പോലെയോ അതിലും അധികമായോ അല്ലാഹുവിനെ സ്മരിക്കുക.’\nജംറകളിലെ കല്ലേറോടെ ഹജ്ജിന്റെ ചടങ്ങുകള് അവസാനിക്കുന്നു.\nഈ ചടങ്ങുകള് എന്തിന്.?\nപൗരാണിക കലാത്തെ ആരാധനാ സമ്പ്രദായത്തിന്റെ ചിഹ്നങ്ങളാണ് ഹജ്ജിലെ മുഴുവന് ചടങ്ങുകളുമെന്ന് ഉപര്യുക്ത വിശദീകരണങ്ങള് വ്യക്തമാക്കുന്നു. മനുഷ്യ വംശത്തിന്റെ ആത്മീയ വളര്‍ച്ചയുടെ ആരംഭദശ എന്നെന്നും നമ്മുടെ കണ്‍മുമ്പില് രൂപപ്പെട്ട് നിലകൊള്ളുവാനും അതെപ്പറ്റിയുള്ള സ്മരണ നമ്മുടെ ഈമാനിക വികാരങ്ങളേയും ദിവ്യാനുഭൂതികളേയും ചൂടുപിടിപ്പിക്കുവാനുമാണ് അങ്ങനെ നിശ്ചയിച്ചിരിക്കുന്നത്. നിരന്തരമായ ദൈവസ്മരണ, പാപങ്ങളെ ക്കുറിച്ച കുറ്റബോധം, പശ്ചാത്താപം, മേലില് നല്ല ജീവിതം നയിക്കാനുള്ള നിശ്്ചയം – ഇതെല്ലാം ഹജ്ജിന്റെ മുമ്പുള്ള ജീവിതത്തിന്റെയും ശേഷമുള്ള ജീവിതത്തിന്റെയുമിടയില് ആത്മപരിശുദ്ധിയുടെയും സ്വയം നന്നാവലിന്റെയും ഒരു പുതിയ അദ്ധ്യായം തുറക്കുന്നു. നബി തിരുമേനി(സ) എത്രയും സ്പഷ്ടമായി പ്രഖ്യാപിക്കുന്നത് കാണുക: ‘ജംറകളില് കല്ലേറു നടത്തുക, സഫാ മര്‍വാക്കിടയില് ഓടുക, കഅ്ബയെ ത്വവാഫ് ചെയ്യുക – ഇത് കൊണ്ടെല്ലാമുള്ള ഉദ്ദേശ്യം ദൈവസ്മരണ നിലനിറുത്തുക മാത്രമാണ്.’\nപ്രവാചക പ്രഭാവത്തിന്റെയും ദൈവിക ചിഹ്നങ്ങളുടെയും ഉജ്ജ്വല രംഗങ്ങളാണ് ഹജ്ജിന്റെ സ്ഥലങ്ങളെല്ലാം. അവിടെയെത്തുന്നതോടെ, അവ കാണുന്നതോടെ ദൈവികാനുഗ്രഹങ്ങളെക്കുറിച്ച സ്മരണകള് സ്മൃതിപഥത്തിലുയരുകയായി. അതുകൊണ്ടാണ് വിശുദ്ധ ഖുര്‍ആന് അവയെ ദൈവ ചിഹ്നങ്ങള്, അല്ലാഹുവിന്റെ സങ്കേതങ്ങള്) എന്നെല്ലാം വിളിച്ചിരിക്കുന്നത്. ആ ചിഹ്നങ്ങളെയും സ്ഥലങ്ങളെയും സന്ദര്‍ശിക്കലും ആദരിക്കലുമാണ് മൊത്തത്തില് ഹജ്ജ്.\nഇഹ്്‌റാം ചെയ്തതു മുതല് വിരമിക്കുന്നത് വരെ നന്മയുടെയും പരിശുദ്ധിയുടെയും ശാന്തിയുടെയും സമാധാനത്തിന്റെയും പ്രതീകമായിരിക്കണം ഓരോ ഹാജിയും. കലഹവും ശണ്ഠയും ബഹളവും ഉണ്ടാക്കരുത്. ആരെയും ബുദ്ധിമുട്ടിക്കരുത്. ഒരു ഉറുമ്പിനെപ്പോലും ഉപദ്രവിക്കരുത്. സ്്‌നേഹസൗഹൃദവും ശാന്തിസമാധാനവുമാണ് ഹജ്ജിന്റെ ആകത്തുക. ഈ ഉദ്ദേശ്യത്തിന്ന് വിപരീതമായി വല്ലതും സംഭവിച്ചാല് പ്രായശ്ചിത്തം നല്‌കേണ്ടതാണ്.\nമുഹമ്മദ് മുസ്തഫാ(സ) ഏതൊരു ശരീഅത്തിന്റെ പൂര്‍ണ്ണരൂപമായിരുന്നുവോ അതിന്റെ ഏറ്റവും പ്രകടമായ സവിശേഷതയാണ് ഇഹലോകത്തെയും പരലോകത്തെയും അതു കൂട്ടിയിണക്കുന്നുവെന്നത് അതിന്റെ ഓരോ അക്ഷരവും നന്മകള് കൊണ്ടും യുക്തികള് കൊണ്ടും നിറഞ്ഞിരിക്കുന്നു.\nദൈവികാനുഗ്രഹങ്ങള് വര്‍ഷിക്കുന്ന സ്ഥലമാണ് കഅ്ബ. സത്യത്തോടുള്ള സ്‌നേഹം ഉറഞ്ഞൊഴുകി ലോകത്തിന് ദാഹശമനം വരുത്തിയ നീരുറവയാണത്. വിവിധ നാടുകളില്, വിവിധ വന്‍കരകളില് വസിക്കുന്ന ജനങ്ങളെ പരസ്പരം ബന്ധിപ്പിക്കുന്ന ഭൂമിശാസ്ത്രപരമായ കണ്ണിയും വിശ്വസാഹോദര്യത്തിന്റെ ഉജ്ജ്വലരംഗവുമാണത് – എല്ലാ സമുദായങ്ങളിലും എല്ലാ നാടുകളിലും പെട്ട ജനങ്ങള്, മനുഷ്യ നിര്‍മ്മിതമായ കൃത്രിമ അതിര്‍വരമ്പുകളെ ഭേദിച്ചു, ഒരേ സമയത്ത് ഒരേ സ്ഥലത്ത് സമ്മേളിച്ച് ഏകജനതയും, ഏക കുടുംബവുമെന്ന നിലയില്‍തോളുരുമ്മിനിന്ന് ഏകസ്വരത്തില് ഏക നാഥനുമായി സംസാരിക്കുന്നു. കലഹത്തിന്നും യുദ്ധത്തിനും കാരണമാക്കുന്ന എല്ലാ ഭൗതിക വിവേചനങ്ങളും അപ്രത്യക്ഷമാക്കാന് പോന്നതാണ് ഐക്യത്തിന്റേതായ ആ മഹനീയദൃശ്യം. അതിനാല് ദൈവികഭവനം സമാധാനഗേഹമായിരിക്കുന്നത് എത്രയും ആവശ്യമത്രെ. അവിടെ അനീതിയും അക്രമവും രക്തച്ചൊരിച്ചിലുമില്ലെന്ന നിലക്ക് മാത്രമല്ല. ലോകജനതകളുടെ ഒരു സാഹോദര്യബന്ധം നിലനിറുത്തുകയും അസമാധാനത്തിന് കാരണമാക്കുന്ന എല്ലാ വിവേചനങ്ങളും അവസാനിപ്പിക്കുകയും ചെയ്യുന്ന സമാധാനകേന്ദ്രമെന്ന നിലക്കും കൂടിയാണത്.\nദേശീയ സാമുദായിക സങ്കുചിതത്വങ്ങളുടെ സ്ഥാനത്ത് മനുഷ്യ സാഹോദര്യത്തിന്റെ വിശാല വീക്ഷണം ജനതകളില് സ്വാധീനം ചെലുത്തിക്കാണാന് ആഗോളജനത വെമ്പല് കൊള്ളുകയാണിന്ന്. എന്നാല് ഹ: ഇബ്‌റാഹീം(അ)മും മുഹമ്മദ് മുസ്തഫാ(സ)യും ആയിരത്താണ്ടുകള്‍ക്ക് മുമ്പുതന്നെ അത് വിഭാവനം ചെയ്യുകയും പ്രയോഗവല്ക്കരിക്കുകയും ചെയ്തിരുന്നു. ലോകജനതകള്‍ക്കുപൊതുവായ ഒരു നീതിന്യായപീഠം സ്ഥാപിക്കാന് പാടുപെടുകയാണ് ആധുനിക മനുഷ്യന്. ആ നീതിപീഠത്തിന്റെ ശാസനകളെ ജനങ്ങളെക്കൊണ്ടംഗീകരിപ്പിക്കാന് പോരുന്ന ഒരു ശക്തി അവനൊട്ട് കണ്ടെത്തിയിട്ടുമില്ല.\nമുസ്്‌ലിം ജനതക്കാകട്ടെ വളരെ മുമ്പുതന്നെ അങ്ങനെയൊരു നീതിപീഠമുണ്ടായിക്കഴിഞ്ഞിരുന്നു. ‘ അഹ്്കമുല് ഹാകിമീന്’ (നീതിജ്ഞരില് നീതിജ്ഞന്) ആയ അല്ലാഹുവാണ് അവിടെ ന്യായാധിപതി. നൂറ്റമ്പത് വര്‍ഷത്തോളം മുസ്്‌ലിംകള് ഒരു ഭരണത്തിന്റെയും ഒരു ഖിലാഫത്തിന്റെയും കീഴില് നിലകൊണ്ടു. ഹജ്ജ് സമ്മേളനം അവരുടെ രാഷ്ട്രീയവും ഭരമപരവുമായ കാര്യനിര്‍വ്വഹണത്തിന്റെ ഏറ്റവും പ്രധാന ഘടകമായി വര്‍ത്തിച്ചു. ഭരണ സംബന്ധമായ എല്ലാ സുപ്രധാനപ്രശ്‌നങ്ങള്‍ക്കും പരിഹാരം കാണുന്ന കാലമായിരുന്നു ഹജ്ജ് കാലം. സ്‌പെയിന് മുതല് സിന്ധ് വരെയുള്ള വ്യത്യസ്ത രാജ്യങ്ങളിലെ ഭരണത്തലവന്മാരും ഗവര്‍ണ്ണര്‍മാരും സമ്മേളിച്ച് ഖലീഫയുടെ മുമ്പാകെ പ്രശ്‌നങ്ങളെപ്പറ്റി ചര്‍ച്ച നടത്തുകയും കര്‍മ്മപരിപാടി ആവിഷ്‌കരിക്കുകയും ചെയ്തുപോന്നിരുന്നു. നാനാ രാജ്യങ്ങളിലെ പ്രജകള് തങ്ങളുടെ ഭരണകര്‍ത്താക്കളെക്കുറിച്ചുള്ള ആവലാതികള് ഖലീഫക്ക് ബോധിപ്പിക്കുകയും നീതിവകവെച്ചു വാങ്ങുകയും ചെയ്തിരുന്നു.\nഇന്നത്തെപ്പോലെയുള്ള ഗതാഗത സൗകര്യങ്ങളൊന്നുമില്ലാതിരുന്ന ഒരു കാലത്ത് ഇസ്്‌ലാമിന്റെ നിയമങ്ങളും പ്രശ്‌നങ്ങളും പരിഹാരങ്ങളും വര്‍ഷംപ്രതി, നിമിഷംപ്രതി ദൂരദൂര ദിക്കുകളില് പ്രചരിച്ചുകൊണ്ടിരുന്നുവെങ്കില് അത് ഹജ്ജ് വാര്‍ഷിക സമ്മേളനം വഴി മാത്രമായിരുന്നു. റസൂല് കരീം(സ) തന്റെ അവസാന ഹജ്ജില് അതിന്നടിത്തറ പാകി. പില്ക്കാലത്ത് ഖുലഫാഉര്‍റാശിദുകളും സഹാബിവര്യന്മാരും ഇമാമുകളും വര്‍ഷംതോറും അവിടെ സമ്മേളിച്ച് ഇസ്്‌ലാമിക നിയമങ്ങളുടെ പ്രബോധന കൃത്യം നിര്‍വഹിച്ചുപോന്നു. അങ്ങനെ നവം നവങ്ങളായ സംഭവങ്ങളേയും പ്രശ്‌നങ്ങളേയും സംബന്ധിച്ചുള്ള ഇസ്്‌ലാമിന്റെ വിധികളും പരിഹാര നിര്‍ദ്ദേശങ്ങളും ലോകത്തിന്റെ വ്യത്യസ്ത കോണുകളില് യഥാവസരം എത്തിക്കൊണ്ടിരുന്നു.\nസാധാരണക്കാരില് സാധാരണനായ മനുഷ്യന്കൂടി തന്റെ നാട്ടിന് പുറത്തുള്ള ലോകം സ്വല്പമെങ്കിലും കാണാനും കാലത്തിന്റെ വര്‍ണ്ണഭേദം മനസ്സിലാക്കാനും രാഷ്ട്രീയപ്രശ്‌നങ്ങളെക്കുറിച്ച് ബോധവാനാവാനും ഇടവരികയെന്നതും, മുസ്്‌ലിംകളധിവസിക്കുന്ന ഏതൊരു കോണിലും നടക്കുന്ന സംഭവങ്ങളില് പ്രത്യേക താല്പര്യവും അവിടത്തെ സ്ഥിതി ഗതികളറിയാനുള്ള ഉല്‍ക്കണ്ഠയും സംജാതമാവുകയെന്നതും ആ സംയോജന കേന്ദ്രത്തിന്റെ നേട്ടങ്ങളാണ്. ലോകത്തിന്റെ ഭൂമിശാസ്ത്രപരമായ വിജ്ഞാനം വര്‍ദ്ധിപ്പിക്കാനും പുരോഗതിപ്പെടുത്താനും ഹജ്ജ് യാത്ര വളരെ സഹായകമായിട്ടുണ്ട്.\nഹജ്ജിന്നായി പുറപ്പെട്ട്, അവസാനം ആ യാത്രയെ ലോകസഞ്ചാരമായി രൂപാന്തരപ്പെടുത്തിയ ഒട്ടേറെ ശാസ്ത്ര വിദഗ്ധരും സഞ്ചാരികളും ഇസ്്‌ലാമിക ചരിത്രത്തിലുണ്ടായിട്ടുണ്ട്. യാഖൂത്ത് റൂമി തന്റെ ഭൂമിശാസ്ത്ര ഗ്രന്ഥമായ ‘തഖ്‌വീമുല് ബുല്‍ദാനി’ന്റെ മുഖവുരയില് ഹജ്ജ് യാത്രയെ മുസ്്‌ലിംകളുടെ ഭൂമിശാസ്ത്രപരമായ വിജ്ഞാനപുരോഗതിക്ക് ഒരു പ്രധാന കാരണമായി എടുത്തുകാട്ടിയിരിക്കുന്നു.\nമക്കാ ഭൂമിയെ ജനവാസയോഗ്യമാക്കുന്നതിനും അങ്ങനെ നിലനിറുത്തുന്നതിനും ആ വിജന പ്രദേശത്ത് താമസിക്കുന്നവര്‍ക്ക് ആഹാരസമ്പാദനത്തിനും വല്ല മാര്‍ഗ്ഗവും കാണേണ്ടതുണ്ടായിരുന്നു. അതിനാല് ഹ: ഇബ്്‌റാഹീം(അ) അല്ലാഹുവിനോട് ഇപ്രകാരം പ്രാര്‍ത്ഥിച്ചു: ‘ നാഥാ! ഞാനെന്റെ സന്താനങ്ങളെ ഫലശൂന്യമായ ഈ താഴ്്‌വരയില്, നിന്റെ പരിപാവന മന്ദിരത്തിന്റെ പരിസരത്ത്, പാര്‍പ്പിച്ചിരിക്കുന്നു. ജനഹൃദയങ്ങളെ അങ്ങോട്ടാകര്‍ഷിച്ചാലും!അവര്‍ക്കാഹാരമേകിയാലും!’ അല്ലാഹു അദ്ദേഹത്തിന്റെ പ്രാര്‍ത്ഥന സ്വീകരിച്ചു. സകാത്ത്, ദാനധര്‍മ്മങ്ങള് ആദിയായവയില് നിന്ന് ഒരു തുക അവര്‍ക്ക് പ്രത്യേകമായി നല്കാന് വ്യവസ്ഥ ചെയ്തുകൊണ്ടല്ല ആ പ്രശ്‌നം പരിഹരിച്ചത്. അങ്ങനെ ചെയ്തിരുന്നെങ്കില്, അതവരുടെ സ്വഭാവ്ത്താഴ്ചക്കും മാനസികാധഃപതനത്തിന്നും കാരണമാകുമായിരുന്നു. അവര് ലോകരുടെ ദൃഷ്ടിയില് നിന്ദ്യരും നിസ്സാരരുമായിത്തീരുന്നതിന്നിടയാകുമായിരുന്നു. അതിന്ന് പകരം അല്ലാഹു അവരില് വ്യാപാരവാഞ്ഛ വളര്‍ത്തുകയും അതവരുടെ ഉപജീവനമാര്‍ഗ്ഗമാക്കിത്തീര്‍ക്കുകയും ചെയ്തു. തൗറാത്തി (പഴയ നിയമം) ല് പലേടത്തും അറേബ്യന് വ്യാപാരികളെക്കുറിച്ച പരാമര്‍ശങ്ങള് കാണാം. ഖുറൈശികള് തങ്ങളുടെ കാലത്തെ ഏറ്റവും വലിയ വണിഗ്വരന്മാരായിരുന്നു.’ ലി ഈ ലാഫഇി ഖുറൈശിന്’ എന്നു തുടങ്ങുന്ന അദ്ധ്യായത്തില് വിശുദ്ധ ഖുര്‍ആന് അതെപ്പറ്റി പ്രസ്താവിച്ചിട്ടുണ്ട്. ഒരു വശത്ത് യമന്, എത്യോപ്യ എന്നിവിടങ്ങളിലേക്കും മറുവശത്ത് സിറിയ, ഈജിപ്ത്, റോം എന്നിവിടങ്ങളിലേക്കും അറേബ്യയില് നിന്ന് കച്ചവടസംഘങ്ങള് പോയിക്കൊണ്ടിരുന്നു.\nപക്ഷേ, ഈ വാണിജ്യം കൊണ്ട് മാത്രം മക്കയില് എല്ലാ ചെറുതിന്റെയും വലുതിന്റെയും ഉദരപൂരണം സാധ്യമായിരുന്നില്ല. അതിനാല് മക്കയെ, ഹജ്ജിന്റെ കേന്ദ്രത്തെ, വ്യാപാരകേന്ദ്രം കൂടിയാക്കേണ്ടത് ഒരാവശ്യമായിരുന്നു. ഇസ്്‌ലാമിന്ന് മുമ്പ് അറബികള്‍ക്ക് വലിയൊരു മേളയായിരുന്നു ഹജ്ജ്. അവര് ഉക്കാസ് തുടങ്ങിയ വലിയ കമ്പോളങ്ങള് നടത്തിയിരുന്നു. ഇസ്്‌ലാമും അതവശേഷിപ്പിച്ചുനിര്‍ത്തി. ഇബ്്‌റാഹീം നബി(അ)യുടെ പ്രാര്‍ത്ഥനയുടെ പുലര്‍ച്ചയായിരുന്നു അത് – വിജനവും ഫലശൂന്യവുമായിരുന്ന ആ മരുക്കാട്ടില് വസിക്കുന്നവര്‍ക്കൊരു ഉപജീവന മാര്‍ഗ്ഗം. ഇസ്്‌ലാമികാധിപത്യത്തിന്നു ശേഷം ലോകമെങ്ങുമുള്ള മുസ്്‌ലിംകള് വര്‍ഷം തോറും അവിടെ വന്നുതുടങ്ങി. അങ്ങനെ കച്ചവടവും വ്യാപാരവും നടത്തി മൂന്നു മാസംകൊണ്ട് അവര് ഒരു വര്‍ഷത്തെ ആഹാരത്തിന്നുള്ള വക സമ്പാദിക്കും. മക്കയില്‍നിന്നു മദീനയിലേക്കുള്ള വഴികളിലെല്ലാം ഉല്പന്നങ്ങള് കൊണ്ടുവന്നു വില്പന നടത്തും. ഹജ്ജ് കാലത്ത് ലക്ഷക്കണക്കിനാളുകള് ഭക്ഷണം, വാഹനം, മറ്റ് അത്യാവശ്യ വസ്തുക്കള് – ഇതെല്ലാം വാങ്ങുന്നത് മക്കയില്‍നിന്നും പരിസരത്തുനിന്നുമാണ്. അതിന്നവര് വില നല്കുന്നു. ഈ വിനിമയമാണ് മക്കക്കാരുടെ ശാശ്വത ഉപജീവനമാര്‍ഗ്ഗം.\nബലിയുടെ സാമ്പത്തിക വശം\nആ നാട്ടില് പ്രകൃതിദത്തമായ ഉല്പന്നം വല്ലതുമുണ്ടെങ്കില് അത് മൃഗമാണ്. ആ നിലക്ക് മൃഗബലി നിര്‍ബ്ബന്ധമാക്കുക വഴി, അന്നാട്ടുകാര്‍ക്ക് ഉപജീവനം നേടുവാനുള്ള മാര്‍ഗ്ഗം തുറന്നിടുകയാണ് ചെയ്തിരിക്കുന്നത്. ഓരോ ഹജ്ജിലും മിക്കവാറും ദശലക്ഷം ഹാജിമാര് ബലിയറുക്കുന്നു. ചിലര് വളരെയെണ്ണം ബലിയറുക്കും. ആ കണക്കിന്ന് വര്‍ഷംപ്രതി ഇരുപത് ലക്ഷത്തില് പരം മൃഗബലിയുണ്ടാവും. അങ്ങനെ നന്നെച്ചുരുങ്ങിയത് പത്ത് കോടിയില് പരം ഉറുപ്പിക മൃഗങ്ങളുടെ വില്പന വഴി ഗ്രാമീണ അറബികള്‍ക്ക് ലഭിക്കുന്നു. ഫലശൂന്യമായ ആ മരുപ്രദേശത്ത് വസിക്കുന്നവര്‍ക്ക് അത് വലിയൊരനുഗ്രഹമാണ്. (വര്‍ഷങ്ങള്‍ക്കു മുമ്പെഴുതിയ ലേഖനമാണിത്).\nവിശുദ്ധ ഖുര്‍ആനിന്റെ പ്രയോഗങ്ങളില് ‘ ദൈവാനുഗ്രഹം അന്വേഷിക്കുക’ എന്നതുകൊണ്ടുദ്ദേശ്യം കച്ചവടവും ആഹാരസമ്പാദനവുമത്രെ. അതും അല്ലാഹു ഹജ്ജിന്റെ ഉദ്ദേശ്യങ്ങളിലൊന്നായി നിശ്ചയിച്ചിരിക്കുന്നു.\nവ്യാപാരം ഭൗതിക കാര്യമാണ്, മത സംബന്ധമായ ഒരു തീര്‍ത്ഥാടനത്തില് അത് സംഗതമല്ല എന്ന ആശങ്ക ശരിയല്ല. എന്തു കൊണ്ടെന്നാല് ഒന്നാമതായി, ‘ആഹാരസമ്പാദനം’ സ്വന്തം നിലക്ക് ഇസ്്‌ലാമില് ഇബാദത്തും സുകൃതവുമാണ്. രണ്ടാമതായി, ഹ: ഇബ്്‌റാഹീ(അ) മിന്റെ പ്രാര്‍ത്ഥന പ്രകാരം ഹജ്ജിന്റെ ഉദ്ദേശ്യങ്ങളില് പെട്ടതാണത്. മക്കാമരുഭൂമിയിലെ ജനതയുടെ വികാസത്തിന്നും നിലനില്പിന്നും അത്യന്താപേക്ഷിതമാണ്. കഅ്ബയുടെ സംരക്ഷണത്തിന്നും പരിപാലനത്തിനും ആ നഗരത്തിന്റെ ജനവാസവും പ്രഭാവവും നിലനില്ക്കണം. അതിന്നുള്ള മാര്‍ഗ്ഗം കച്ചവടമാണ്. അത്‌കൊണ്ട് തന്നെ അതും ഹജ്ജിന്റെ ഒരുദ്ദേശ്യമായി. മുസ്്‌ലിംകളുടെ ദേശാന്തരീയ വാണിജ്യകേന്ദ്രവും ഇസ്്‌ലാമിക രാഷ്ട്രങ്ങളുടെ വര്‍ഷിക വ്യവസായ പ്രദര്‍ശന രംഗവുമായി രൂപംകൊള്ളുന്നു മക്ക. എന്നാല് ഇന്ന് മുസ്്‌ലിംകള് ഹജ്ജിന്റെ ഈ പ്രധാന തത്വം വസ്മരിച്ചിരിക്കുന്നു. ഇസ്്‌ലാമിക രാഷ്ട്രങ്ങളുടെ വാണിജ്യ കേന്ദ്രമാകേണ്ടിയിരുന്ന മക്ക യൂറോപ്യന് സാധനങ്ങളുടെ മാര്‍ക്കറ്റായി മാറിയിരിക്കുന്നു.\nഇസ്്‌ലാമിക ചരിത്രത്തിന്റെ പ്രാരംഭ ബിന്ദുവാണ് പരിശുദ്ധഹറം. ആദം(അ)തൊട്ട് ഹ: ഇബ്്‌റാഹീം(അ) വരെയും ഇബ്്‌റാഹീം (അ) മുതല് മുഹമ്മദ് മുസ്ത്വഫ(സ) വരെയുള്ള സംഭവങ്ങള് പരിശുദ്ധ ഹറമിലെ മണ്ണും കല്ലും മലകളുമായി ബന്ധപ്പെട്ടു കിടക്കുന്നു. ഇബ്‌റാഹീമീ മാര്‍ഗ്ഗത്തിന്റെ മൂലശില സ്ഥിതി ചെയ്യുന്നതവിടെയാണ്. ഇസ്്‌ലാമിക സൂര്യന് ഉദയം കൊണ്ടതവിടെയാണ്. അവിടത്തെ ഓരോ മണ്‍തരിയും ഇസ്്‌ലാമിക ചരിത്രത്തിലെ ഓരോ ഏടിന്റെ കഥ പറയും. ദൈവികാനുഗ്രഹത്തിന്റെ ശീതളച്ഛായ പതിഞ്ഞ ആയിടങ്ങളിലും സ്ഥലങ്ങളിലും പാദമൂന്നുന്ന ഓരോ സന്ദര്‍ശകന്റെയും ശിരസ്സ് കുനിയുന്നു; കണ്ണുകള് നിറയുന്നു; ഹൃദയത്തില് വികാരത്തിന്റെ തള്ളിക്കയറ്റമുണ്ടാവുന്നു; നാവ് സ്‌തോത്രകീര്‍ത്തനങ്ങളില് വ്യാപൃതമാവുന്നു. ഈമാനിന്ന് നവജീവന് നല്കാനും, ആദര്‍ശത്തെ സുദൃഢവും ദൈവിക ചിഹ്നങ്ങളോടുള്ള ആദരത്തെ ഊര്‍ജ്ജസ്വലമാക്കാനും ഉതകുന്ന അനുഭൂതി വിശേഷങ്ങളാണ് അപ്പോള് ഉളവാവുക.\nപശ്ചാത്താപവും അല്ലാഹുവിലേക്കുള്ള മടക്കവുമാണ് യഥാര്‍ത്ഥത്തില് ഹജ്ജ് . ഇഹ്‌റാം ചെയ്യുന്നതോടെ ‘ ലബ്ബൈക്കല്ലാഹുമ്മ ലബ്ബൈക്ക്’ (അല്ലാഹുവേ, കല്പനപോലെ, കല്പന പോലെ) എന്ന അനുസരണഗീതി അവന്റെ കണ്ഠത്തില് നിന്ന് നിരന്തരം ഉയര്‍ന്നുകൊണ്ടിരിക്കുന്നു. ത്വവാഫില്, സഅ്‌യില്, സഫായില്, മര്‍വായില്, അറഫാത്തില്, മുസ്ദലിഫയില്, മിനായില് എല്ലാം അത് മാറ്റൊലി കൊള്ളുന്നു. അവിടങ്ങളില് വെച്ചുള്ള പ്രാര്‍ത്ഥനയുടെ സിംഹ ഭാഗം പശ്ചാത്താപവും പാപമോചനത്തിന്നുള്ള അര്‍ത്ഥനയുമാണ്. സകലപാപങ്ങളും പൊറുത്തുകിട്ടാന് അവന് ഉല്‍ക്കടമായി ആഗ്രഹിക്കുന്നു. കഅ്ബയും അറഫാത്തും മാത്രമല്ല, ഹജ്ജിന്റെ എല്ലാ സ്ഥലങ്ങളും ചിഹ്നങ്ങളും, വേറെ ധാരാളം ഫലങ്ങളും അനുഗ്രഹങ്ങളുമുള്ളതോടൊപ്പം ആത്മാര്‍ത്ഥമായ പശ്ചാത്താപത്തിന് ഏറ്റവും പറ്റിയ രംഗങ്ങള്‍കൂടിയാണ്. ആ സ്ഥലങ്ങളുടെ മഹാത്മ്യത്തെയും പവിത്രതയെയും കുറിച്ച ബോധം അവന്റെ ഹൃദയത്തില് അഗാധമായ പ്രതിഫലനമുളവാക്കുന്നു. പ്രാര്‍ത്ഥിക്കുന്നതിനും അത് ഹൃദയത്തില് പ്രതിഫലിക്കുന്നതിന്നും പ്രാര്‍ത്ഥനക്കുത്തരം ലഭിക്കുന്നതിന്നും ഏറ്റവും അര്‍ഹമായ ഇടങ്ങളാണവ. ശിലാ ഹൃദയനായ മനുഷ്യന് പോലും ആ അവസ്ഥകളുടെയും ദൃശ്യങ്ങളുടെയും നടുവില് ഹിമം പോലെ ഉരുകി അലിയുന്നു.\nമഹത്തരവും സുപ്രധാനവുമായ ഒരു മാറ്റത്തിന്ന് വേണ്ടി ജീവിതത്തിന്റെ ഒരു നിര്‍ണ്ണായക സന്ദര്‍ഭം പ്രതീക്ഷിച്ചിരിക്കുകയെന്നത് മനുഷ്യന്റെ മനശ്ശാസ്ത്രപരമായ ഒരവസ്ഥയാണ്. ഭൂതകാല ജീവിതത്തിന്നും ഭാവി ജീവിതത്തിന്നും മദ്ധ്യേ ഒരു നിര്‍ണ്ണായക വേളയെയും, ജീവിതത്തിന്റെ സൂചി സംസ്‌കാരത്തിന്റെയും നന്നാവലിന്റെയും ഭാഗത്തേക്ക് തിരിച്ചുനിര്‍ത്തുന്ന ഒരവസരത്തെയും പ്രദാനം ചെയ്യുന്നു ഹജ്ജ്. ആ അനുഗൃഹീത സ്ഥാനങ്ങളില്, പ്രവാചക പ്രവരന്മാരുടെയും മഹാത്മാക്കളുടെയും പാദസ്പര്‍ശനമേറ്റ ആ ഇടങ്ങളില് സന്നിഹിതനായി, ദൈവിക മന്ദിരത്തെ അഭിമുഖീകരിച്ചുകൊണ്ട്, ഭൂതകാല ജീവിതത്തില് സംഭവിച്ച പാപങ്ങളെപ്പറ്റി ഒന്നൊന്നായി ഖേദിച്ച് മാപ്പിരക്കുകയും ഭാവിയില് പൂര്‍ണ്ണമായും അല്ലാഹുവെ അനുസരിച്ചുജീവിച്ചുകൊള്ളാമെന്ന് ദൃഢനിശ്്ചയം ചെയ്യുകയും ചെയ്ത ഈ അവസ്ഥാവിശേഷം തിന്മയില്‍നിന്ന് നന്മയിലേക്കും നന്മയില്‍നിന്ന് കൂടുതല് നന്മയിലേക്കും ജീവിതത്തിന്റെ ഗതി തിരിച്ചുവിടുന്നു. ജീവിതത്തിന്റെ പഴയ വാതിലടഞ്ഞ് പുതിയവാതില് തുറക്കുന്നു. ഇഹലോകത്തിന്റെയും പരലോകത്തിന്റെയും നന്മകള് മേളിച്ച, ഇരുലോക വിജയങ്ങള് അന്തര്‍ലീനമായ ഒരു പുതിയ ജീവിതം, ഒരു പുതിയ ചൈതന്യം, ഒരു പുതിയ ഘട്ടം ആരംഭിക്കുന്നു.\nചുരുക്കത്തില് കേവലം മതപരമായ ഒരാചാരമല്ല ഹജ്ജ്. ഇസ്്‌ലാമിന്റെ ധാര്‍മ്മിക, സാമൂഹിക, സാമ്പത്തിക, രാഷ്ട്രീയ ജീവിതത്തിന്റെ സകലവശങ്ങളെയും ചൂഴ്ന്ന, മുസ്്‌ലിംകളുടെ സാര്‍വലൗകിക നിലപാടിന്റെ ഏറ്റവും സമുന്നതമായ മിനാരമാണ് ഹജ്ജ്.\n(യുവസരണി ഹജ്ജ് സപ്ലിമെന്റ്)\nPrevious ഹജ്ജിന്റെയും ഉംറയുടെയും നിബന്ധനകള്\nNext സുന്നത്തായ ഹജ്ജ്


JackiChan dancing for Jimmikki Kammal | ജിമ്മിക്കി കമ്മലിന്റെ ഓളം ഇനിയും അവസാനിക്കുന്നില്ല; തകർപ്പൻ ചുവടുകളുമായി ജാക്കിച്ചാനും: സോഷ്യൽ മീഡിയയിൽ വൈറലാകുന്നത് ജിമ്മിക്കി കമ്മലിന്റെ മാരക എഡിറ്റിങ് വേർഷൻ - MarunadanMalayali.com\nജിമ്മിക്കി കമ്മലിന്റെ ഓളം ഇനിയും അവസാനിക്കുന്നില്ല; തകർപ്പൻ ചുവടുകളുമായി ജാക്കിച്ചാനും: സോഷ്യൽ മീഡിയയിൽ വൈറലാകുന്നത് ജിമ്മിക്കി കമ്മലിന്റെ മാരക എഡിറ്റിങ് വേർഷൻ\nDecember 07, 2017 | 12:15 PM IST | Permalink\nകോളേജ് കാമ്പസിന്റെ പശ്ചാത്തലത്തിൽ ഒരുക്കിയ ജിമ്മിക്കി കമ്മൽ ഉണ്ടാക്കിയ ഓളം ഇനിയും അവസാനിക്കുന്നില്ല. ജിമ്മിക്കി കമ്മൽ പാട്ട് ഇറങ്ങി മാസങ്ങൾ പിന്നിട്ടിട്ടും പുതിയ പുതിയ വേർഷനുകൾ സോഷ്യൽ മീഡിയയിൽ തരംഗമായിക്കൊണ്ടിരിക്കുകയാണ്. ഇത്തവണ ജാക്കിച്ചാന്റെ കിടിലൻ പെർഫോർമൻസുള്ള ഒരു മാരക എഡിറ്റിങ് വേർഷനാണ് തരംഗമാകുന്നത്.\nജാക്കിച്ചാന്റെ ഡാൻസ് പെർഫോമൻസ് കണ്ടാൽ ജിമ്മിക്കി കമ്മലിന് യഥാർത്ഥത്തിൽ ചുവട് വെച്ചത് ജാക്കിച്ചാനാണ് എന്ന് തോന്നിപ്പോകും. ഒരു സ്റ്റെപ് പോലും വ്യത്യാസമില്ലാതെ അത്ര കൃത്യതയോടെയാണ് എഡിറ്റിങ് നടത്തിയിരിക്കുന്നത്. ജാക്കി ചാന്റെ കുങ്ഫു യോഗ എന്ന ചിത്രത്തിലെ ഒരു നൃത്തരംഗമാണ് ജിമിക്കി കമ്മൽ പാട്ടുമായി ചേർത്ത് എഡിറ്റ് ചെയ്ത് പുറത്തിറക്കിയിരിക്കുന്നത്.


സ്നേഹയെ ഓൾ കേരള ഫോട്ടോഗ്രാഫഴ്സ് അസോസിയേഷൻ സംസ്ഥാന സമിതിയംഗം ഷാജി ദർശന ഉപഹാരം നൽകി ആദരിക്കുന്നു. സമീപം മാതാപിതാക്കളും ഫോട്ടോഗ്രാഫോഴ്സും. സംസ്ഥാന ബഡ്ജറ്റ് അവതരണത്തിൽ മന്ത്രി തോമസ് ഐസക്ക് കുഴൽമന്ദം ഗവ: ഹൈ സ്കൂളിലെ വിദ്യാർത്ഥിയായ സ്നേഹയുടെ കവിത ചൊല്ലിയിരുന്നു. | Latest News Photos | Kerala | Keralakaumudi.com


arabia | സൗദിയിലെ വോൾക്കാനോയിൽ കണ്ടെത്തിയ കൂറ്റൻ ഗേറ്റുകൾ തുറന്നിടുന്നത് അറബ് ചരിത്രത്തിന്റെ വാതിലുകൾ; നൂറ്റാണ്ടുകൾ പഴക്കമുള്ള കല്ലുകൊണ്ടുള്ള ഗേറ്റുകളെ കുറിച്ച് പഠിക്കാൻ ആർക്കിയോളജിസ്റ്റുകൾ - MarunadanMalayali.com\nസൗദിയിലെ വോൾക്കാനോയിൽ കണ്ടെത്തിയ കൂറ്റൻ ഗേറ്റുകൾ തുറന്നിടുന്നത് അറബ് ചരിത്രത്തിന്റെ വാതിലുകൾ; നൂറ്റാണ്ടുകൾ പഴക്കമുള്ള കല്ലുകൊണ്ടുള്ള ഗേറ്റുകളെ കുറിച്ച് പഠിക്കാൻ ആർക്കിയോളജിസ്റ്റുകൾ\nOctober 19, 2017 | 09:56 AM IST | Permalink\nസൗദി അറേബ്യയിലെ വിദൂരപ്രദേശത്തുള്ള അഗ്നിപർവത്തിന്റെ അരികുകളിൽ കണ്ടെത്തിയ നാന്നൂറോളം ശിലാനിർമ്മിതികൾ പുരാവസ്തു ഗവേഷകരെ കുഴക്കുന്നു. നൂറ്റാണ്ടുകൾ പഴക്കമുള്ള അറബ് ചരിത്രത്തിലേക്കുള്ള വാതിലുകളാണ് ഇവയെന്ന് ഒരുവിഭാഗം ആർക്കിയോളജിസ്റ്റുകൾ കരുതുന്നത്. കൂറ്റൻ ഗേറ്റുകളുടെ ആകൃതിയിലുള്ളവയാണ് ഈ നിർമ്മിതികൾ.\nഗൂഗിൾ എർത്തുപയോഗിച്ചാണ് ഈ നിർമ്മിതികൾ കണ്ടെത്തിയത്. ഒരു ഫുട്‌ബോൾ മൈതാനത്തെക്കാൾ നാലിരട്ടി വലിപ്പമുള്ള ഗേറ്റുകൾപോലും ഇക്കൂട്ടത്തിലുണ്ട്. ഏഴായിരം വർഷമെങ്കിലും പഴക്കമുള്ളവയാണ് ഇവയെന്നാണ് ഗവേഷകരുടെ അഭിപ്രായം. മുകളിൽനിന്ന് നോക്കുമ്പോൾ ഗേറ്റുകളുടെ ആകൃതിയിലുള്ളവയായതുകൊണ്ടാണ് ഇവയെ ഗേറ്റുകളെന്ന് വിളിക്കുന്നത്. ഇവയെന്തിനാണ് നിർമ്മിച്ചതെന്ന് ഇന്നും അജ്ഞാതമായ കാര്യമാണ്.\nഖത്തറിനെതിരെ നിലപാട് കടുപ്പിച്ച് യു എ ഇ അടക്കമുള്ള രാജ്യങ്ങൾ; 13 നിബന്ധനകൾ അംഗീകരിക്കണമെന്ന് അന്ത്യശാസനം; അൽ ജസീറയെ നിരോധിക്കണമെന്നും ആവശ്യം; നിർദ്ദേശം പാടേ തള്ളി ഖത്തർ\nസൗദി അറേബ്യയിലെ ഖൈബർ റീജിയണിലെ അഗ്നിപർവതത്തിന്റെ മുകൾഭാഗത്തായാണ് ഈ ഗേറ്റുകൾ കണ്ടെത്തിയത്. കൃത്യമായി ഇവയുടെ പഴക്കവും ഉദ്ദേശ്യവും തിട്ടപ്പെടുത്തുക പ്രയാസമാണെന്ന് വെസ്റ്റേൺ ഓസ്‌ട്രേലിയ സർവകലാശാലയിലെ ഗവേഷകനായ ഡേവിഡ് കെന്നഡി പറഞ്ഞു. ആവാസയോഗ്യമല്ലാത്ത ലാവയൊഴുകുന്ന മേഖലകളിലാണ് ഇവ നിർമ്മിച്ചിട്ടുള്ളതെന്ന് അറേബ്യൻ ആർക്കിയോളജി ആൻഡ് എപ്പിഗ്രാഫി ജേണലിൽ എഴുതിയ ലേഖനത്തിൽ അദ്ദേഹം പറയുന്നു.\nഈ മേഖലയിൽ ഏറ്റവും പഴക്കം ചെന്ന നിർമ്മാണങ്ങളാണിവയെന്ന് ഡേവിഡ് കെന്നഡി പറയുന്നു. 13 മീറ്റർ നീളമുള്ളവ തൊട്ട് 518 മീറ്റർ നീളമുള്ളവ വരെ ഇക്കൂട്ടത്തിലുണ്ട്. അഗ്നിപർവതം ആദ്യമായി പൊട്ടിത്തെറിച്ചതിന് മുന്നെ നിർമ്മിച്ചതാകാം ഇവയെന്ന് കരുതുന്നതായും അദ്ദേഹം പറഞ്ഞു. ഇവയുടെ ഉദ്ദേശമെന്തെന്ന് നിർണയിക്കുക എളുപ്പമല്ലെന്നും അദ്ദേഹം പറയുന്നു.


ചൈന 310s ഹോട്ട് റോൾഡ് സ്റ്റെയിൻലെസ് സ്റ്റീൽ കോയിൽ നിർമ്മാണവും ഫാക്ടറിയും | ഹുവാക്സിയാവോ\nചൈന സ്റ്റെയിൻ‌ലെസ് സ്റ്റീൽ കപ്പാസിറ്റി കുറിച്ച് 310 സെ ഉരുട്ടിയ സ്റ്റെയിൻലെസ് സ്റ്റീൽ കോയിൽ , 310 സെ എച്ച്ആർസി\nC：≤ 0.08 ，Si: .51.5 Mn: 2.0 ，സി：16.00～18.00 ，നി：10.0～14.00，　S ：≤0.03 ，P ：≤0.045 മോ: 2.0-3.0, N≤0.1\n310/310 കളെക്കുറിച്ചുള്ള ലളിതമായ വിവരണം\nനിക്കൽ (നി), ക്രോമിയം (സിആർ) എന്നിവയുടെ ഉയർന്ന ഉള്ളടക്കം കാരണം ഇതിന് നല്ല ഓക്സിഡേഷൻ പ്രതിരോധം, നാശന പ്രതിരോധം, ആസിഡ്, ക്ഷാര പ്രതിരോധം, ഉയർന്ന താപനില പ്രതിരോധം, ഉയർന്ന താപനില പ്രതിരോധശേഷിയുള്ള ഉരുക്ക് എന്നിവ വൈദ്യുത ചൂള ട്യൂബുകളുടെയും മറ്റ് ഉൽ‌പാദനത്തിനും പ്രത്യേകമായി ഉപയോഗിക്കുന്നു അവസരങ്ങൾ, ഓസ്റ്റെനിറ്റിക് സ്റ്റെയിൻ‌ലെസ് സ്റ്റീലിലെ കാർബൺ ഉള്ളടക്കത്തിന് ശേഷം, അതിന്റെ ദൃ solid മായ പരിഹാരം ശക്തിപ്പെടുത്തുന്ന പ്രഭാവം കാരണം, ഓസ്റ്റെനിറ്റിക് സ്റ്റെയിൻ‌ലെസ് സ്റ്റീലിന്റെ ശക്തി ക്രോമിയം, നിക്കൽ അധിഷ്ഠിത മോളിബ്ഡിനം, ടങ്‌സ്റ്റൺ, ടന്റാലം, ടൈറ്റാനിയം എന്നിവയിലേക്ക് ചേർക്കുന്നു. ഘടന. അതിനാൽ, ഉയർന്ന at ഷ്മാവിൽ ഉയർന്ന ശക്തിയും ഇഴജാതിയും ഉണ്ട്.\n310 കളും 321 ഉം തമ്മിലുള്ള താരതമ്യം\n310 എസ് ഉയർന്ന താപനില, ഉയർന്ന താപനിലയുടെ കാര്യത്തിൽ 321 നാശനഷ്ടം വളരെ നല്ലതാണ് അല്ലെങ്കിൽ പരമാവധി താപനില 1200 reach വരെ എത്താൻ 310 എസ് കൂടുതൽ അനുയോജ്യമാണ്, ഓക്സിഡേഷൻ പ്രതിരോധം, നാശന പ്രതിരോധം, ആസിഡ്, ക്ഷാരം, ഉയർന്ന താപനില പ്രകടനം 321 നേക്കാൾ മികച്ചതാണ്\n310 സെ, 316 എൽ സ്റ്റെയിൻലെസ് സ്റ്റീൽ എന്നിവയുമായി താരതമ്യം ചെയ്യുക\n156 മുതൽ 85% വരെ സൾഫ്യൂറിക് ആസിഡ് ഉപയോഗിക്കാൻ കഴിയുന്ന മോളിബ്ഡിനം അടങ്ങിയ സ്റ്റെയിൻലെസ് സ്റ്റീലാണ് 316L. (എന്നാൽ മെറ്റീരിയൽ ഗുണങ്ങൾ ഉയർന്ന താപനിലയുള്ള അന്തരീക്ഷത്തിൽ കുറയും)\n310 എസ് 15% മുതൽ 50% വരെ സൾഫ്യൂറിക് ആസിഡ് ഉപയോഗിക്കാം. (ഉയർന്ന താപനിലയുള്ള അന്തരീക്ഷത്തിലെ ഉയർന്ന താപ പ്രതിരോധം കാരണം, മെറ്റീരിയൽ ഗുണങ്ങൾ കുറയുകയില്ല\nചൂട് പ്രതിരോധം, പ്രതിരോധം ധരിക്കുക\n310S ന് 316L നെക്കാൾ ഉയർന്ന ദ്രവണാങ്കം ഉള്ളതിനാൽ, ഉയർന്ന താപനില, ഉയർന്ന വേഗതയുള്ള ഘർഷണ പരിതസ്ഥിതികളിൽ ഇത് 316L നേക്കാൾ ധരിക്കാവുന്നതാണ്.\nമുമ്പത്തെ: 201 ഹോട്ട് റോൾഡ് സ്റ്റെയിൻലെസ് സ്റ്റീൽ കോയിൽ\nഅടുത്തത്: 321 ഹോട്ട് റോൾഡ് സ്റ്റെയിൻലെസ് സ്റ്റീൽ കോയിൽ


ഞങ്ങളെക്കുറിച്ച് | സിയാമെൻ എ‌ഐ‌ആർ-ഇ‌ആർ‌വി ടെക്നോളജി കമ്പനി\nഹീറ്റ് എക്സ്ചേഞ്ച് കോർ\nസിയാമെൻ എ‌ഐ‌ആർ-ഇ‌ആർ‌വി ടെക്നോളജി കമ്പനി 1996 മുതൽ സ്വന്തം കെട്ടിടം ഉപയോഗിച്ച് ഗവേഷണം നടത്തുന്നതിനും വികസിപ്പിക്കുന്നതിനും വായു മുതൽ വായു ചൂട് വീണ്ടെടുക്കൽ സംവിധാനങ്ങൾ നിർമ്മിക്കുന്നതിനും പ്രത്യേകതയുണ്ട്.\nഞങ്ങൾക്ക് വിപുലമായ ഉപകരണങ്ങളുണ്ട്, കൂടാതെ ഐ‌എസ്ഒ 9001: 2015 ഉം റോ‌സ് പരിസ്ഥിതി സംരക്ഷണവും പിന്തുടരുക, ഐ‌എസ്ഒ 9001: 2008 ക്വാളിറ്റി സിസ്റ്റം സർ‌ട്ടിഫിക്കേഷനും സി‌ഇ സർ‌ട്ടിഫിക്കേഷനും നേടുക.\nGE, Daikin, Huawei മുതലായ നിരവധി പ്രശസ്ത കമ്പനികൾ‌ക്കായി OEM അല്ലെങ്കിൽ ODM സേവനങ്ങൾ നൽ‌കുന്നതും ഉയർന്ന നിലവാരവും ന്യായമായ വിലയും നൽകി സ്വദേശത്തും വിദേശത്തും മികച്ച പ്രശസ്തി നേടുന്നതും ഞങ്ങളുടെ ബഹുമാനമാണ്.\nഞങ്ങളുടെ ചൂട് / energy ർജ്ജ വീണ്ടെടുക്കൽ വെന്റിലേറ്റർ സംവിധാനങ്ങൾക്ക് രണ്ട് പ്രധാന പ്രവർത്തനങ്ങൾ ഉണ്ട്, പുതിയ / ശുദ്ധമായ / സുഖപ്രദമായ വായു നൽകുകയും താപം / save ർജ്ജം ലാഭിക്കുകയും ചെയ്യുന്നു. COVID-19 ബാധിച്ച, അൾട്രാവയലറ്റ് വന്ധ്യംകരണത്തോടുകൂടിയ ശുദ്ധീകരണ energy ർജ്ജ വീണ്ടെടുക്കൽ വെന്റിലേറ്റർ കൂടുതൽ കൂടുതൽ ജനപ്രിയവും ഹരിത കെട്ടിടത്തിൽ പ്രധാനമാണ്.\nഎച്ച്‌എ‌വി‌സി, ടെലികമ്മ്യൂണിക്കേഷൻ, ഇലക്ട്രിക് പവർ, ടെക്സ്റ്റൈൽസ്, ഓട്ടോമൊബൈൽ, ഭക്ഷണം, മെഡിക്കൽ, കൃഷി, മൃഗസംരക്ഷണം, ഉണക്കൽ, വെൽഡിംഗ്, ബോയിലർ, മറ്റ് വ്യവസായങ്ങൾ എന്നിവയിൽ വായു, energy ർജ്ജ വീണ്ടെടുക്കൽ, തണുപ്പിക്കൽ, ചൂടാക്കൽ, dehumidification, മാലിന്യ ചൂട് വീണ്ടെടുക്കൽ.\nനാമെല്ലാവരും ആഗോള കാലാവസ്ഥാ വെല്ലുവിളികളെയും വായു മലിനീകരണ പ്രശ്‌നങ്ങളെയും അഭിമുഖീകരിക്കുന്നു, ഞങ്ങളുടെ കഴിവുകൾക്കനുസരിച്ച് പ്രതികരിക്കേണ്ടതുണ്ട്, energy ർജ്ജ ഉപഭോഗം കുറയ്ക്കുന്നതിനും 25 വർഷത്തിനുള്ളിൽ ഇൻഡോർ വായുവിന്റെ ഗുണനിലവാരം ഉയർത്തുന്നതിനുമുള്ള നൂതന മാർഗങ്ങളിൽ ഞങ്ങൾ ശ്രദ്ധ കേന്ദ്രീകരിക്കുന്നു, ഞങ്ങളോടൊപ്പം ചേരുന്നതിന് സ്വാഗതം.\n1996 - ചൂട് എക്സ്ചേഞ്ചറും വെന്റിലേഷനും ഉത്പാദിപ്പിക്കാൻ കമ്പനി സ്ഥാപിക്കുക\n2004 - ISO9001 സർട്ടിഫിക്കേഷൻ പാസ് ചെയ്യുക\n2011 - CE, RoHS സർട്ടിഫിക്കേഷൻ നേടുക\n2015 - അവാർഡ് "സ്വകാര്യ ഹൈടെക് എന്റർപ്രൈസ്"\n2015 - ഫ്യൂജിയൻ പ്രവിശ്യയിലെ energy ർജ്ജ സംരക്ഷണ സാങ്കേതിക ഉൽ‌പ്പന്നങ്ങളുടെ കാറ്റലോഗിൽ energy ർജ്ജ സംരക്ഷണ താപ വിനിമയ ഉൽപ്പന്നങ്ങൾ പട്ടികപ്പെടുത്തിയിട്ടുണ്ട്\n2016 - ചൈനയിലെ ഉപഭോക്താക്കളുടെ പ്രിയപ്പെട്ട ബ്രാൻഡായ വെന്റിലേഷൻ സംവിധാനം നേടി\n2016 - energy ർജ്ജ വീണ്ടെടുക്കൽ വെന്റിലേഷൻ ഉൽപ്പന്നങ്ങൾ ഫ്യൂജിയൻ പ്രവിശ്യയിലെ energy ർജ്ജ സംരക്ഷണ സാങ്കേതിക ഉൽപ്പന്നങ്ങളുടെ പട്ടികയിൽ പട്ടികപ്പെടുത്തിയിട്ടുണ്ട്\n2020 - ചൈന എനർജി കൺസർവേഷൻ അസോസിയേഷന്റെ ഇസ്‌കോ കമ്മിറ്റിയിൽ അംഗമാകുക\n2021 - ഉൽ‌പാദനം വിപുലീകരിക്കുന്നതിന് പുതിയ സ്വന്തം കെട്ടിടത്തിലേക്ക് നീങ്ങുക\nXiamen AIR-ERV ടെക്നോളജി ISO സർ‌ട്ടിഫിക്കറ്റ്\nശുദ്ധവായു ശുദ്ധീകരണ സംയോജിത യന്ത്ര പരിശോധന റിപ്പോർട്ട് -2018\nശുദ്ധീകരണ തരം മൊത്തം ചൂട് എക്സ്ചേഞ്ചർ-പരിശോധന റിപ്പോർട്ട്\nനമ്പർ 80, സിമിംഗ് ഇൻഡസ്ട്രിയൽ പാർക്ക്, മെയ് സി റോഡ്, ടോങ്‌ജാൻ ഡിസ്ട്രിക്റ്റ്, സിയാമെൻ 361100, ഫുജിയാൻ, ചൈന


ഗോവ ഗ്രൂപ്പ് വിന്നേഴ്‌സ്, ചാമ്പ്യന്‍സ് ലീഗ് പദവി | Malayalam News\nജാംഷഡ്പൂര് - ഗോവ എഫ്.സി ഏഷ്യന് ചാമ്പ്യന്‍സ് ലീഗ് ഫുട്‌ബോളിന് യോഗ്യത നേടുന്ന പ്രഥമ ഇന്ത്യന് ടീമായി. അടുത്ത സീസണിലാണ് അവര് ആദ്യമായി ഏഷ്യന് ചാമ്പ്യന്‍സ് ലീഗ് കളിക്കുക. തങ്ങളുടെ അവസാന ലീഗ് മത്സരത്തില് ജാംഷഡ്പൂരിനെ അവരുടെ ഗ്രൗണ്ടില് മറുപടിയില്ലാത്ത അഞ്ചു ഗോളിന് നിലംപരിശാക്കിയ ഗോവ എഫ്.സി ഐ.എസ്.എല്ലിന്റെ ഗ്രൂപ്പ് ഘട്ടത്തില് ഒന്നാം സ്ഥാനത്തെത്തി. ഐ.എസ്.എല് ഗ്രൂപ്പ് ഘട്ടത്തിലെ ഒന്നാം സ്ഥാനക്കാര്‍ക്ക് ഏഷ്യന് ചാമ്പ്യന്‍സ് ലീഗില് നേരിട്ട് സ്ഥാനം നല്‍കാന് കഴിഞ്ഞ വര്‍ഷമാണ് തീരുമാനിച്ചത്.\nഗ്രൂപ്പ് ഘട്ടത്തില് ഒന്നാം സ്ഥാനത്തെത്താനും ചാമ്പ്യന്‍സ് ലീഗ് ബെര്‍ത്തുറപ്പിക്കാനും അവസാന ലീഗ് മത്സരത്തില് സമനില മതിയായിരുന്നു ഗോവക്ക്. എന്നാല് ജാംഷഡ്പൂരിനെതിരെ അഞ്ചു തവണ അവര് നിറയൊഴിച്ചു. പതിനൊന്നാം മിനിറ്റില് ഫെറാന് കൊറോമിനാസ് നേടിയ ഗോളിന്റെ നേരിയ ലീഡിലായിരുന്നു അവസാനം വരെ ഗോവ. അവസാന 20 മിനിറ്റിലാണ് അവര് ഗോള് വര്‍ഷിച്ചത്. ഹ്യൂഗൊ ബൗമസ് എഴുപതാം മിനിറ്റിലും ഇഞ്ചുറി ടൈമിലുമായി രണ്ടു ഗോളടിച്ചു. ജാക്കിചന്ദ് സിംഗ് (84 ാം മിനിറ്റ്), മുര്‍തദ ഫദ്ല് (87) എന്നിവരും സ്‌കോര് ചെയ്തു. 14 ഗോളുമായി കൊറോമിനാസ് ടോപ്‌സ്‌കോറര് സ്ഥാനം ഭദ്രമാക്കി.\nഗ്രൂപ്പ് ഘട്ടത്തിലെ ഒന്നാം സ്ഥാനത്തിന് ഗോവക്ക് ഷീല്‍ഡും അരക്കോടി രൂപയും ലഭിക്കും. ഈ സീസണിലെ 18 കളികളില് പന്ത്രണ്ടും അവര് ജയിച്ചു. 46 ഗോള് അവര് നേടി. രണ്ടാം സ്ഥാനത്തുള്ള എ.ടി.കെയെക്കാള് 15 ഗോള് കൂടുതല്.\nകളി, ജയം, ഡ്രോ, തോല്‍വി, പോയന്റ് എന്ന ക്രമത്തില്\nഗോവ 18 1233 39\nഎ.ടി.കെ 17 1034 33\nബംഗളൂരു 17 854 29\nമുംബൈ 1775526\nചെന്നൈയന് 1674525\nഒഡിഷ 1773724\nബ്ലാസ്‌റ്റേഴ്‌സ് 1746718\nജാംഷഡ്പൂര് 1846 8 18\nനോര്‍ത്ഈസ്റ്റ് 1627713\nഹൈദരാബാദ് 17 1412 7\nഅഫരീദിക്ക് പിന്തുണ: വിമര്‍ശകര്‍ക്ക് യുവരാജിന്റെ മറുപടി\nകളികള് പൂര്‍ത്തിയാക്കാന് മോര്‍ഗന്റെ പുതുമയുള്ള നിര്‍ദേശം\nമെസ്സിക്കും ക്രിസ്റ്റിയാനോക്കും പിന്നാലെ ഇന്ത്യന് ക്രിക്കറ്റിലും പ്രതിഫലം കുറക്കുമോ?


‘ഈ രൂപത്തിന് എങ്ങനെ ഒരു വേഷം കൊടുക്കും ?’ മോഹൻലാലിനെ കണ്ട് അന്ന് അവർ പറഞ്ഞത്\nലക്ഷ്മി വിജയൻ May 21, 2020 04:17 PM IST\nതിരുവനന്തപുരത്തെ മോഡല് സ്‌കൂളിലും എംജി കോളജിലും ആര്‍ട്‌സ് കോളജിലും സിനിമ സ്വപ്‌നം കണ്ട് ജീവിതത്തെ അങ്ങേയറ്റം നിറച്ചാര്‍ത്തോടെ ആഘോഷിച്ച് നടന്ന കുറേ കുട്ടികള്. അതിലൊരാളുടെ പേര് മോഹന്‍ലാല്. തിരുവനന്തപുരമില്ലാതെ മോഹന്‍ലാലിന്റെ ജീവിത കഥ പറയാനില്ല. ആ കഥയിലെ കഥാപാത്രങ്ങളിലൊരാളാണ് സുരേഷ് കുമാര്. കൂട്ടുകാരന് അറുപതിന്റെ നിറവിലെത്തുമ്പോള് പ്രൊഡ്യൂസര് കൂടിയായ അദ്ദേഹത്തിന് എന്തൊക്കെ പറയാനുണ്ടാകും.\nമോഹന്‍ലാലിനൊപ്പമുള്ള ഓര്‍മകള് എവിടെ തുടങ്ങണം, എങ്ങനെ തുടങ്ങണം ഇതെല്ലാം കൂടി ചേര്‍ത്ത് വച്ച് എങ്ങനെ പറയണം എന്നൊന്നും എനിക്ക് അറിയില്ല. കാരണം അഞ്ചാംക്ലാസില് തുടങ്ങിയ സൗഹൃദമാണ്. പത്തു സിനിമ എടുത്താലും തീരാത്തത്ര കഥകള് പറയാനുണ്ട്. അനുഭവങ്ങളുമുണ്ട്. തിരുവനന്തപുരമാണ് മനസ്സില് നിറയെ. ഞങ്ങള് സൈക്കിളിലും മോട്ടര് സൈക്കിളിലും സ്‌കൂട്ടറിലും ചുറ്റാത്ത വഴികളില്ല, ഇടവഴികളുമില്ല....\nലാലിന്റെ വീട്ടിലെ ഏറ്റവും രസം അമ്മൂമ്മയായിരുന്നു. തമാശ പറയാനുള്ള അമ്മൂമ്മയുടെ കഴിവാണ് ലാലുവിന് പകര്‍ന്നു കിട്ടിയത്. അമ്മൂമ്മയും അമ്മയും അമ്മാവന്മാരും അങ്ങനെയായിരുന്നു. അച്ഛന് കുറച്ചു സീരിയസ് ആണെങ്കിലും ബാക്കിയുള്ളവരെല്ലാം രസികരായിരുന്നു. ഒരു അമ്മാവന് ഫാക്ടില് എന്‍ജിനീയറായിരുന്നു. ഒരിക്കൽ ഞാനും ലാലുവിന്റെ കൂടെ ആ അമ്മാവനൊപ്പം പോയി താമസിച്ചിട്ടുണ്ട്.\nഎന്റെ അച്ഛനൊഴികെ മറ്റാര്‍ക്കും ഞങ്ങള് സിനിമയുമായി പോകുന്നതിനോട് യോജിപ്പില്ലായിരുന്നു. എന്റെ അച്ഛനൊരു പ്രെഫസറായിരുന്നു. ചേട്ടന് ഐഎഎസുകാരനും ചേച്ചി കോളജ് അധ്യാപികയുമായിരുന്നു. എന്നിട്ടു കൂടി അനിശ്ചിതത്വവും വെല്ലുവിളിയും നിറഞ്ഞ സിനിമ ലോകത്തേക്ക് ഞാന് ചെല്ലുന്നത് അച്ഛന് എതിര്‍പ്പില്ലായിരുന്നു. ഞാന് തിരഞ്ഞെടുത്ത വഴിയേ ഞാന് പോകട്ടെ എന്നായിരുന്നു അച്ഛന്. പഠിക്കുന്ന സമയത്തേ സിനിമ പ്രൊഡ്യൂസ് ചെയ്ത ആളാണ് ഞാന്. അത് പൊട്ടി പാളീസായി വീട്ടില് ഇരിപ്പായപ്പോള് അച്ഛനാണ് പറഞ്ഞത്, ‘നീ എന്തിനാ വിഷമിക്കുന്നേ. പൈസ പോയി എന്നല്ലേയുള്ളൂ. ഇതൊക്കെ ഈ രംഗത്ത് സ്വാഭാവികമാണ്. നീ പഠിക്ക് അതു കഴിഞ്ഞ് സിനിമയ്ക്കു പൊക്കോ’. ഇതായിരുന്നു അച്ഛന്റെ ലൈന്.\nലാലുവിന്റെ അച്ഛന് സെക്രട്ടേറിയറ്റിലെ ഒരു ഉന്നത ഉദ്യോഗസ്ഥനായിരുന്നു. നിയമ സെക്രട്ടറി ആയിട്ടാണ് വിരമിച്ചത്. അച്ഛന് ലാലു ഒരു ബാങ്ക് ഉദ്യേഗസ്ഥന് ആകണമെന്നൊക്കെയായിരുന്നു ആഗ്രഹം. അച്ഛനും അമ്മയും വളരെ സ്നേഹമുള്ളവരായിരുന്നു. അന്നു തൊട്ടെ പിള്ളേര്‍ക്കൊക്കെയുള്ള പരിപാടിയാണല്ലോ കമ്പൈന്‍ഡ് സ്റ്റഡി എന്ന ഉഡായിപ്പ്. ഞങ്ങള് അതിന്റെ ഉസ്താദുമാരായിരുന്നു. ഓരോ ദിവസവും ഓരോ വീട്ടിലാണ് ഒത്തുകൂടല്. പഠിത്തം ഒഴികെ ബാക്കിയെല്ലാ അലമ്പുകളും അവിടെ നടക്കും. അമ്മമാര് കട്ടന് ചായയും പലഹാരവും ഉണ്ടാക്കി തന്ന് ഒരു പരുവമാകും. ലാലുവിന്റെ അമ്മ എപ്പോഴും വഴക്കു പറയുമായിരുന്നു. നീയൊക്കെ ഇങ്ങനെ നടന്നോ, ഓരോ പിള്ളേര് പഠിക്കുന്ന കണ്ടില്ലേ. കാള കളിച്ച് സിനിമ സിനിമ എന്ന് പറഞ്ഞ് നടന്നോ എന്നൊക്കെ പറയും. പക്ഷേ അമ്മയ്ക്കു ഞങ്ങളോട് അത്രമേല് സ്നേഹമായിരുന്നു അന്നും ഇന്നും. എന്റെ അമ്മയെ ലാല് വിളിച്ച് വിവരമൊക്കെ ചോദിക്കും, പാവം ലാലുവിന്റെ അമ്മയ്ക്ക് ഇപ്പോള് തീരെ സുഖമില്ല.\nഞങ്ങള് ഒരു വലിയ സംഘം തന്നെ ഉണ്ടായിരുന്നു. സിനിമയിലെത്തിയവരെക്കുറിച്ചാണ് കൂടുതല് എല്ലാവര്‍ക്കും അറിയാവുന്നത്. പക്ഷേ സന്തോഷ്, ഈപ്പന്, പ്രസാദ് തുടങ്ങി ഒരു വലിയ കൂട്ടം പിന്നാലെയുണ്ട്. ഞാൻ ഇടയ്ക്ക് പറയും :എനിക്ക് 60 ആയി, എല്ലാരും വയസ്സായി അല്ലേ, പക്ഷേ എന്റെ മനസ്സില് എനിക്ക് 18 വയസ്സ് ആണെന്നാണ് ഇപ്പോഴും ധാരണ എന്ന്. അന്നേരം അവന്‍മാര് പറയും, പതിനെട്ടോ, പതിനാറ് എന്ന്. ഇത്രയും വര്‍ഷമായി സിനിമയും സ്വപ്നം കണ്ട് നടന്നവര് ഓരോ തലത്തിലെത്തി. ബാക്കിയെല്ലാവരും ബിസിനസുമായി പോയി അവരുടേതായ ഇടം കണ്ടെത്തി. എന്നിട്ടും ഇപ്പോഴും ഞങ്ങള്‍ക്കിടയിലെ കളിചിരികളുള്ള സൗഹൃദത്തിന് കോട്ടംവരാത്തത് ഈ മനസ്സു കാരണമാണ്. ഞാന് എന്റെ പിറന്നാളൊന്നും ആഘോഷിക്കാറില്ല. ഇത്രയും വയസ്സ് ആയി എന്ന് എനിക്ക് തോന്നുന്നില്ല; മനസ്സിലെ ചെറുപ്പവും. കൂട്ടുകാരാണെങ്കില്‍ത്തന്നെ പരസ്പരം അങ്ങോട്ടുമിങ്ങോട്ടും ആവശ്യമില്ലാത്ത കാര്യങ്ങള്‍ക്ക് ഇടപെടാതിരിക്കുക എന്നതാണ് ഞങ്ങള്‍ക്കിടയിലെ ബന്ധം ഇപ്പോഴും ഏറ്റവും മനോഹരമായി മുന്നോട്ടുകൊണ്ടുപോകുന്ന ഘടകം.\nമോഹന്‍ലാലിന്റെ അഭിനയ ജീവിതത്തിന്റെ തുടക്കം അടുത്തുനിന്ന് കാണാന് ഭാഗ്യമുണ്ടായവരാണ് ഞാനും മറ്റു കൂട്ടുകാരും. ആറാം ക്ലാസ്സില് പഠിക്കുമ്പോള് ‘കംപ്യൂട്ടര് ബോയ്’ എന്ന ഒരു നാടകം സ്‌കൂളില് യുവജനോത്സവത്തിന് ലാല് ചെയ്തു. അന്ന് കളിയും യുവജനോത്സവുമാണ്് ഞങ്ങളുടെ ലോകം. അന്ന് മണിയന്‍പിള്ള രാജു ആയിരുന്നു മോഹന്‍ലാലിനെ മേക്കപ്പ് ചെയ്തത്. രാജുവിന്റെ വീട് മോഡല് സ്‌കൂളിനു താഴെയായിരുന്നു. രാജു മേക്കപ്പ് ചെയ്തു കൊടുത്തു മോഹന്‍ലാല് തട്ടില് കയറി. 90 വയസ്സുകാരനായിട്ടായിരുന്നു ലാല് അഭിനയിച്ചത്. നിറഞ്ഞ കയ്യടി ആയിരുന്നു. ലാല് മികച്ച നടനായി തിരഞ്ഞെടുക്കപ്പെട്ടു . ഞാനും ചെയ്തു നാടകം. അത് ആളുകള് കൂവി തോല്‍പ്പിച്ചു. നാടകത്തിന്റെ അവസാനം എന്നെ കുത്തി കൊല്ലുന്നതായിട്ടാണ് കാണിക്കുന്നത്. മുട്ടയിൽ ചുവന്ന വെള്ളം നിറച്ച് പോക്കറ്റില് വച്ചിരുന്നു. അവിടെത്തന്നെ കുത്തണമായിരുന്നു. പക്ഷേ പാളിപ്പോയി. മുട്ട തെറിച്ച് വീണു. വേറെ നിവൃത്തിയില്ലാതെ ഞാന് അതിലേക്കു വീണു. ആളുകള് കൂവിയില്ലെങ്കിലല്ലേ അദ്ഭുതമുള്ളൂ. അഭിനയത്തിന് അതോടെ കര്‍ട്ടന് വീണു. പക്ഷേ സിനിമ എന്ന സ്വപ്‌നത്തിന് ഒരു കോട്ടവും തട്ടിയില്ല.\nകൃത്യമായി എല്ലാം പഠിച്ചില്ലെങ്കിലും പഠനത്തില് അത്ര മോശമൊന്നും ആയിരുന്നില്ല ഞങ്ങള്. പരീക്ഷയ്ക്ക് രണ്ടുദിവസം മുന്‍പേ പഠിക്കാനുള്ള ചൂട് വരൂ. ഞങ്ങള്‍ക്ക് എന്നും കമ്പൈന്‍ഡ് സ്റ്റഡി ആയിരുന്നു. ലാലുവും മറ്റുള്ളവരും ചന്ദ്രന് എന്ന ഒരു സാറിന്റെ അടുത്തായിരുന്നു ട്യൂഷന് പോകുന്നത്. ഞാന് മാത്രം വേറൊരിടത്ത് ട്യൂഷന് പോയിരുന്നു ഒരു ദിവസം ആരോ പറഞ്ഞു അക്കൗണ്ടന്‍സി പരീക്ഷയുടെ ക്വസ്റ്റ്യന് പേപ്പര് പൈസ കൊടുത്താല് ഒരിടത്തു കിട്ടുമെന്ന്. ഒട്ടും വൈകിയില്ല പൈസയുമായി ഞങ്ങളെല്ലാവരുംകൂടി അവിടെപ്പോയി. അന്ന് എന്റെ വീട്ടിലാണ് ഒത്തുകൂടിയത്.\nക്വസ്റ്റ്യന് പേപ്പർ കയ്യിലുണ്ട് ഫുള് മാര്‍ക്ക് കിട്ടും എന്ന രീതിയിലുള്ള പഠിത്തം ആയിരുന്നു. പിറ്റേന്ന് പരീക്ഷയ്ക്ക് എത്തിയപ്പോഴാണ് അമളി പറ്റിയത്. ആ പേപ്പറിലെ ഒരൊറ്റ ക്വസ്റ്റ്യന് ഇല്ല. പിന്നെ അറിയാവുന്നത് എഴുതിവച്ച് ഇറങ്ങിപ്പോന്നു. സനലും സന്തോഷും ഇംഗ്ലിഷ് പേപ്പര് രണ്ടാമത് എഴുതുകയാണ്. സംസ്‌കൃത കോളജില് വച്ചാണ് പരീക്ഷ. 25 മാര്‍ക്കിന്റെ ഒരു പേപ്പര് ഉണ്ട്. ഗ്രാമറാണ്. അവർ ക്വസ്റ്റ്യന് പേപ്പര് പുറത്തേക്കിടും. ഞങ്ങളാരെങ്കിലും കൊണ്ടുപോയി പൂരിപ്പിച്ച് തിരിച്ചു കൊടുക്കും. ഗ്രാമറിന് ഫുള് മാര്‍ക്ക് കിട്ടും. പക്ഷേ എസ്സേ പേപ്പറില് മുഴുവന് ഗ്രാമര് തെറ്റുകള്. അതൊക്കെയായിരുന്നു പരിപാടി. എന്തായാലും അവസാനം എല്ലാവരും ഡിഗ്രി ജയിച്ചു.\nസിനിമ അനുഗ്രഹിച്ച കുട്ടികള്\nകോളജില് വച്ചാണ് ഞങ്ങളുടെടെ സിനിമക്കാലം പൂത്തുലഞ്ഞത്. എല്ലാവര്‍ക്കും അങ്ങനെ തന്നെയല്ലേ. നമ്മുടെ സ്വപ്നങ്ങള് ഒന്നുകൂടി തളിര്‍ത്തു വരുന്നത് അന്നേരമാണല്ലോ. ഞാന് ആര്‍ട്‌സ് കോളജിലും ലാലു എംജിയിലും. പക്ഷേ ഞങ്ങളന്നും ഒന്നിച്ചായിരുന്നു. സനല് ആയിരുന്നു എം ജി കോളജിലെ മോഹന്‍ലാലിന്റെ ക്ലാസ്‌മേറ്റ്. ലാലു അന്ന് നാടകം ചെയ്യുമായിരുന്നു. ഞങ്ങളെല്ലാവരും ഒരുമിച്ചാണ് നാടകത്തിന് പോകുന്നത്. സന്തോഷിന്റെ അച്ഛന് ബ്രിട്ടാനിയ ബിസ്‌കറ്റ് ഏജന്‍സി ഉണ്ട.് അതിനു വേണ്ടി ഒരു ഗുഡ്‌സ് വണ്ടി വാങ്ങിയിരുന്നു. അതിലാണ് ഞങ്ങളുടെ നാടക യാത്ര.\nസിനിമ അനുഗ്രഹിച്ച കുട്ടികള് തന്നെയാണ് ഞങ്ങള്. അന്ന്് ഞങ്ങള്‍ക്ക് ഒരു തലതൊട്ടപ്പന് ഉണ്ടായിരുന്നു, ശശി. അദ്ദേഹം ഇന്ന് സന്യാസ ജീവിതം നയിക്കുകയാണ്. തിരുവനന്തപുരത്തു തന്നെയുണ്ട.് തമ്പാനൂരില് ഒരു വലിയ കുടുംബത്തിലെ അംഗമാണ്. അദ്ദേഹത്തിന്റെ അച്ഛന് തിരുവനന്തപുരം മേയറായിരുന്നു. ശശി ഞങ്ങളെ ചെങ്കോട്ടുകോണത്തുള്ള ഒരു സ്വാമിയുടെ അടുത്തു കൊണ്ടുപോയി. സിനിമയുടെ കാര്യം പറയാനായിരുന്നു അത്. സ്വാമി പറഞ്ഞു, നിങ്ങള് എല്ലാവരും രക്ഷപ്പെടും മക്കളെ എന്ന്. അതുപോലെ തന്നെ സംഭവിച്ചു. അത് ഒരുനിമിത്തം ആയിട്ടാണ് എനിക്ക് തോന്നുന്നത്. ചെങ്കോട്ടുകോണം സ്വാമി ഇന്നില്ല.\nഅതുപോലെ തിരുവനന്തപുരത്ത് വന്നിരുന്ന സംവിധായകരുടെയെല്ലാം അടുത്ത് ഞങ്ങള് സുഹൃത്തുക്കള് ലാലിനെ കൊണ്ടുപോവുകയായിരുന്നു. വേഷം ചോദിച്ചുള്ള പോക്കാണ്. അന്ന് റൊമാന്റിക് മുഖമുള്ള ചോക്ലേറ്റ് നായകന്മാരെയാണ് വേണ്ടിയിരുന്നത്. മോഹന്‍ലാലിനെ കണ്ടിട്ട് അവര് പറയുമായിരുന്നു ഈ രൂപത്തിന് എങ്ങനെ ഒരു വേഷം കൊടുക്കാനാണ് എന്ന്. ആ ആളാണ് ഇന്ത്യയിലെ തന്നെ മികച്ച നടനായി വളര്‍ന്നതെന്ന് ഓര്‍ക്കണം.\nപിന്നീടാണ് നവോദയയുടെ ഒു കാസ്റ്റിങ് കാള് കാണാനിടയായത്. മോഹന്‍ലാലിനെ കൊണ്ടുപോയി ഫോട്ടോ എടുത്തു. ആ ഫോട്ടോ എന്റെ വീട്ടില് കളഞ്ഞിട്ടുപോയി ലാല്. സിനിമ എന്നൊക്കെ പറഞ്ഞ് നടക്കുന്നെങ്കിലും അത്രയ്ക്ക് കാര്യഗൗരവമേയുള്ളൂ. എന്റെ അമ്മയാണ് അത് കണ്ടുപിടിച്ചത്. കാര്യം തിരിക്കിയ അമ്മ അത് അയ്ക്കാനുള്ള കാര്യങ്ങളെല്ലാം ശരിയാക്കിത്തരുന്നു, ഞാന് കൊണ്ടുപോയി പോസ്റ്റ് ചെയ്യുന്നു, കുറച്ചുദിവസം കഴിഞ്ഞ് ടെലഗ്രാം വരുന്നു. അങ്ങനെയാണ് മഞ്ഞില് വിരിഞ്ഞ പൂക്കള് എന്ന സിനിമ സാധ്യമാകുന്നത്. മോഹന്‍ലാല് എന്ന നടനും വരുന്നത്.\nഅതിനു മുന്‍പേ ഞങ്ങള് സുഹൃത്തുക്കള് എല്ലാവരും ചേര്‍ന്ന് തിരനോട്ടം എന്ന സിനിമ എടുത്തു. ഞങ്ങളുടെ ഗ്യാങ്ങിലെ അശോക് ആയിരുന്നു സംവിധാനം. ആ സിനിമയുടെ പ്രൊഡ്യൂസര്‍ക്ക് സിനിമയെപ്പറ്റി ഒന്നും അറിയാത്തതുകൊണ്ട് മാത്രം സംഭവിച്ചതാണ് എന്നാണ് ഞാന് വിശ്വസിക്കുന്നത്. അല്ലെങ്കില് ആരെങ്കിലും ഞങ്ങൾ പയ്യന്മാരെ വച്ച് സിനിമയെടുക്കാന് തയാറാകുമോ. മഞ്ഞില്‍വിരിഞ്ഞ പൂക്കള് ഇറങ്ങിയതിനു ശേഷമാണ് ലാലുവിന്റെ മാത്രമല്ല ഞങ്ങള് എല്ലാവരുടെയും വീട്ടുകാര്‍ക്ക് ഒരു പ്രതീക്ഷ വന്നത്. അതുവരെ ഞങ്ങളെ കുറിച്ച് അവര്‍ക്ക് ടെന്‍ഷനായിരുന്നു.\nഎന്റെ മകള്‍ക്ക് ദേശീയ പുരസ്‌കാരം കിട്ടിയപ്പോള് ആദ്യം വിളിച്ചത് ലാല് ആണ്. അതുപോലെ ലാലിന്റെ മകന് സിനിമയില് വന്നു. പ്രിയന്റെ മകള് വന്നു. അതുപോലെ എന്റെ മൂത്തമകള് രേവതിയും ലാലിന്റെ മകള് മായയും ലാലു സംവിധാനം ചെയ്യുന്ന ചിത്രത്തില് അസിസ്റ്റ് ചെയ്യുന്നു. ഞങ്ങള് മാത്രമല്ല ഞങ്ങളുടെ അടുത്ത തലമുറയും സിനിമയില് വന്നു, നല്ല രീതിയില്. അതും അനുഗ്രഹമാണ്.\nകോഫി ഹൗസും ഞങ്ങളുടെ മദ്രാസും\nസിനിമയുടെ ചര്‍ച്ചയ്ക്കും മറ്റുമായി ഞങ്ങള് ഒത്തു കൂടുന്ന സ്ഥലം കോഫിഹൗസ് ആയിരുന്നു. ആദ്യമെത്തുന്ന ആരുടെ കയ്യിലും പത്തുപൈസ കാണില്ല കോഫി ഓര്‍ഡര് ചെയ്തിട്ട് പൈസയുള്ള ഒരാള് വരുന്നത് കാത്തിരിക്കും. പൈസ വന്നു കഴിയുമ്പോഴേക്കും പിന്നെ തീറ്റയായി. അന്ന് നമുക്ക് വാങ്ങാവുന്ന ഏറ്റവും ആഡംബരമായ കാര്യം ഒരു മസാലദോശയും മട്ടന് ഓംലെറ്റും ആയിരുന്നു. അതും കഴിച്ചു കൊണ്ടായിരുന്നു ബാക്കി ചര്‍ച്ചകളും.\nലാലുവിനൊപ്പം യാത്രകള് ഒരുപാടു നടത്തിയിട്ടുണ്ട്. എങ്കിലും ഇനി ഒരുമിച്ചു പോകണം എന്നാഗ്രഹിക്കുന്നത് മദ്രാസിലേക്കുള്ള ഒരു തീവണ്ടി യാത്രയാണ്.\nആദ്യമായിട്ട് മദ്രാസിലേക്ക് പോകുന്നത് തിരനോട്ടത്തിന്റെ പോസ്റ്റ് പ്രൊഡക്‌ഷന് വര്‍ക്കുകൾക്കുവേണ്ടിയാണ്. മൂന്നാം ക്ലാസ് ടിക്കറ്റ് എടുത്താണ് പോകുന്നത്. എനിക്ക് ഇന്നും മറക്കാനാകാത്ത യാത്ര. ഞങ്ങള്‍ക്കെല്ലാവര്‍ക്കും വീട്ടില്‍നിന്ന് പൊതിച്ചോറ് തന്നിരുന്നു. ഓരോ വീട്ടിലെ രുചിയും അമ്മമാരുടെ സ്‌നേഹവുമുള്ള പൊതിച്ചോര്. പത്രം തറയില് വിരിച്ച് ഫുട്‌ബോഡില് ഒരു ബീയര് ഒക്കെയായിട്ട് ഇരുന്നാണ് പോക്ക്. പൊതിച്ചോറും കെട്ടി അങ്ങനെയൊരു യാത്ര പോണം എന്നാണ് ആഗ്രഹം.\nമദ്രാസ് അന്ന് ഞങ്ങള്‍ക്കൊരു സ്വപ്നമായിരുന്നു സിനിമകളുടെ ലോകം ആണല്ലോ. ഞങ്ങള് അന്ന് സ്വാമീസ് ലോഡ്ജിലാണ് താമസം. സത്യന് മാഷ്, പ്രേം നസീര്, തിക്കുറിശ്ശി അങ്ങനെ പ്രതിഭാധനര് താമസിക്കുന്ന ലോഡ്ജ്. ഞങ്ങള് ഒരു മുറി വാടകയ്ക്ക് എടുത്തു. ഞാനും ലാലും ഒരു കട്ടിലില്, പ്രിയനും അശോകും മറ്റൊന്നില്. അശോകിന് ഒരു കട്ടില് തികയാത്തതു കൊണ്ട് അടിയും തൊഴിയും കഴിഞ്ഞ് പ്രിയന് ഷീറ്റും വിരിച്ച് താഴെ കിടക്കും. അന്ന് സൈക്കിളിലാണ് യാത്ര. പോസ്റ്റ് പ്രൊഡക്‌ഷന് വര്‍ക്കുകള്‍ക്ക് പോകും. അവിടെ ഒരുപാട് സിനിമ തിയേറ്ററുകള് ഉണ്ടായിരുന്നു. വര്‍ക്ക് കഴിഞ്ഞ് വൈകുന്നേരം സിനിമ കാണലാണ് പരിപാടി. പോസ്റ്റ് പ്രൊഡക്‌ഷന് വര്‍ക്കുകള് നടക്കുന്ന സ്റ്റുഡിയോകളുടെ ഫ്ലോറുകളിലൊക്കെ ശിവാജി ഗണേശനെ പോലുള്ള വലിയ താരങ്ങളെ കാണാം. അവരുടെ ഷൂട്ടിങ് കാണലാണ് വേറൊരു ഹോബി. പിന്നീട് അവിടെ ഞങ്ങള് ഒരു വീട് വാടകയ്‌ക്കെടുത്തു. ഇപ്പോഴും ഓര്‍മയുണ്ട് ആ വീട്. നമ്പര് 11 ഭരണി സിങ് ലൈന്. ഇനി ഒരിക്കലും ആ കാലം വരില്ല എന്ന് ഓര്‍ക്കുമ്പോള് മാത്രമാണ് സങ്കടം.\nചെയ്യണം, ഒരു സിനിമ\nഒരു ഊണ് ഒരിടത്ത് ഉറപ്പാണ് എന്നിരിക്കട്ടെ, സമയമാകുമ്പോള് ഇഷ്ടത്തിനനുസരിച്ച് പോയി ഉണ്ണും. അതുപോലെയാണ് എന്നെ സംബന്ധിച്ച് മോഹന്‍ലാലിന്റെ ഡേറ്റ്. കുറേ നാളായി ലാലിനൊപ്പം ഒരു സിനിമ ചെയ്തിട്ട്. ഒരു നല്ല സിനിമ ചെയ്യാന് സമയമായി എന്നു തോന്നുന്നു.\nഞങ്ങള് പറയുമ്പോഴാണ് അറിയുന്നത്\nപലപ്പോഴും വിവാദങ്ങളെ കുറിച്ചും മറ്റും വരുന്ന വാര്‍ത്തകള് ഞങ്ങളാരെങ്കിലും കണ്ട് അയച്ചു കൊടുക്കുമ്പോള് മാത്രമാണ് ലാല് കാണുന്നത്. അതൊന്നും ലാലിനെ തെല്ലും ബാധിക്കാറില്ല. പതിവു ചിരിയോടെ അത് വായിക്കും അത്രതന്നെ.


shashi tharoor | ലോക്‌സഭാ പിരിഞ്ഞപ്പോൾ സ്പീക്കറോട് യാത്ര പറയാൻ പോയപ്പോൾ കണ്ടത് പ്രധാനമന്ത്രിയെ; നിയമം മാറ്റത്തിന്റെ ആവശ്യകത ശ്രദ്ധയിൽപ്പെടുത്തിയപ്പോൾ ഉച്ചയോടെ ഉത്തരവിറക്കി മോദിയുടെ ഇടപെടൽ; പൂനയിലെ കമ്പനിയിൽ നിന്ന് 1000 കിറ്റുകൾ എത്തിച്ചതിന് പിന്നിൽ പത്തനംതിട്ടക്കാരനായ ഇൻഡിഗോ പൈലറ്റിന്റെ ഉപദേശം; പ്രൊഫഷണൽസ് കോൺഗ്രസ് നേതാവ് ആനന്ദ് മോഹൻദാസ് വഴി കണ്ടെത്തിയപ്പോൾ ലോക് ഡൗണിലും കിറ്റ് തിരുവനന്തപുരത്ത്; കോവിഡിൽ റാപ്പിഡ് ടെസ്റ്റ് സാധ്യമായ കഥ തരൂർ പറയുമ്പോൾ - MarunadanMalayali.com\nApril 05, 2020 | 12:11 PM IST | Permalink\nതിരുവനന്തപുരം: റാപ്പിഡ് ടെസ്റ്റിലൂടെ കൊറോണ നിർണയം നടത്തുന്ന രാജ്യത്തെ സംസ്ഥാനമായി കേരളം മാറിയത് ശശീ തരൂർ എംപിയുടെ ശ്രമഫലമാണ്.പ്രധാനമന്ത്രിയുടെ ഇടപെടലിൽ നിയമം പരിഷ്‌കരിച്ചും പുണെയിൽ നിന്ന് കോഴിക്കോടും അവിടെ നിന്നും തിരുവനന്തപുരത്തും എത്തിച്ചാണ് കിറ്റുകൾ ഉപയോഗിച്ച് റാപ്പിഡ് ടെസ്റ്റ് നടത്തിയത്. മുഖ്യമന്ത്രി പിണറായി വിജയൻ അടക്കമുള്ളവർ തരൂരിനെ ഇക്കാര്യത്തിൽ അഭിനന്ദിച്ചു.\nകിറ്റുകൾക്കായി എംപി ഫണ്ട് അനുവദിക്കാൻ വ്യവസ്ഥയില്ല. എംപി ഫണ്ടിൽ നിന്ന് പണം അനുവദിക്കുന്നതിന് നിബന്ധനകളുണ്ട്. മൂവബിൾ ആയ ഒന്നും എംപി ഫണ്ട് ഉപയോഗിച്ച് വാങ്ങാനാകില്ല. എംപി ഫണ്ടിൽ നിന്ന് പണം വിനിയോഗിച്ച് നിങ്ങൾക്ക് വേണമെങ്കിൽ ഒരു കെട്ടിടം നിർമ്മിക്കാം. ആ കെട്ടിടത്തിനുള്ളിൽ ഒരു കസേര വാങ്ങിയിടാൻ പക്ഷേ പറ്റില്ല. കാരണം ആ കസേര ആർക്കേലും എടുത്തുകൊണ്ട് പോകാം. അതാണ് നിയമം. ഇതാണ് തരൂർ റാപ്പിഡ് ടെസ്റ്റിന് വേണ്ടി മാറ്റി മറിച്ചത്. മാതൃഭൂമി ന്യൂസിന്റെ ചർച്ചയിലാണ് കിറ്റ് കേരളത്തിൽ എത്തിച്ച കഥ തരൂർ വിശദീകരിച്ചത്.\nഅതുമാത്രമല്ല വാങ്ങുന്ന ഓരോന്നിനും മിനിമം ഒരു വില നിശ്ചയിട്ടുണ്ടാം. 250 തെർമ്മോ മീറ്റർ ആവശ്യമുണ്ടെന്ന് ഡോക്ടർമാർ അറിയിച്ചു. അതിനായും ശ്രമിച്ചു. അത് പക്ഷേ എംപി ഫണ്ട് ഉപയോഗിച്ച് വാങ്ങാൻ കഴിയില്ല. യൂണിറ്റിന്റെ ചെലവ് വളരെ കൂടിയതാ. ഇക്കാര്യം സ്പീക്കറുടെ ശ്രദ്ധയിൽ പെടുത്തി. യാദൃച്ഛികമായി ഇക്കാര്യം പ്രധാനമന്ത്രിയുടെ ശ്രദ്ധയിൽ പെടുത്താനും കഴിഞ്ഞു. ലോക്‌സഭാ സമ്മേളനം നിർത്താൻ തീരുമാനിച്ചപ്പോൾ ഒൻപത് പത്ത് എംപിമാർ സ്പീക്കറിനോട് യാത്ര പറയാൻ വേണ്ടി ചെന്നു. ആ സമയത്ത് നമ്മുടെ പ്രധാനമന്ത്രിയും അവിടെ എത്തി. എംപിമാരെ സഹായിക്കണമെന്ന് അദ്ദേഹത്തോട് ഞാൻ നേരിട്ടു പറഞ്ഞു. അദ്ദേഹം ശ്രദ്ധിച്ചു കേട്ടു. സ്പീക്കറും കേട്ടു. ഉച്ച ആയപ്പോഴേക്കും സ്പീക്കർ എന്നെ വിളിച്ചു പറഞ്ഞു. നിങ്ങൾ ആവശ്യപ്പെട്ടതുപോലെ ഇന്നുതന്നെ ഈ നിയമം മാറ്റാൻ ഉത്തരവ് ഇറങ്ങും എന്ന് അറിയിച്ചു. അങ്ങനെ നിയമം വരെ മാറ്റിയാണ് ഇത് ലഭ്യമാക്കിയത്.-തരൂർ പറയുന്നു.\nഈ സമയം ലോക്ക് ഡൗൺ ആയതോടെ ഞാൻ ഡൽഹിയിൽ പെട്ടുപോയി. പക്ഷേ എന്റെ ടീം ഉത്തരവ് ലഭിച്ച ഉടനെ ഇന്ത്യൻ മെഡിക്കൽ അസോസിയേഷന്റെ ചാപ്റ്ററും തിരുവനന്തപുരം മെഡിക്കൽ കോളജിലെ ഡോക്ടർമാരും ജില്ലാ മെഡിക്കൽ ഓഫീസർമാരും എല്ലാവരുമായി ബന്ധപ്പെട്ടു. അടിയന്തിര ആവശ്യം എന്താണെന്നും അതാണ് പരിഹരിക്കാൻ ശ്രമിക്കുന്നതെന്നും അവരോട് പറഞ്ഞു. ആവശ്യം അറിഞ്ഞാണ് ശ്രമിച്ചതും ഓർഡർ കൊടുത്തതും. ഓർഡർ കൊടുത്ത ശേഷം ഇത്ര വേഗം ലഭിക്കാൻ സാധിച്ചതിൽ ഒരുപാട് പേരോട് നന്ദിപറയാനുണ്ട്. എല്ലാവരും മുൻകൈയെടുത്തിട്ടാണ് ഇത് സാധിച്ചത്. ഫ്‌ള്ളെറ്റിൽ കയറ്റി അയക്കുന്നത് വരെ ഇത്ര വേഗം ലഭിക്കുമെന്ന് വിചാരിച്ചിരുന്നില്ല. പുണെയിൽ നിന്ന് ആയിരം കിറ്റുകൾ എത്തിച്ചത് രാജ്യത്തെ ആദ്യത്തെ സംഭവമാണ്.\nവിദേശത്ത് നിന്ന് ലഭ്യമാക്കാനാണ് ആദ്യം ശ്രമിച്ചത്. പക്ഷേ വിദേശത്ത് അവരുടെ ആവശ്യത്തിനു പോലും കിറ്റ് ലഭ്യമായിരുന്നില്ല. പല രാജ്യങ്ങളിലും അന്വേഷിച്ചപ്പോൾ അറിയാൻ കഴിഞ്ഞത് അവർക്കിത് ഉത്പാദിപ്പിക്കാൻ തന്നെ മൂന്നും നാലും ആഴ്ച തന്നെ സമയം വേണ്ടിവരുമെന്നാണ്. ഇന്ത്യയിൽ ഇതാരെങ്കിലും ചെയ്യുന്നുണ്ടോയെന്ന് അന്വേഷിച്ചു. ആ അന്വേഷണത്തിനൊടുവിലാണ് പുണെയിലെ മൈലാബ്‌സ് എന്നൊരു കമ്പനിയുണ്ടെന്ന് അറിഞ്ഞത്.\nഗുജാറാത്തി കമ്പനിയാണ്. ഇന്ത്യൻ ശാസ്ത്രജ്ഞർ ആണ് കിറ്റ് നിർമ്മിച്ചത്. ഐസിഎംആറിന്റെ ക്ലിയറൻസും ഉണ്ട്. അവരുമായി ബന്ധപ്പെട്ടു, സംസാരിച്ചു. നിരക്ക് കുറച്ച് കൂടുതൽ ആയിരുന്നു. പക്ഷേ കുറച്ച് ദിവസത്തിനുള്ളിൽ എത്തിക്കാമെന്നു പറഞ്ഞപ്പോൾ ഞങ്ങൾ സമ്മതിച്ചു. വ്യാഴാഴ്ച നിർമ്മാണം പൂർത്തിയാക്കിു. അടുത്ത പ്രശ്‌നം തിരുവനന്തപുരത്ത് എങ്ങനെ എത്തിക്കുമെന്നായി. ഞാൻ നേതൃത്വം കൊടുക്കുന്ന ഞങ്ങളുടെ പാർട്ടിയിലെ ഓൾ ഇന്ത്യ പ്രൊഫഷണൽസ് കോൺഗ്രസ് ഉണ്ട്. അതിന്റെ പത്തനംതിട്ട ചാപ്റ്ററിന്റെ നേതാവ് ആനന്ദ് മോഹൻദാസ് ഇന്റിഗോ പൈലറ്റ് ആണ്.\nപൈലറ്റിന് എയർലൈൻ കമ്പനിയുമായി നല്ല സപ്പോർട്ട് ഉണ്ടായതിനാൽ അദ്ദേഹം വഴി കണ്ടുപിടിച്ചു. സ്‌പൈസ് ജെറ്റിനോട് ചോദിച്ചാൽ കേരളത്തിലേക്ക് എത്തിക്കാൻ സാധിക്കും അവർ പുണെയിൽ നിന്ന് കോഴിക്കോട് വരാൻ സാധ്യത ഉണ്ടെന്ന് മോഹൻദാസ് പറഞ്ഞു. പ്രൈവറ്റ് കമ്പനികളിലെ വിമാനം വാടകയ്ക്ക് എടുത്ത് ചാർട്ടർ ചെയ്തുകൊണ്ടുവരാൻ മൂന്നര ലക്ഷം ഒക്കെ വേണ്ടിവരുമെന്നാണ് കരുതിയത്.\nആനന്ദിന്റെ സഹായത്തോടെ സ്‌പൈസ് ജെറ്റുമായി സംസാരിച്ചു. അവർ സഹായിച്ചു. പക്ഷേ കോഴിക്കോട് എത്തിക്കാനെ പറ്റുകയുള്ളുവെന്ന് അവർ പറഞ്ഞു. പക്ഷേ ഞങ്ങൾ കോഴിക്കോട് നിന്ന് തിരുവനന്തപുരത്തേക്ക് വാഹനത്തിൽ എത്തിക്കാമെന്ന് പറഞ്ഞു. വ്യാഴാഴ്ച രാവിലെ പതിനൊന്നുമണിക്ക് നിർമ്മാണം കഴിഞ്ഞ ശേഷം പിറ്റേന്നു രാവിലെ 11 മണി ആയപ്പോഴേക്കും കിറ്റുകൾ തിരുവനന്തപുരത്ത് എത്തിച്ചു. ഓർഡർ 3000 കിറ്റുകൾക്കാണ്. 2000 കിറ്റുകൾ ഞായറാഴ്ച എത്തും-തരൂർ പറഞ്ഞു.


വൃക്ഷതൈ നട്ടുപിടിപ്പിച്ച് ലോക വനദിനം ആഘോഷിച്ചു\nതാമരശ്ശേരി: ജെ സി ഐ താമരശ്ശേരിയും കേരള പോലീസ് താമരശ്ശേരി സ്റ്റേഷനും സംയുക്തമായി താമരശ്ശേരി പോലീസ് സ്റ്റേഷന് പരിസരത്ത് മരങ്ങള് നട്ടുപിടിപ്പിച്ച് ലോകവനദിനം ആഘോഷിച്ചു. പ്ലാന്റ്സ് അവര് പാഷന് പ്രോഗ്രാം കോര്‍ഡിനേറ്റര്‍മാരായ റഷീദ്, നൂറ സൈനബ എന്നിവരാണ് മരങ്ങള് നല്‍കിയത്. താമരശ്ശേരി സബ് ഇന്‍സ്പെക്ടര് മുരളീധരന്, മുന് പഞ്ചായത്ത് പ്രസിഡന്റും ടൗണ് വാര്‍ഡ് മെമ്പറും ജെ സി ഐ അംഗവുമായ സരസ്വതി, പോലീസ് ഉദ്യോഗസ്ഥന് സുജാദ്, ജെ സി ഐ താമരശ്ശേരി പ്രസിഡന്റ് ആന്റണി ജോയ്, സെക്രട്ടറി ജയ്‌സന് മാത്യു, ആംഗങ്ങളായ സദക്ക, ആല്‍വിന് എന്നിവര് നേതൃത്വം നല്‍കി.\nഎല് ഡി എഫ് പരപ്പന്‍പൊയില് മേഖല തെരഞ്ഞെടുപ്പ് കമ്മിറ്റി രൂപീകരിച്ചു\nതാമരശ്ശേരി: കോഴിക്കോട് പാര്‍ലമെന്റ് മണ്ഡലം എല് ഡി എഫ് സ്ഥാനാര്‍ത്ഥി എ പ്രദീപ് കുമാര് എം എല് എയുടെ വിജയത്തിനായി എല് ഡി എഫ് പരപ്പന്‍പൊയില് മേഖല തെരഞ്ഞെടുപ്പ് കമ്മിറ്റി രൂപീകരിച്ചു. കണ്‍വന്‍ഷന് എല് ഡി എഫ് ജില്ലാ കണ്‍വീനര് മുക്കം മുഹമ്മദ് ഉദ്ഘാടനം ചെയ്തു. സി മൊയ്തീന് കുട്ടി ഹാജി അധ്യക്ഷത വഹിച്ചു. പി കോരപ്പന്, സോമന് പിലാത്തോട്ടം, പി സി അബ്ദുള് അസീസ്, സി എം ബഷീര്, ടി കെ ബൈജു, പി വിനയകുമാര്, വി കുഞ്ഞിരാമന് എന്നിവര് സംസാരിച്ചു. കണ്ടിയില് മുഹമദ് (ചെയര്‍മാന്), പി സി അബ്ദുള് അസീസ് (ജനറല് കണ്‍വീനര്), ടി കെ ബൈജു (ട്രഷറര്) എന്നിവരെ ഭാരവാഹികളായി തെരഞ്ഞെടുത്തു.\nപത്തുവയസ്സുകാരിക്കു നേരെ ലൈംഗിക അതിക്രമം: യുവാവ് അറസ്റ്റില്\nതാമരശ്ശേരി: പത്തുവയസ്സുകാരിയോട് ലൈംഗിക അതിക്രമം കാണിച്ചയാളെ താമരശ്ശേരി പോലീസ് അറസ്റ്റ് ചെയ്തു. താമരശ്ശേരി ചാലുമ്പാട്ടില് മൊയ്തീന് കോയ(48) ആണ് അറസ്റ്റിലായത്. കോരങ്ങാട്ടെ ഫ്ളാറ്റില് ജോലിക്കെത്തിയ ഇയാള് അടുത്ത ഫ്ളാറ്റില് താമസിക്കുന്ന പത്തുവയസ്സുകാരിയെ ജനാലവഴി കൈകടത്തി കടന്നുപിടിച്ചെന്നാണ് പരാതി. വീട്ടുകാര് വീട് പൂട്ടി പുറത്തുപോയപ്പോള് ആയിരുന്നു സംഭവം. പെണ്‍കുട്ടി വീട്ടുകാരോട് വിവരം പറഞ്ഞതിന്റെ അടിസ്ഥാനത്തില് പോലീസില് പരാതി നല്‍കുകയായിരുന്നു. കോഴിക്കോട് പോക്സോ കോടതിയില് ഹാജറാക്കിയ പ്രതിയെ 14 ദിവസത്തേക്ക് റിമാന്‍ഡ് ചെയ്തു.\nകൊടുവള്ളി ഗോള്‍ഡ് ആന്റ് സില്‍വര് മര്‍ച്ചന്റ്‌സ് അസോസിയേഷന് എ കെ ജി എസ് എം എ ഭാരവാഹികള്‍ക്ക് സ്വീകരണം നല്‍കി\nകൊടുവള്ളി: കേരള മിനിമം വേജസ് അഡൈ്വസറി ബോര്‍ഡ് അംഗമായി നിയമിതനായ എ കെ ജി എസ് എം എ സംസ്ഥാന ജനറല് സെക്രട്ടറി കെ. സുരേന്ദ്രനും എ കെ ജി എസ് എം എ സംസ്ഥാന ഭാരവാഹികള്‍ക്കും കൊടുവള്ളി ഗോള്‍ഡ് ആന്റ് സില്‍വര് മര്‍ച്ചന്റ്‌സ് അസോസിയേഷന്റെ ആഭിമുഖ്യത്തില് സ്വീകരണം നല്‍കി. ശ്രീ കാരാട്ട് റസാഖ് എം എല് എ പരിപാടി ഉദ്ഘാടനം ചെയ്തു. കെ ജി എസ് എം എ പ്രസിഡന്റ് എം പി സി നാസര് അധ്യക്ഷത വഹിച്ചു. സംസ്ഥാന ജനറല് സെക്രട്ടറി കെ സുരേന്ദ്രന്, സംസ്ഥാന വൈസ് പ്രസിഡന്റ് അര്‍ജുന് ഗെയ്ക്വാദ്, സംസ്ഥാന സെക്രട്ടറി എന് പി ഭൂപേഷ്, സംസ്ഥാന സെക്രട്ടറി അരുണ് രാംദാസ് നായ്ക്ക് എന്നിവര്‍ക്ക് പി ടി എ റഹീം എം എല് എ ഉപഹാരം നല്‍കി ആദരിച്ചു. സക്കീര് ഹുസ്സൈന്, അബ്ദുള് ഷുക്കൂര്, അബ്ദുറഹിമാന്, ചന്ദ്രന് എന്നിവര് സംസാരിച്ചു. സി പി അബ്ദുള് മജീദ് സ്വാഗതവും പി അബ്ദുള് റസാഖ് നന്ദിയും പറഞ്ഞു.\nകരിഞ്ചോലയില് മര്‍കസിന്റെ ആദ്യ ഭവനം പൂര്‍ത്തിയായി\nകട്ടിപ്പാറ: ഉരുള്‍പൊട്ടല് നാശം വിതച്ച കട്ടിപ്പാറ കരിഞ്ചോലയില് വീട് നഷ്ടമായ കുടുംബങ്ങള്‍ക്ക് മര്‍കസ് നിര്‍മ്മിക്കുന്ന3വീടുകളില് ആദ്യത്തെത് സമര്‍പ്പണത്തിനൊരുങ്ങുന്നു. കരിഞ്ചോല ദുരന്തത്തില് വീട് നഷ്ടപ്പെട്ട. പി ടി ഷഫീഖും കുടുംബവും ആദ്യ വീട്ടില് താമസമാരംഭിച്ചു. അടുത്ത മാസം കരിഞ്ചോലയില് നടക്കുന്ന ചടങ്ങില് മര്‍കസും മുസ്ലിം ജമാഅത്തും സംയുക്തമായി നിര്‍മ്മിച്ച എട്ട് വീടുകളുടെ താക്കോല് ദാനവും നടക്കും. ഏഴ് ലക്ഷം രൂപ ചിലവില് രണ്ടു മുറികളും, അടുക്കള, വരാന്ത, കുളിമുറി, ഹാള് തുടങ്ങിയ സൗകര്യങ്ങളോടെ നിര്‍മ്മിക്കുന്ന വീടുകള്‍ക്ക് ആവശ്യമായ സ്ഥലവും സംഘടന വഴി കണ്ടെത്തുകയായിരുന്നു. ദുരന്തത്തില് വീട് നഷ്ടപ്പെട്ട കുടുംബങ്ങള്‍ക്കാണ് മര്‍കസും മുസ്ലിം ജമാഅത്തും ചേര്‍ന്ന് പുനരധിവാസ പദ്ധതി നടപ്പാക്കുന്നത്. മറ്റ് വീടുകളുടെ നിര്‍മ്മാണ പ്രവര്‍ത്തനങ്ങള് അവസാന ഘട്ടത്തിലാണ്. സംസ്ഥാനത്തിന്റെ വിവിധ ഭാഘങ്ങളിലായി പ്രകൃതി ദുരന്തങ്ങള്‍ക്കിരയായവരില് നിന്ന് തെരഞ്ഞെടുത്ത മറ്റ് 26 കുടുംബങ്ങള്‍ക്കുള്ള വീടുകളുടെ നിര്‍മ്മാണവും ഇതൊടൊപ്പം പുരോഗമിച്ചുകൊണ്ടിരിക്കുന്നു എന്ന് മര്‍കസ് ഡയറക്ടര് ഡോ. അബ്ദുല് ഹകീം അസ്ഹരി അറിയച്ചു.\nകൂടത്തായി: കൂടത്തായി പുറായില് തട്ടാഞ്ചേരി ഹോളി മുഹമ്മദ് സ്മാരക ഇംഗ്ലീഷ് മീഡിയം നഴ്‌സറി സ്‌കൂള് ആന്‍ഡ് പാരഡൈസ് പ്രീ സ്‌കൂള് വാര്‍ഷികം കെ വി വി ഇ എസ് മണ്ഡലം വൈസ് പ്രസിഡന്റ് എ കെ കാതിരി ഹാജി ഉദ്ഘാടനം ചെയ്തു. അല് മുന് ഫരിദ് ട്രസ്റ്റ് ചെയര്‍മാന് ടി ഇബ്രാഹിം അധ്യക്ഷത വഹിച്ചു. സി പി ഉണ്ണിമോയി, സാലി കൂടത്തായി, സത്താര് ടി സി, ഫൈസല് ടി, റഹ്മാന് വി, ഇഖ്ബാല് സി ടി എന്നിവര് പ്രസംഗിച്ചു. പി ടി എ പ്രസിഡണ്ട് അസീസ് പി കെ സ്വാഗതവും സ്‌കൂള് പ്രിന്‍സിപ്പാള് ഷാഹിന റഹ്മത്ത് നന്ദിയും പറഞ്ഞു.\nഭിന്നശേഷി അസോസിയേഷന് ജില്ലാ കമ്മിറ്റി ഓഫീസ് ഉദ്ഘാടനം ചെയ്തു\nകൊടുവള്ളി: കേരള ഭിന്നശേഷി അസോസിയേഷന്റെ പുതിയ ജില്ലാ കമ്മിറ്റി ഓഫീസ് മടവൂര് പറമ്പത്ത് പുറായില് കാരാട്ട് റസാക്ക് എം എല് എ ഉദ്ഘാടനം ചെയ്തു. എല്ലാ സര്‍ക്കാര്, അര്‍ദ്ധ സര്‍ക്കാര് ഓഫീസുകളും ഭിന്നശേഷി സൗഹൃദ ഓഫീസുകളാക്കി മാറ്റണമെന്ന് അദ്ദേഹം പറഞ്ഞു. സംസ്ഥാന സിക്രട്ടറി മടവൂര് സൈനുദ്ദീന് അധ്യക്ഷത വഹിച്ചു. സാമൂഹ്യ സുരക്ഷാ മിഷന് ഓഫിസര് ഫൈസല് ഭിന്നശേഷിക്കാരുടെ അവകാശങ്ങളെ സംബന്ധിച്ച് ക്ലാസെടുത്തു.\nഎസ് വൈ എസ് താമരശ്ശേരി സോണ് റിവൈവല് ക്യാമ്പ് സംഘടിപ്പിച്ചു\nതാമരശ്ശേരി: എസ് വൈ എസ് താമരശ്ശേരി സോണ് ആത്മായനവും റിവൈവല് ക്യാമ്പും കൈതപ്പൊയില് മര്‍കസ് നോളജ് സിറ്റിയില് നടന്നു. സംസ്ഥാന ഉപാധ്യക്ഷന് സയ്യിദ് മുഹമ്മദ് തുറാബ് തങ്ങള് സഖാഫി ഉദ്ഘാടനം ചെയ്തു. സോണ് പ്രസിഡണ്ട് സാബിത് അബ്ദുല്ല സഖാഫി അദ്ധ്യക്ഷത വഹിച്ചു. സംസ്ഥാന സെക്രട്ടറി ഡോ. എ പി അബ്ദുല് ഹകീം അസ്ഹരി മുഖ്യാഥിതിയായിരുന്നു. റിവൈവല് ക്യാമ്പിന് ജില്ലാ സെക്രട്ടറി കബീര് മാസ്റ്റര് എളേറ്റില് നേതൃത്വം നല്‍കി.\nകൈതപ്പൊയില് ജി എം യു പി സ്‌കൂളില് ഏകദിന പഠനക്യാമ്പ് നടത്തി\nകൈതപ്പൊയില്: കൈതപ്പൊയില് ജി എം യു പി സ്‌കൂളില് ഏകദിന പഠനക്യാമ്പ് നടത്തി. വ്യക്തിത്വ വികസന ക്ലാസ് സിജി ട്രെയിനര് ജംഷീര് തിരൂര് നയിച്ചു. ഈസി ഇംഗ്ലീഷ് പഠനക്ലാസിന് പുതുപ്പാടി ഹൈസ്‌കൂള് ഇംഗ്ലീഷ് അദ്ധ്യാപിക ജ്യോതി നാരായണന് നേതൃത്വം നല്‍കി. വിവര സാങ്കേതിക വിദ്യഭ്യാസം എന്ന വിശയത്തില് ബി ആര് സി ട്രെയിനര് അബൂബക്കര് കുണ്ടായി മാസ്റ്റര് ക്ലാസെടുത്തു. തുടര്‍ന്ന് വിഖ്‌നേശ്വരന് മാസ്റ്ററുടെ നേതൃത്വത്തില് വാന നിരീക്ഷണവും പഠനക്ലാസും നടത്തി. വിശാഖന് മാസ്റ്റര് ഗണിതം മധുരം എന്ന വിശയത്തില് ക്ലാസെടുത്തു. വൈകുന്നേരത്തെ നൊസ്റ്റാള്‍ജിക് ഗെയിംസ് കുട്ടികള്‍ക്ക് ആവേശമേകി. രാവിലെ9മണിക്ക് തുടങ്ങിയ ക്യാമ്പ് രാത്രി9മണിയോടെയാണ് അവസാനിച്ചത്. ഹെഡ്മാസ്റ്റര് എം പി അബ്ദുറഹിമാന്, കെ ടി ബെന്നി, ഇ ക രാമചന്ദ്രന്, ഫിലോമിന ജോസഫ്, കെ വി പരീത്, ജുനേഷ് എ സി, സുല്‍ഫീക്കര് ഇബ്രാഹിം എന്നിവര് നേതൃത്വം നല്‍കി. സ്‌കൂളിലെ അദ്ധ്യാപകരും രക്ഷിതാക്കളും ക്യാമ്പ് അംഗങ്ങള്‍ക്ക് പിന്തുണയുമായെത്തി.\nഅമ്പായത്തോട് മേഖലാ എല് ഡി എഫ് കണ്‍വന്‍ഷന് സംഘടിപ്പിച്ചു\nതാമരശ്ശേരി: അമ്പായത്തോട് മേഖലാ എല് ഡി എഫ് കണ്‍വന്‍ഷന് കോഴിക്കോട് പാര്‍ലമെന്റ് എല് ഡി എഫ് ചെയര്‍മാന് കെ ജി പങ്കജാക്ഷന് ഉദ്ഘാടനം ചെയ്തു. കെ സി ബേബി അധ്യക്ഷത വഹിച്ചു. പി സി തോമസ്, കരീം പുതുപ്പാടി, ഗ്രാമ പഞ്ചായത്ത് പ്രസിഡണ്ട് ബേബി രവീന്ദ്രന്, കെ വി സെബാസ്റ്റ്യന്, ടി സി വാസു, കെ ആര് രാജന്, എ പി അപ്പുക്കുട്ടി എന്നിവര് സംസാരിച്ചു. കെ സി ബേബി (ചെയര്‍മാന്), എ പി അപ്പുക്കുട്ടി (ജനറല് കണ്‍വീനര്), കെ ആര് രാജന് (ട്രഷറര്) എന്നിവരെ കമ്മിറ്റി ഭാരാവാഹികളായി തിരഞ്ഞടുത്തു.


ജീവിതം പ്രതിസന്ധിയിലാകും ഈ രാശിക്കാര്‍ക്ക് | Daily Horoscope For 28th January 2020 - Malayalam BoldSky\n20 min ago ആഴ്ചയില് ഒരിക്കലൊരു പപ്പായ; കൊളസ്‌ട്രോളും പ്രമേഹും പിടിച്ചിടത്ത് നില്‍ക്കും\nരാശിപരമായി ഇന്നത്തെ ദിവസം പലരിലും നല്ല പല മാറ്റങ്ങളും കാണിക്കുന്നു. ചിലര്‍ക്ക് ഇന്നത്തെ ദിവസം വളരെ മികച്ചതാകുന്നു. അവര്‍ക്ക് ജോലിയില് അഭിവൃദ്ധിയും കുടുംബബന്ധത്തില് മനസ്സമാധാനവും കാണുന്നു. അത്തരക്കാര്‍ക്ക് സാമ്പത്തികമായി ദിവസം മികച്ചതാണ്. ബിസിനസ്സുകാര്‍ക്കും നേട്ടം കാണുന്നു. മറ്റുള്ളവര്‍ക്കും ഇന്നത്തെ രാശിഫലത്തില് ചില ഏറ്റക്കുറച്ചിലുകള് കാണുന്നു. ചിലര് ഇന്ന് പ്രതിസന്ധികളിലൂടെ കടന്നുപോകുന്നു. നിങ്ങളുടെ ഇന്നത്തെ രാശിഫലം കൃത്യമായി അറിയാന് വായിക്കൂ.\nപണച്ചെലവ് കുറയ്ക്കാന് ശ്രദ്ധിക്കുക. ചെലവുകളേക്കാള് കൂടുതല് ലാഭിക്കുന്നതില് ശ്രദ്ധ കേന്ദ്രീകരിക്കുക. ബിസിനസുകാര്‍ക്ക് പുതിയ പ്രവൃത്തി തുടങ്ങും മുന്‍പ് ശരിയായി ചിന്തിക്കേണ്ടതുണ്ട്. തിടുക്കത്തില് തീരുമാനമെടുക്കരുത്. ഇന്ന് നിങ്ങള്‍ക്ക് ഉയര്‍ച്ചതാഴ്ചകള് നിറഞ്ഞ ദിവസമായിരിക്കും. വളരെ വികാരാധീനനായി തോന്നാം. നിങ്ങളുടെ ഊര്‍ജ്ജം പാഴാക്കരുത്. മനസ്സില് നിന്ന് നെഗറ്റീവ് ചിന്തകള് നീക്കുക. പ്രണയിതാക്കള്‍ക്ക് നല്ല ദിവസമായിരിക്കും. ആരോഗ്യത്തിന്റെ കാര്യത്തിലും മെച്ചമുണ്ടാകും.\nഇന്ന് ജോലിസ്ഥലത്ത് ബുദ്ധിമുട്ടുള്ള ദിവസമായിരിക്കും. നിങ്ങളുടെ സഹപ്രവര്‍ത്തകരില് നിന്ന് മോശം അനുഭവമുണ്ടാകും. അത്തരം ആളുകളുമായി ഇടപഴകുമ്പോള് വിവേകത്തോടെ വേണം. ബിസിനസ്സുകാര്‍ക്ക് ഒരു മികച്ച ദിവസമായിരിക്കും. പ്രതീക്ഷിച്ചപോലെ നിങ്ങള്‍ക്ക് ആനുകൂല്യങ്ങള് ലഭിക്കാന് സാധ്യതയുണ്ട്. ദാമ്പത്യ ജീവിതത്തില് സ്‌നേഹവും സമാധാനവും ഉണ്ടാകും. വാഹനമോടിക്കുമ്പോള് കൂടുതല് ശ്രദ്ധിക്കുക, അല്ലാത്തപക്ഷം പരുക്കേല്‍ക്കാം. വിദ്യാര്‍ത്ഥികള് പഠനത്തെ ഗൗരവമായി കാണുക. അശ്രദ്ധ നിങ്ങളുടെ ഭാവി പദ്ധതികളെ നശിപ്പിക്കും. സാമ്പത്തിക രംഗത്ത് ദിവസം നല്ലതല്ല. പണവുമായി ബന്ധപ്പെട്ട കാര്യങ്ങളില് ശ്രദ്ധാപൂര്‍വ്വം തീരുമാനങ്ങള് എടുക്കുക.\nജോലിസ്ഥലത്ത് കാര്യങ്ങള് അനുകൂലമായിരിക്കും. ഓഫീസില് ഉത്തരവാദിത്തങ്ങള് വര്‍ദ്ധിക്കുമെങ്കിലും പൂര്‍ണ്ണ ആത്മവിശ്വാസത്തോടെ കൈകാര്യം ചെയ്യും. ബിസ്സിനസ്സുകാര്‍ക്ക് വളരെക്കാലമായി തുടരുന്ന ഏതൊരു ശ്രമവും ഇന്ന് വിജയിക്കും. പണത്തിന്റെ കാര്യത്തില് ശ്രദ്ധിച്ച് തീരുമാനമെടുക്കുക. ചെലവുകള് നിയന്ത്രിക്കുക. പ്രണയിതാക്കള്‍ക്ക് നല്ല ദിവസമാണ്. പ്രണയിനിയുമായി യാത്ര ചെയ്യാം.\nനിങ്ങള് സന്തോഷവാനായിരിക്കും. വൈകാരിക പ്രശ്‌നങ്ങളില് നിന്ന് മുക്തി നേടാം. ദാമ്പത്യജീവിതത്തില് ധാരണയുണ്ടാകും. പണവുമായി ബന്ധപ്പെട്ട കാര്യങ്ങള് ശക്തമായിരിക്കും. നിങ്ങളുടെ ബ്ലോക്കായ പണം നിങ്ങള്‍ക്ക് ലഭിച്ചേക്കാം. ഇന്ന് നിങ്ങള്‍ക്ക് ഒരു പുതിയ വരുമാന മാര്‍ഗ്ഗം ലഭിക്കും. നിങ്ങളുടെ ശത്രുക്കളെ കരുതിയിരിക്കുക. ജോലിസ്ഥലത്ത് പോസിറ്റീവ് മാറ്റങ്ങളുണ്ടാവും. ഓഫീസിലെ നിങ്ങളുടെ മേലുദ്യോഗസ്ഥരുടെ പൂര്‍ണ്ണ പിന്തുണ നിങ്ങള്‍ക്ക് ലഭിക്കും.\nഇന്ന് ചിന്തിച്ച് സംസാരിക്കുകയും പെരുമാറ്റം സന്തുലിതമായി നിലനിര്‍ത്തുകയും വേണം. ആരോടെങ്കിലും സംസാരിക്കുന്നതിന് മുമ്പ് രണ്ടുതവണ ചിന്തിക്കുക. അയല്‍ക്കാര്‍ക്കിടയില് പ്രശ്‌നങ്ങളുണ്ടാകും. നിങ്ങളുടെ വ്യക്തിജീവിതത്തില് ഒരു വലിയ പ്രശ്നമുണ്ടാകാം. ചിന്തിക്കാതെ ഒരു തീരുമാനവും എടുക്കരുത്. ജോലിസ്ഥലത്ത് ഇന്ന് അനുകൂലമാണ്. നിങ്ങളുടെ കഠിനാധ്വാനത്തിന്റെ ഫലം ലഭിച്ചേക്കാം. പങ്കാളിയുമായി ഐക്യമുണ്ടാകും, ഒപ്പം നിങ്ങളുടെ പ്രണയ ജീവിതം ആനന്ദകരമായിരിക്കും.\nദാമ്പത്യജീവിതത്തില് ശ്രദ്ധിക്കുക. പ്രിയതമയുമായി ഒരു കറക്കമാകാം. എന്നാല് വളരെയധികം പണം ചിലവഴിക്കുന്നത് അനുയോജ്യമല്ല. ഇന്ന് ഒരു വലിയ പ്രശ്‌നം പരിഹരിക്കപ്പെടും. ഓഫീസിലെ നിങ്ങളുടെ ശത്രുക്കള് നിങ്ങളുടെ ജോലിയെ തടസ്സപ്പെടുത്താന് ശ്രമിക്കും. മതപരമായ പ്രവര്‍ത്തനങ്ങളോടുള്ള നിങ്ങളുടെ താല്‍പര്യം വര്‍ദ്ധിക്കും. ആരോഗ്യം ശ്രദ്ധിക്കുക. നിങ്ങളുടെ ഭക്ഷണത്തില് ശ്രദ്ധാലുവായിരിക്കുകയും ശരീരഭാരം നിയന്ത്രിക്കാന് ശ്രമിക്കുകയും വേണം.\nനിങ്ങളുടെ വിഷമങ്ങള് പ്രിയപ്പെട്ടവരോടു സംസാരിക്കുക. കുട്ടികളോട് കര്‍ശനമായി സംസാരിക്കാതിരിക്കുന്നതാണ് ഉചിതം. ദാമ്പത്യ ജീവിതത്തില് സ്‌നേഹവും സമാധാനവും നിലനിര്‍ത്താന് ഇണയുമായുള്ള പിണക്കങ്ങള് തീര്‍ക്കുക. ഇന്ന് സാമ്പത്തിക രംഗത്ത് സമ്മിശ്ര ഫലമായിരിക്കും. പണത്തെക്കുറിച്ചുള്ള നിങ്ങളുടെ ആശങ്ക വര്‍ദ്ധിച്ചേക്കാം. സാമ്പത്തികവുമായി ബന്ധപ്പെട്ട വലിയ ജോലികളൊന്നും ഇന്ന് ചെയ്യരുത്.\nനിങ്ങള്‍ക്ക് നിരവധി പ്രശ്നങ്ങളുണ്ടാകും. മനസ്സ് അസ്വസ്ഥമായിരിക്കും, അതിനാല് ഏതെങ്കിലും ജോലിയില് ഏര്‍പ്പെടുന്നതില് പ്രശ്നമുണ്ടാകും. അമ്മയുടെ ആരോഗ്യം വഷളാവും. വിവാഹിതര്‍ക്ക് ഇന്ന് നല്ല ദിവസമായിരിക്കും. ഇണയില് നിന്ന് പൂര്‍ണ്ണ സ്‌നേഹവും പിന്തുണയും ലഭിക്കും. പ്രണയിതാക്കള് അല്‍പം ജാഗ്രത പാലിക്കുക. നിങ്ങള്‍ക്കിടയില് തെറ്റിദ്ധാരണകള് ഉണ്ടാകാം. സാമ്പത്തികമായി ഒരു സമ്മിശ്ര ദിവസമായിരിക്കും. വരവനുസരിച്ച് ചെലവഴിക്കുക. ജോലിക്കാര് മേലുദ്യോഗസ്ഥരോട് മാന്യമായി പെരുമാറുക.\nനിങ്ങളുടെ ആരോഗ്യത്തിന് കൂടുതല് ശ്രദ്ധ നല്‍കുക. സിഗരറ്റ്, മദ്യം തുടങ്ങിയ മോശം ശീലങ്ങളില് നിന്ന് വിട്ടുനില്‍ക്കുക. സാമ്പത്തികമായി പുരോഗതി സാധ്യമാണ്. നിങ്ങളുടെ പഴയ പ്ലാനുകളില് നിന്ന് നല്ല ആനുകൂല്യം ലഭിക്കും. പണം സമ്പാദിക്കാന് കഴിയും. ഒരു പുതിയ ബിസിനസ്സില് നിക്ഷേപിക്കാന് ചില സുപ്രധാന തീരുമാനങ്ങള് എടുക്കാം. ജോലിക്കാരര് ഇന്ന് ഓഫീസില് ശ്രദ്ധിക്കുക. നിങ്ങളുടെ വാക്കുകള് ശ്രദ്ധാപൂര്‍വ്വം മാത്രം മതി. സ്വകാര്യ ജീവിതം സന്തോഷകരമാകും. ബന്ധുക്കളുമായുള്ള അടുപ്പം വീടിന്റെ അന്തരീക്ഷം ആനന്ദകരമാക്കും.\nഓഫീസില് പ്രധാനപ്പെട്ട ഒരാളെ കണ്ടുമുട്ടാന് കഴിയും. അവരുടെ ഉപദേശം നിങ്ങള്‍ക്ക് വഴിത്തിരിവാകും. സാമ്പത്തികം മികച്ചതായിരിക്കും. ഏതൊരു വലിയ നിക്ഷേപവും നടത്താം. ഇന്ന് നിങ്ങള് നിങ്ങളുടെ എല്ലാ ജോലികളും എളുപ്പത്തില് പൂര്‍ത്തിയാക്കുകയും നിങ്ങള്‍ക്കായി സമയം കണ്ടെത്തുകയും ചെയ്യും. നിങ്ങളുടെ ചങ്ങാതിമാരുമായും കുടുംബാംഗങ്ങളുമായും കൂടിക്കാഴ്ച നടത്തും. ആരെയെങ്കിലും സാമ്പത്തികമായി സഹായിക്കാനാകും.\nദാമ്പത്യജീവിതം ഇന്ന് അസ്വസ്ഥമാകാം. നിങ്ങളുടെ മനോഭാവം ഇണയുടെ മാനസികാവസ്ഥയെ നശിപ്പിക്കും. രണ്ടുപേരും തമ്മില് തര്‍ക്കമുണ്ടാകാം. പ്രണയിതാക്കള്‍ക്ക് ഇന്ന് നല്ല ഫലങ്ങള് ഉണ്ടാകില്ല. നിങ്ങളുടെ പങ്കാളിയുടെ മോശം പെരുമാറ്റം നിങ്ങളെ അസ്വസ്ഥമാക്കിയേക്കാം. വൈകുന്നേരം ഏതെങ്കിലും നല്ല വാര്‍ത്തകള് പെട്ടെന്ന് ലഭിക്കുന്നതിലൂടെ നിങ്ങള്‍ക്ക് വളരെയധികം സന്തോഷം ലഭിക്കും. പണവുമായി ബന്ധപ്പെട്ട കാര്യങ്ങള് സാധാരണമായിരിക്കും.\nജോലിസ്ഥലത്ത് ഇന്ന് നല്ല ദിവസമല്ല. ഓഫീസ് അന്തരീക്ഷം പെട്ടെന്ന് വഷളാകും. നിങ്ങളുടെ മേലുദ്യോഗസ്ഥര് നിങ്ങളുടെ ജോലിയില് അതൃപ്തരാകും. മുമ്പ് നിങ്ങള്‍ക്ക് നല്‍കിയ ചില പ്രധാന ഉത്തരവാദിത്തങ്ങള് നിങ്ങളില് നിന്ന് പിന്മാറിയേക്കാം. സാമ്പത്തിക രംഗത്ത് ഇന്ന് നല്ല ദിവസമാണ്. വരുമാനം മികച്ചതായിരിക്കും. ധാരാളം പണം ലാഭിക്കാനാവും. പ്രണയിതാക്കള് ഇന്ന് ശ്രദ്ധിക്കുക. പങ്കാളിയോട് സത്യസന്ധത പുലര്‍ത്തുക.\nDaily Horoscope For 28th January 2020\nRead your daily horoscope for 28th January 2020 in Malayalam.\nJan 28, 2020 ലെ വാര്‍ത്തകള്


Sat Sep 26 2020 12:11:26 GMT+0530 (India Standard Time)\nSRF29 Oct 2019 1:20 AM GMT\nപാലക്കാട്: മാവോവാദികളെന്ന് ആരോപിച്ച് അട്ടപ്പാടിയില് തണ്ടര്‍ബോള്‍ട്ട് സംഘം വെടിവച്ചുകൊന്ന മൂന്നു പേരുടെ ഇന്‍ക്വസ്റ്റ് നടപടികള് ഇന്നു രാവിലെ ഒന്‍പത് മണിയോടെ നടക്കും.അട്ടപ്പാടി മേലെ മഞ്ചികണ്ടി ഉള്‍വനത്തിലുണ്ടായ വെടിവെപ്പില് ഒരു വനിത ഉള്‍പ്പെടെ മൂന്ന് പേരാണ് കൊല്ലപ്പെട്ടത്.\nകര്‍ണാകട സ്വദേശി സുരേഷ്. തമിഴ്‌നാട് സ്വദേശികളായ രമ, കാര്‍ത്തിക് എന്നിവരാണ് കൊല്ലപ്പെട്ടത്. മണിവാസകം എന്നയാള്‍ക്കും വെടിയേറ്റതായാണ് വിവരം. ഇവര്‍ക്കായി ഉള്‍ക്കാട്ടില് തെരച്ചില് തുടരുന്നുണ്ട്. പട്രോളിങിനിറങ്ങിയ നിലമ്പൂരില് നിന്നുള്ള തണ്ടര് ബോള്‍ട്ട് സംഘത്തിന് നേരെ മാവോവാദികള് വെടിയുതിര്‍ക്കുകയായിരുന്നും തിരിച്ചടിയില് മൂന്നു പേര് കൊല്ലപ്പെട്ടെന്നുമാണ് ഔദ്യോഗിക ഭാഷ്യം.\nതണ്ടര്‍ബോള്‍ട്ട് അസി. കമാന്റന്റ് സോളമന്റെ നേതൃത്വത്തിലുള്ള സംഘമാണ് വെടിവച്ചത്. സ്ഥലത്തുനിന്നും തോക്കുകള് ലഭിച്ചതായും തണ്ടര്‍ബോള്‍ട്ട് അറിയിച്ചു. പാലക്കാട് എസ്പി ടി വിക്രം, ആന്റി മാവോവാദി സ്‌ക്വാഡ് കമാന്റന്റ് ചൈത്ര തേരേസ ജോണ് എന്നിവര് സ്ഥലത്തെത്തി പരിശോധന നടത്തി. പോലിസുകാര്‍ക്ക് പരിക്കുപറ്റിയതായി വിവരമില്ല.\nഅതേസമയം, വെടിവെപ്പിനെ ചൊല്ലിയുള്ള രാഷ്ട്രീയ വിവാദവും മുറുകി. സംഭവത്തില് ദുരൂഹതയുണ്ടെന്ന് പാലക്കാട് എംപി വി കെ ശ്രീകണ്ഠന് ആരോപിച്ചു. ഏറ്റുമുട്ടലാണോ വെടിവെയ്പാണോ എന്ന് വ്യക്തമായി അറിയില്ലെന്നായിരുന്നു സിപിഎം കേന്ദ്രകമ്മിറ്റി അംഗം എം വി ഗോവിന്ദന്റെ പ്രതികരണം. വെടിവയ്പിനെതിരേ പ്രതിപക്ഷ നേതാവ് രമേഷ് ചെന്നിത്തലയും മുന്നോട്ട് വന്നിട്ടുണ്ട്.\nattappadi maoist encounter police